
10. Kred na tvorba. 



Tudi iz kredne dobe nimamo usedlin na prostoru 
Savinjskih Alp. 

V jurski dobi in v prvem oddelku kredne dobe se je 
v obče še ves čas prostiralo morje na prostoru Vzhodnih 
Alp. Njegove usedline pa so kaj nepravilno razdeljene. Že 
v soseščini Kamniških Alp zadenemo na usedline obeh 
dob. Zatorej je menda upravičen sklep, da so gorotvome 
sile odtegnile ozemlje Savinjskih Alp morju jurske in spod- 
nje kredne dobe in sicer s tem, da so dvignile to ozemlje 
in je izpremenile v suho zemljo, morebiti v otok. 

Ob obratu med starejšim (spodnjim) in mlajšim (gor- 
njim) oddelkom kredne dobe so se gorotvorne sile poja- 
vile na ozemlju Vzhodnih Alp brez dvojbe krepko in so 
izvrševale zelo izdatne premembe. Vzdigale so kameneni 
zemeljski svod, tvorile iz njega nagubano gorovje, trgale 
so in lomile, kjer je silni pritisk prekoračil popustljivost in 
prožnost kamenenih skladov. Tako so vzniknile Severne 
Apnikove Alpe in njim vzporedni pas Osrednjih Alp, na- 
dalje Karavanke in bržkone tudi glavna panoga Južnih Ap- 
nikovih Alp. Odkrhnil se je vzhodni konec Karavank in 
upadel je, da je nastala udrtina Slovenjegraška. 

Kar se je pa bilo dvignilo iznad morske gladine in je 
bilo suha zemlja, je takoj zapadlo preperevanju in razdevajo- 
čemu delu tekoče vode. Ko so se v mlajšem oddelku kredne 
dobe zopet znižala tla na južni strani Kamniških Alp, je 
na novo pridrlo morje in jih je preplavilo. Od gorovja, ki 
je ondi stalo še v ravno minolem starejšem oddelku kredne 
dobe, so bili že zopet razdejani gornjetrijadni skladi in že 
so bili načeti tudi srednjetrijadni. Oornjekredno morje je 
torej leglo naravnost na vvengenske sklade in na školjkoviti 
apnenec ter zapustilo nad obojimi svoje usedline. Ostanek 
gomjekrednih skladov je še ohranjen pri Domžalah na Go- 
renjskem. Slični ostanki ležijo pri Slovenjemgradcu na 
Štajerskem ter v Labodski in Krški dolini na Koroškem. 

10 

V območje Savinjskih Alp najbrž ni seglo to morje. 
Vsaj usedlin njegovih ondi ni. Najbrže je bilo to ozemlje 
takrat suha zemlja in sicer gorata. Oorotvorne sile, ki so 
vršile v soseščini jake premembe, bržkone tudi tega ozemlja, 
niso pustile nedotaknjenega. 

Izmed potez, ki jih vidimo v sedanji izobrazbi višin 
in dolin Kamniških Alp, so najpoglavitnejše zarisale goro- 
tvorne sile kredne dobe. Njih delovanje je ustvarilo Severne 
Apniške Alpe, Osrednje Alpe, Karavanke in Julske Alpe 
(v širšem pomenu, to je z vštetimi Kamniškimi Alpami> 
tako kakor so nanizane: vrsta poleg vrste. Zatorej je 
razvidno, da je vsaj poglavitna dolžinska smer vseh 
teh panog, to je smer od zapada proti vzhodu, bila 
določena že v kredni dobi. Tudi odtoku vodovja so bile 
odkazane že takrat poglavitne sedanje smeri. Oornjekredno 
morje je namreč oblivalo skupino Julskih Alp in sosednjih 
Karavank na jugu (preko Domžal in Porezna 1631 m), na 
vzhodu (preko Slovenjegagradca) in na severu (kjer se na- 
hajajo ostanki gorenjekrednih usedlin v Labodski in Krški 
dolini na Koroškem). V to morje so hiteli potoki in reke 
iz gorovja in so zarezavali v gorski čok jarke in doline. 

Po zaključku kredne dobe pa so se vršile v Kamni- 
ških Alpah še temeljite premembe, ki so preustrojile njih 
izobrazbo prav korenito in jim še le ustvarile sedanje lice. 



D. Novi vek. 

Po kredni dobi so se začele vršiti tako znatne in ob- 
sežne izpremembe v razdelitvi trdnin in morja, pa tudi v 
živalstvu in rastlinstvu, da zgodovina zemeljskega razvoja 
pozna le malo enakih. Zatorej pravimo: minil je prejšnji 
srednji vek in nastopil je novi vek življenskega oddelka 
zemeljske zgodovine. 

V zemeljski skorji so se pojavila obsežna premeščenja. 
Morje se je umaknilo s širnih prostorov, ki so še sedaj suha 
zemlja. V tem smislu se je stanje približalo sedanjemu. 
Nastajali in nastali so današnji kontinenti in morja. Ob po- 

četku novega veka so vladale namestu obrisov sedanje 
Evrope še docela druge razmere. Od južne Francije je se- 
galo morje preko Bavarske in Ogrske proti Aziji. To izpri- 
čujejo usedline, ki jih je zapustilo razprostrte nad usedli- 
nami kredne dobe. Sedanja Severna Evropa je bila na su- 
hem zvezana s Severno Ameriko. Velike oddelke Južne 
Evrope je še pokrivalo vodovje. Ampak tako ni ostalo. Hlad- 
nenjein krčenje zemeljskega jedra je ustvarilo nove pogoje 
ravnotežja v zemeljski skorji. Dno evropskega morja se je 
začelo neenakomerno dvigati, tu in tam je vzniknila gruda 
suhe zemlje iznad morske gladine in se pojavila liki širok, 
ogromen ščit. Kakor orjaški zapahi so take grude odgradile 
oddelek morja za oddelkom in jih premenile v velika jezera. 
Ali ker se je dviganje nadaljevalo vztrajno, je vodovje z 
jezeri šč slednjič odteklo in ostala je suha zemlja. Korak za 
korakom se je širila njena oblast, bolj in bolj so se prika- 
zovali obrisi sedanje Evrope, zlasti, ko se je udrla zveza z 
Ameriko in je nastal severni del Atlantskega oceana. Med 
tem ko se je kameneni zemeljski svod po nekod dvigal, da 
je nastajala suha zemlja, drugod pa upadal, da ga je pre- 
plavilo morje, udajal se je še drugod ogromnemu pritisku 
tako, kakor se uda kos sukna, ko ga nagubava pritisk člo- 
veške roke (glej stran 52). Krepko nagubavanje zemeljske 
skorje je ustvarilo v novem veku kakor nekdaj v karbonski 
dobi starega veka (glej st. 89) in potem zopet v krednem 
oddelku srednjega veka (glej str. 146) raztegnjena visoka 
gorovja. Skorovsa znamenita visoka gorovja se- 
danje dobe so se dvignila najizdatneje kvišku 
še le v novem veku zemeljskega razvoja, četudi so bila 
zasnovana že poprej. Tako Pireneje, Apenini, Alpe, Kar- 
pati, Dinari, Balkan, Kavkaz, Himalaja, Kordiljere itd. 

Ob prelominah med premikajočimi se grudami so 
prikipele iz zemeljske notrine nenavadno velike množine 
raztaljene lave na površje. Tu so se nagromadile ter skre- 
penele in tvorijo sedaj obsežna vulkanska gorovja ob južnih 
mejah Alp, Karpat in drugod ob robovih grud. 

Ni nam treba misliti, da prihaja vulkanska lava na- 
ravnost iz velike globočine, prav res iz zemeljskega jedra. 

10* 

Kamenena skorja, ki pokriva jedro, je vsled trajnega hlad- 
nenja bržkone že davno tako odebelela, da je vulkanske 
sile ne zmagajo več. Psodiraje navzgor najde raztaljena snov 
v zemeljski skorji ali že pripravljeno votlino, ali pa sama 
razmakne skladove kamenin in si priredi ogromen jarin. V 
njem obtiči in ostane raztaljena še dolgo časa. Prav ver- 
jetno je, da so take velike zaloge lave nameščene v raznih 
globočinah zemeljske skorje. V njih se nabirajo in dozore- 
vajo orjaške vulkanske sile, ki bivajo vklenjene v raztaljeni 
snovi. Sedaj pa sedaj, ko so dovolj nakipele, probijejo ze- 
meljsko skorjo, ali najdejo v njej pokotino ter povzročijo 
strahoto in veličastvo vulkanskega izbruha. Kedar poizčrepi 
zaloga svoje sile, nehajo iz nje izbruhi za vedno — če je 
zemeljsko jedro iznova ne zalije in zapolni. Tako je zamrla 
marsikaj vulkanskih ognjišč po naših krajih in drugod, ki 
so prav živahno delovala še v tercijami dobi, torej primerno 
nedavno. Sedaj zremo nanje brezskrbno, mrtvi se ne pro- 
budijo. 

Vsled nove razdelitve suhe zemlje in morja, višin in 
nižin v novem veku so se morale precej preurediti smeri 
tekočega vodovja. Zasnovali so se torej po Evropi 
sedanji veletoki in pa sedanje omrežje njih pri- 
tokov ter so si polagoma izdolbli sedanje doline. 

V novem veku se dasta razločiti dva oddelka : starejši^ 
tercijarni in mlajši kvartarni. Ta sega do današnjih 
dni j in spaja geološko minolost s sedanjostjo. 

Vse doslej omenjene velike premembe: rojstvo Evrope^ 
konečni povzdig Alp in njih sorodnih slemenskih 
gorovij in pa zasnutek sedanjih dolin ter vodo- 
točiri, vse to se je ponajveč zvršilo še v terci- 
jarnem oddelku novega veka. V geološki zgodovini 
Alp je tercijarna doba prava junaška doba v boju orjaških 
prirodnih sil priborjene samostojnosti. V vznositem veli- 
častvu so se popele Alpe iz nekdanjih, mrklih morskih globin 
v jasne višave in žarna svetloba vročega podnebja jih je 
objela. Izpočetka so še morski valovi oblivali njih obnožje 
na vseh straneh. Ali gorotvorne sile so ponovno vzkipele 
ter nameknile že dvignjenim visokim gorskim gubam še 

novih in so tako porazkošatile Alpsko gorovje na sedanjo 
širino do 250 km in dolžino 1100 km. Ob enem so od- 
mikale morje Alpam izpred vznožja in prostirale na njegovo 
mesto mlado kopno zemljo. Iz gorskega sveta so prihiteli 
studenci, potoki in reke po tisoč stezicah, potih in cestah, 
zbirajoči svoje moči. Čim bolj se je odmikalo morje, tem 
bolj so se daljšale poti poglavitnim vodotokom (Donavi, 
Renu itd.), da so dosegli svoj cilj v morskem naročju, in 
tem večje ozemlje je prihajalo Alpam v gospostvo. Ob istih 
vodnih cestah in potih pa je prihajalo v nasprotni smeri 
rastlinstvo in živalstvo ter z vedro življenjsko silo zasedlo 
puste, kamenite dolove in bregove in se polagoma razvrstilo 
po visočinskih pasovih gori do nebotičnih vrhov. Voljna 
zelena preproga, pretkana s pestrim cvetjem in oživljena tu 
z bodrim ptičjim žvrgolenjem, tam s smelim oriovim pole- 
tom je spopolnila čudesno krasoto novega stvarstva. 

V isti tercijarni dobi so se jeli bolj in bolj ločiti pa- 
sovi podnebja : vroči, zmerni in mrzli, ki so bili v kredni 
dobi še le zasnovani. 

Ob početku novega veka je imela Evropa še precej 
vroče podnebje, pozneje zmernejše. Potem pa je v kvar- 
tarnem oddelku zavladal nenavaden hlad in mogočne mno- 
žine leda in snega so pokrile precejšnji del ne le severne 
ampak tudi južne polute. To je bila ledena doba, ki je 
na zagoneten način posegla v napredujoči razvoj in ga 
prekinila vsaj na videz, v marsičem pa pobodrila. Ali napo- 
sled jo je izpodrinilo sedanje podnebje in nastopila je 
geološka sedanjost. 

Ogromne premembe v neživi prirodi so v marsičem 
predrugačile oblike boja za obstanek med živimi bitji. Sledile 
so jim zatorej važne presnove v rastlinstvu in 
živalstvu. Oboje se je tako temeljito izpopolnilo in pri- 
maknilo sedanjosti, da moremo začetek novega veka narav- 
nost imenovati jutranjo zarjo današnjega stvarstva. 

Rastlinstvo je sicer že bilo doseglo stopnjo pravih 
cvetnic v kredni dobi. Ampak do popolnosti se je razvil 
cvet še le v novem veku. Med tem ko se je izpopolnjeval, 
izkazovalo se je bolj in bolj, kako izborno služi cvet na- 

menom rastlinskega življenja in presnavljanja. Koliko lepote^ 
čuda in skrivnosti je v cvetu! Človek nekako sluti v njem 
vse to in zatorej mu je cvetje vsekdar ljubo in milo — od 
rojstva do gomile spremlja cvetje človeško življenje ter mu 
pomaga izražati čustva in nade. Rastlini sami je pisani in 
duhteči cvetni venec le sredstvo. Kajti sredi cveta se razvije 
plod in v njem seme — in neznatno semensko zrno je 
prav za prav smoter vse čudovite cvetove naprave, kajti 
iz njega vzklije prihodnje leto novi naraščaj, s semenom 
se cvetne rastline prenavljajo in pomlajajo, z njega pomočjo 
prekoračijo osorno zimo in kljubujejo smrti. Zatorej so se 
cvetne rastline v novem veku zemeljske zgodovine razmno- 
žile v tisočerih oblikah in so zavladale vserod po gorovju 
in dolovju. Že en sam cvet je čudovit izdelek v vseh svojih 
nežnih delih in še bolj čudovit po skrivnostnih svojstvih, 
ki spijo v njem. Vendar priredi brezmejna in radodarna 
tvorna moč prirode leto za letom milijone in milijone naj- 
raznovrstnejših cvetov, da so bregovi in planjave daleč na 
okoli pokrite z belimi zvončki, rumenimi trobenticami, 
rudečimi klinčki, modrimi zvončicami itd. itd. v brezkončni 
menjavi oblik in barve. 

Znamenito se je preuredilo v novem veku tudi žival- 
stvo. One čudne, velikanske reptilije, ki so v srednjem veku 
gospodovale po morjih in na kopnem, so izginile za vedno- 
Le nekaj vejic tega nekdaj mogočnega odrastka živalskega 
rodovnika si je prihranilo življensko moč do današnjih 
dnij (to so: krokodili, želve, kuščarji in kače). Njih orjaške 
prednike so zatrii novi, izpremenjeni življenski pogoji no- 
vega veka. Umijivo je, da so živali, ki potrebujejo velikanske 
množine hrane, a imajo v svojih majhnih možganih le malo 
razumnosti, hudo prizadete, ako se življenske razmere iz- 
premenijo bistveno. 

Zato pa so se ptiči in sesalci vsled svojega popol- 
nejšega ustroja bujno razmnožili. Izpremembe v razdelitvi 
suhe zemlje in morij so odprle marsikaj novih širnih pro- 
storov zlasti sesalcem za kolonizacijo. Ko se pa organska 
bitja prikrojajo novim razmeram, preobrazuje se in popol- 
njuje njih ustroj. In res so sesalci iznenadno hitro razvili 

nepregledno množico novih oblik. Mnoge izmed njih so 
se sicer le nekaj časa vzdržavale, a so zopet izginile, toda 
konečno se je utrdilo sedanje gospostvo sesalcev, ki po- 
menja zmago duševno najpopolnejše živalske skupine. 

Med tem ko so se v živahnem tekmovanju bujno 
porajale in pobujale nove, včasih kaj nenavadne oblike ču- 
dovitega sesalskega ustroja, je vzniknil organizem, ki se 
odlikuje po brezprimerni harmoniji vsega svojega bistva in 
prekaša s svojimi duševnimi močmi vse, kar se je pojavilo 
v neskončno dolgi zgodovini življenja izza davnega praveka: 
vzniknil je — človek, krona stvarjenja. Pozno v novem veku 
zemeljskega razvoja so se pojavili prvi njegovi sledovi, ki 
izpričujejo še le skromne početke njegovih, pozneje zma- 
goslavnih svojstev. Ali dejstvo, da je v tej dobi zasijal roj- 
stveni dan človeštva, najčudovitejši dan v zgodovini stvar- 
stva, to dejstvo nam še le prav kaže odlično važnost no- 
vega veka. Vsi drugi dogodki te dobe: premeščen ja konti- 
nentov in morij, pogin nekaterih in procvit drugih oddelkov 
živalstva in rastlinstva, izpremembe podnebja — vse to so 
bile ukrenitve, ki so pripravljale prihod in razvoj človeštva. 
Človeka ne ločijo posebno znatne telesne preuredbe od 
živali, pač pa ga je dvignila rastoča moč njegovega duha. 
Z njim si je priboril gospostvo na zemlji. V trdi, pa zmago- 
slavni borbi za obstanek so se razvijale sposobnosti nje- 
govega duha in ga povzdignile do tolike višine, da se 
zaveda samega sebe in da spoznava prirodo in ogromnost 
njenih sil, brezmejnost prostora in večnost časa. Kakor se 
živalstvo loči od rastlinstva s posebnimi svojstvi, dasi je 
zasnovano na enaki podlagi in zavisi od rastlinstva, ki mu 
daje hrano, — tako se človek loči od živalstva zopet z 
drugimi posebnostmi, čeprav je v bistvu enake snovi ter 
se zatorej naslanja na življensko delo živalij in rastlin. Spo- 
sobnosti njegovega, vso prirodo obsegajočega duha nazna- 
njajo slovesno, da se je začela s prihodom človeštva nova, 
tretja smer živega stvarstva. Ta največja in najsvečanejša 
pridobitev preveva ves novi vek zemeljske zgodovine in ga 
označuje najodličnejše. 

Kamenine, ki so nastale v novem veku, so večinoma 
rahlejše od starejih. Nahajamo le lapor, glino, grušec, pesek, 
peščenjak in laboro, vmes pa tudi trd apnenec. Usedline 
so tvorba plitvega morja, ali pa jezer, rek in lednikov. 
Globoko morje (kakor v trijadni dobi) ni več pokrivalo 
alpskega sveta v novem veku. Ležišča rujavega premoga iz- 
pričujejo bujnost rastlinstva. Vulkanske kamenine tega veka 
so po naših krajih zlasti andezit in njegov groh. 

Skupna debelost usedlin novega veka (okroglih 1000 m, 
glej stran 68.) je dosti manjša od one prejšnjih vekov. Iz 
tega sklepamo, da traja doslej novi vek dosti manj časa, 
kakor so trajale prejšnje skupine eonov zemeljskega razvoja. 
Ali ker se izpremembe v živalstvu, rastlinstvu in v kame- 
nenem zemeljskem svodu vršijo le polagoma, ni dvojbe, 
daje preteklo na milijone let, dokler so narasle do velikanskih 
uspehov, ki nam jih novi vek predočuje dejansko. Novi vek 
je torej le kratek val v nepregledni vrsti zemeljskih eonov, 
a če merimo z merilom človeškega življenja, je — neizmeren. 

Od skupne debelosti usedlin novega veka pridejo ne- 
kako štiri petine na tercijarno dobo in jedna na kvartarno. 
Sodi se, da je od početka kvartarne dobe doslej poteklo 
približno pol milijona let. Potemtakem bi prišlo na ves 
novi vek 2^/0 milijona let — to je po človeškem umova- 
vanju ogromno dolga doba. Ako bi smeli sklepati, da je tudi 
v prejšnjih vekih trajalo vselej 2V2 milijona let, dokler se je 
nagromadilo usedlin 1000 metrov na debelo, tedaj bi imeli 
merilo za vse čase razvoja zemeljske skorje od praveka or- 
ganskih bitij nadalje. Skupna debelost vseh usedlin, ki so 
človeku na pogled, se ceni na 72000 m (glej stran 68), njih 
sesedanje bi potemtakem zahtevalo 180 milijonov let. V 
svesti pa smo si, da si vsa ta števila ne prisojajo natanč- 
nosti. Le neka dejanska opora so duhu, ki hoče smelo 
obseči vso ogromno dolgost časa, ko se je razvijalo 
življenje od prvih zasnutkov do sedanje popolnosti. 

11. Tercijama tvorba. 

V starejšem oddelku tercijarne tvorbe je morje pokri- 
valo še večji del južne in srednje Evrope in segalo odtod 
proti vzhodu nadalje preko osrednje Azije. Otoki precej- 
šnjega obsega so moleli iznad njega, na primer Osrednje 
Alpe, Karpati itd. Bilo je -« toplo morje, v njem so živele 
koralje. Značilna organska bitja tega morja so izmed živalij 
numuliti (Nummulites), izmed rastlin pa kamenotvorne alge, 
imenovane nulipore (Nullipora) ali litotamniji (Lithotham- 
nium) (glej stran 46). Numuliti so bili praživali (Protozoa 
glej str. 72) in so imeli ogrodje lečaste ali kovanim novcem 
podobne oblike (od tod ime, kajti nummus = novec). Njih 
nagromadena ogrodja tvorijo mogočne plasti trdnega ap- 
nenca. Numulitni apnik se je bil že sesedel in strdil, potem 
pa so se pojavile gorotvorne sile in so premaknile, nagnile 
in nagubale starejše in tudi njegove skladove. Zatorej naj- 
demo numulitni apnik v Alpah še v nadmorski višini 3000 m, 
v Himalaji celo v visočini 5000 m. 

Doba numulitnega morja ima dva oddelka: eocenski 
in oligocenski oddelek. 

Iz eocenskega časa ni usedlin v Kamniških Alpah, ki 
so bile suha zemlja še izza kredne dobe. Pripravljala pa 
so se premikanja, ki so zopet razširila oblast morju. V 
oligocenskem oddelku je namreč morje zopet pridrlo. Na- 
pravilo si je zaliv, ki je segel od Ogrske strani do Menine 
in Raduhe. Zapustilo je usedlin pribrežnega značaja (glej 
stran 41), namreč laboro, peščen lapor in pa apnik z nu- 
muliti, nuliporami, školjkami, morskimi ježi itd. Na pogled 
so nam le ob robu zaliva na nekaterih krajih, n. pr. pri 
Oornjemgradu pri Stangrobu in Novi Štifti ob severnem 
vznožju Menine v nadmorski višini 500 do 600 m. Nahajajo 
se nadalje pri Podvolovljeku v višini 650 m, pri Gorenjem 
Špehu na pobočju Velikega Rogatca so razprostrti v višini 
1163 m (glej podobo 23) in tvorijo dolgo, ozko panogo 
ob vzhodnem vnožju Raduhe celo v višini 1449 m. 

Drug tak zaliv je segel preko Motnika in Kamnika v 
Savsko dolino do Škofjeloke in Jesenic in celo do Bohinja. 
Plasti temne gomole iz oligocenskega časa spremljajo ob- 
nožje skupine Kranjskega Storžiča še pri Tržiču in Begu- 
njah. Ondi tvorijo viseča pobočja, obrasla ob cesti med 
tema dvema krajema krasnemu parku podobno s trato in 
skupinami dreves. Celo male naselbine (Brezje sv. Neže, 
Veterne) stojijo na tej gomoli, ki daje plodno zemljo za 
polja. Ponekod (n. pr. pri Begunjah) so v gomolo nadrob- 
Ijeni mali (do 6 mm dolgi), igličasti, blesteči goloti (kristali) 
iz sadre. Njih snov je bila raztopljena v oligocenskem morju 
(saj ima vsaka morska voda v sebi raztopljenih raznih soli j, 
med temi tudi žveplenokislo apno, to je sadrovino). Ko je 
pa ginevajoče morje oligocenskega časa izpuhtevalo v pri- 
brežnih plitvinah, kristalovala je dotlej raztopljena sadrova 
snov in zgradila nešteto množico predrobnih kristalov, ki 
še sedaj ležijo v tedanji usedlini. 

Kronološka vrsta zahteva, da ležijo tercijarne usedline 
nad najmlajšimi plastmi trijadne dobe (ker ni jurskih in 
krednih usedlin, glej str. 143 in 145), torej nad dachstein- 
skim ali sploh nad gornjetrijadnim apnikom. Toda namestu 
na vrhu Menine vidimo numulitne skladove ob njenem 
vnožju, in kar še bolj iznenadja, ondi se dotikajo spodn je- 
trijadnih vverfenskih plastij. Ob Raduhi pa se dotikajo školj- 
kovitega apnika in pri Podvolovljeku (sv. Antonu) celo ši- 
lu rskih slojev. 

Ta čudni položaj je mogel nikniti jedino le na ta 
način, da se je ona skupina trijadnih kamenin, ki se je 
prvotno prostirala med Menino in Raduho, odtrgala vsled 
delovanja gorotvornih sil ter zdrknila v globočino. V vdr- 
tino — imenujmo jo Mozirsko vdrtino — je na to pridrlo 
morje od Ogrske nižave, kajti položaj tercijarnih usedlin 
izpričuje, da se je vdor razprostrl proti vzhodu do tamo- 
šnjega morja. Ko se je pogrezala velikanska kamenena 
gruda med Menino in Raduho, se je razkosala in jeden 
njen kos se je zagozdil ter se ubranil preglobokemu po- 
nikanju. Ta kos se je kasneje zopet dvignil in tvori se- 
danje gorovje Velikega Rogatca ter z njim združenega 

Kranjskega Rebra (glej stran 125 in podobo 23). Ob enem 
se je ta obsežna gruda prečesnila v severno polovico, to 
je veliki Rogatec, in pa južno, co je Kranjsko Rebro. Prva 
je globlje potonila, druga pa je zaostala zaklinjena med 
Menino in Poljansko planoto toliko višje, da se silurski 
skladi Kranjske Rebri dotikajo dosti mlajših trijadnih pla- 
stij Velikega Rogatca. Ko je oligocensko morje pridrlo od 
vzhoda, je zadelo vsled teh premeščenj pri Oornjemgradu 
ob werfenske sklade in jih je oblilo, pri Podvolovljeku pa 
je priplulo ob silurske plasti in poleg Raduhe ob školj- 
koviti apnik. 

Ta velikanska razkosavanja in premikanja so bila za- 
snovana kakor drugod v Alpah v eocenskem oddelku ter- 
cijarne dobe in v početku oligocena. Ampak zvršena še 
niso bila takrat v današnjem obsegu. Sedaj mogočni pred- 
nji stražar Savinjskih Alp, Veliki Rogatec, takrat še ni bil 
dvignjen, nego še v srednjem oligocenu je pljuskalo na 
njegovem prostoru valovje morskega zaliva in odlagalo 
usedline. Mal ostanek se jih je ohranil pri Gornjem Špehu. 
Še le kasnejša gorotvorna premikanja so dvignila ogromno 
gmoto Rogatčevo na sedanjo višino. Vršila pa so se ob 
črtah, ki so bile že zarisane poprej. Gotovo je, da je bilo 
jedro Kamniških Alp dvignjeno iznad morja že pred sred- 
njim oddelkom oligocenskega časa in je tvorilo gorovje, 
dalje da je bila že potegnjena črta Žaga - Podvolovljek - Lo- 
gar -gorenji del Črnega jarka med Raduho in Velikim 
Travnikom (1637 m) — konečno, da sta bili takrat že od- 
ločeni gorski gmoti Menine in pa Rogatčeve skupine, in 
sicer bodisi po prelomih, bodisi po sinklinalah, to se pravi 
gorotvorne sile so ali že prelomile kamenine, ali jih pa še le 
usločile. Bržkone je bila Menina že tudi odrezana na južni 
strani ob Nevljici in enako je prelom ob črti Št. Urška 
gora -Zalog -Begunje že odločil Kamniške Alpe od Trigla- 
vove skupine. 

Zanimiv dogodek nam je zabeležen v oligocenski la- 
bori, ki se nahaja ob vznožju Velikega Rogatca nasproti 
Oornjemugradu med Lamprečnikom in Ostermanom pod 
miocenskimi plastmi (glej podobo 23). Višje gori na po- 

bočju te gore se prostira kmetija Oorenjega Špeha v viso- 
čini 1163 m na enaki labori (glej taisto podobo 23). Njene 
pestre plasti z živorudečim sijudastim lepilom nam zgovorno 
pripovedujejo zgodovino svojega rojstva in tedanjih sodob- 
nih dogodkov. — Ko morje prodira proti suhi zemlji in jo 
preplavlja, se namreč zaganjajo valovi ob obalo in krušijo 
kose kamenja od nje. V zagonu valov se kosi obrusijo, 
ogladijo in zaokrožijo. Ne daleč od obali, kjer moč valov 
popušča, obležijo. Sčasoma se sprimejo in naredi se labora 
(glej str. 41). Omenjena labora ob Velikem Rogatcu 
torej znači prihod in prodiranje oligocen- 
skega morja čez prej suho zemljo. (Prav isto velja o 
labori, ki je iz nje Kamenitnik pri Škofjiloki). 

Prezanimivo je nahajališče usedlin taistega morja v 
dolini Kamniške Bistrice. Oligocenski skladi so ondi raz- 
galjeni kaj lepo skoro tik pod znamenitim prirodnim mo- 
stom čez Predoselj.*) Bistrica si je zarezala tam v gor- 
njetrijadni apnenec 20 m globok in le približno 5 m širok 
jarek z navpičnimi stenami in ga še sedaj poglablja dan za 
dnevom, leto za letom, počasi pa vztrajno. Kajti padajoča 
kapljica vrta in sčasoma navrta trdi kamen (»gutta cavat 
lapidem ...•), tekoča voda pa reže in zareže vanj ozko, 
globoko strugo. Ta jarek zovejo Veliki Prždoselj. Stene 
pa niso ravne, nego razčlenjene so in sicer v soglasju 
z divjostjo krajinske podobe. Šumno vodovje je nam- 
reč izgledalo vanje gladke dolbine in še sedaj nadaljuje to 
delo, ko nebrzdani tok zaganja vodovje z desne obale po- 
ševno proti levi ter odtod zopet proti desni in ga tako 
vodi v neumorni menjavi po kljukovitem potu. Na vsakem 
kraju pa, kjer silni potokov stržen naravnost udarja ob 
skalo in pa neprenehoma, zagloje vanjo vboklo dolbino. 
Med dolbino in dolbino iste strani struge ostane skalnat 
pomol, podoben kulisi gledališkega odra, in strugo oži. Za- 
torej je struga izmenoma preščenjena in razširjena liki črevo. 
— Na tistem kraju, kjer je grozeči, mračni jarek posebno 



*) Glej fotografske slike in geološki naCrt Predoslja ter njegove 
okolice. 

ozek, se je zagozdila velika skala visoko nad bobnečo Bi- 
strice^ med gorenje robove navpičnih jarkovih sten. Ta skala 
je dobroznani »prirodni most«. (Olej sliko!) Preko njega 
vodi pot. Na njegovi južni strani je desna obala izglodana 
v precejšnjem polukrogu tako, da je ondi struga kotlinasto 
razširjena. Izpehano vodovje se tu razprostre zložno kakor 
za oddih v malem, mičnem jezercu. (Olej sliko!). Polukrožni 
kos obale je sicer strm, ni pa skalovit kakor nasprotni, 
levi. Mehko mahovje in zalo narezljane praproti ga pokri- 
vajo in se tu bujno razvijajo v vlažnem zraku pod senco 
temnoiglatega smerečja. Vmes brstijo na redko cvetlice in z 
belim, rumenim ter rudečim cvetjem oživljajo somračno 
kotlinico. Nad navpično nasprotno steno se prostira rahlo 
vejevje deteljnolistega nagnoja (Cytisus alpinus) in drugega 
listnatega grmičja in nad vodovjem se samoljubno zibljejo 
bagreni cveti alpskega sipka (Rosa alpina) v živem nasprotju 
z bledimi stenami, ki dajejo grmu oporo. Ob izhodu iz 
jezera se struga naglo stesni, ker stoji ondi kamenena 
(apnikova) kleč, brž potem pa se struga mahoma zniža in 
sicer za globoko stopnjo. Vodovje mladostno čile Bistrice 
se zbere na robu jezera v tesnem izhodu in pogumno 
preskoči stopnico z mogočno bobnečim slapom, se zopet 
zbere ob vznožju stopnice v globokem tolmunu ter raz- 
penjeno odhiti naprej proti jugu po znižani strugi. (Olej 
podobo). 

Strmčč zatopi potnik svoj pogled v živahno prizorišče 
in premišlja, s kakimi sredstvi je umetnica priroda ustvarila 
vso to bogato menjavo. 

Umeje se samo po sebi, da so posebnosti v geološki 
zgradbi kraja prvi pogoj, da se je mogla izobraziti ta mična 
krajina. Kamenine same nam sporočajo po svojem bistvu 
in položaju, kako je prihajala poteza za potezo, dokler je 
bila dovršena vsa sedanja slika. Naznanjajo nam tole vrsto 
dogodkov. Od mogočnega izvirka pri turistovski hiši nadalje 
do Predoseljskega slapa teče mlada Bistrica po gornjetri- 
jadnem apniku, ki gradi tu sklep doline in ponosne vrhove, 
ki ga obkrožujejo. Saj tu smo v osrčju osrednje in glavne 
skupine Kamniških Alp. Od slapa nizdol pa je Bistričina 

struga dva kilometra na daleč zarezana v mehko opoko, ki 
jo je tu zapustilo oligocensko morje. Ako je čila Bistrica 
mogla vrezati v trdi apnenec nad slapom 20 m globok 
jarek — tem globlje se je v istem času zajedla v mehko 
opoko. Zatorej je umevno, da je njena struga v opoki do- 
kaj nižja nego v apnencu. Na strmi meji med obema ka- 
meninama mora torej čvrsti gorski potok drzno preskočiti 
visočinsko razliko s slapom. V čisto enakem položaju je 
gorski potok, ki prihaja iz sosedne Bele doline ter se izliva 
v Bistrico 1 km pod Predosljem. Tudi Beli potok teče po 
apnikovih tleh in je zarezal vanje globok, ozek jarek — 
celo globljega nego Bistrica, ker izvira 15 m višje in ima 
močnejši, torej hitrejše zarezavajoč padec. Skoro tik pod 
mostom (572 m), ki je čezenj položen na potu od Kopišča 
proti Predoslju, apnik neha in začne se oligocenska opoka. 
Staro dno doline je na meji med obema kameninama strmo 
odrezano in Beli potok doseže Bistrico še le, ko preskoči 
s slapičem stopnico v svoji strugi. 

Znana stvar je, da se slapovi ne držijo trajno na 
svojem mestu, nego pomikajo se polagoma navzgor, vsaki 
proti izvirišču svojega vodovja. Ko namreč bobneče slapovo 
vodovje pade z višje stopnje na nižjo in tu trešči na dno, 
odbije se kakor žoga, pa seveda na vse strani. Del vodovja 
se pri tem razprši spredaj na tisoče kapljic, to vsaj najprej 
opazi oko motrilčevo. Mogočen oddelek pa pljuskne zadaj 
kakor v vrtincu navzgor in krepko oplakne skalnato steno, ki 
čez njo pada slap.*) Neumorno oplakovanje steno izpodgloje, 
njen gornji del dobi preveso in se odkrhne ob razpoklinah, 
ki so jih zadale kameninam gorotvorne sile. Za odkrhnjeni 
kos je potem slap pomaknjen nazaj in to umikanje se vrši 
neprestano, čeprav počasi. Predoseljski slap v tem gotovo 
ni izjema. Ne motimo se, ako si mislimo, da je pred sto- 
letji bobnel tam, kjer se apnik Bistričine struge stika z 
opoko. Saj je prav meja med trdo in mehko kamenino bila 
povod, da se je izobrazil. Ali od tedaj do sedanjosti se je 



*) Glej podobico v levem kotu geološkega naCrta Predoslja in nje- 
gove okolice. 

umaknil že za 80—90 m dolgi kos med ono mejno črto 
in svojim sedanjim mestom ob izhodu iz ponovno ome- 
njenega jezerca. Umikaje se, je izklesal globoki, tesni jarek, 
ki ga zovejo Mali Predoselj. V njem odhiteva sedaj strmo- 
glavljeno vodovje, razpenjeno in razpršeno v bele biserne 
kapljice. 

Mejna črta, ki loči apnik od opoke, teče od mostiča, 
ki je položen čez Belo (572 m) proti prirodnemu mostu 
čez Predoselj (573 m) in prekorači Bistrico tam, kjer je slap 
bil nameščen izprva. Odtod se črta nadaljuje skoro 
vzporedno z Bistričino strugo ob zapadni strani »prirod- 
nega mostac. Ob tem kosu črte je bila izprva le primeroma 
drobna stena iz apnika. Lehkotno jo je Bistrica izpodjedla in 
podrla. Zadolbla je namreč vanjo najprej črevaste dolbine, 
nekoliko dolbin se je združilo v jedno samo uspešno prodira- 
jočo — in slednjič je bil apnikov zapah podrt in odstranjen. 
Bistričino vodovje je na to oblilo na tem kraju mehko ter- 
cijarno opoko naravnost. Oglodovalo jo je in izlahka je 
razširilo strugo v polukrogu. Tako se je izobrazila sedanja 
mična kotlina. (Podobno delo je začela Bistrica tik nad 
prirodnim mostom, ali odnehala je ne dovršivši ga, prejkone 
ker je med tem zvršila večjo kotlino pod prirodnim mo- 
stom in je pospešeni odtok vodovja oslabil delavno silo 
nad tem mostom). (Glej geološki načrt Predoslja!) 

Raztolmačili smo si, kako je priroda napravila slap in 
jezerce in pa globoko, tesno deber — tri znakovite sesta- 
vine slikovitega prizora pri Predoslju. Četrti člen je »pri- 
rodni most«. Skala, ki je položena preko Bistričinega te- 
snega jarka se menda ni utrgala z bližnjih gorskih strmin 
ter prikotalila v dolino in se slednjič zajezila na sedanjem 
kraju. Verjetnejše je, da jo je ondi namestila ledniška doba. 
Zatorej izpregovorimo o njej še enkrat kasneje, ko bo raz- 
prava o tem znamenitem oddelku zemeljske zgodovine. 

Od Predoslja se prostirajo oligocenski skladi ob Bi- 
strici nizdol in segajo zdržema na desni strani do potoka 
Korošice, na levi pa je še Kraljev hrib (594 m) zgrajen iz 
njih. Majhni, osamljeni oddelki teh skladov se nahajajo 
precej visoko nad dnom doline. Na južnem pobočju Kope 

(1178 m) kakih 250 m nad Kopiščem je tak ostanek, ki je 
posebno zanimiv zato, ker delajo tam znani čistilni prah iz 
glinavega laporja, ki je orujavel od železovega oksida. Še 
bolj pa nas iznenadja drug ostanek oligocenskih plastij, ki 
se nahaja v Dolskem jarku med Konjšico (1562) in Rese- 
nikom v visočini 1350 m; to je skoro 800 m nad prisojno 
ravnico, kjer stoji lovska hiša, imenovana Kopišče (562 m), 
na skladih iste starosti, in se prostira prijazna trata pred 
hišo tudi na njih. 

Sedaj nastane vprašanje, od kod vemo, da so ome- 
njeni skladi ob Bistriški dolini in nad njo iz oligocenskega 
časa! Odgovor je lehak. Hranijo namreč v sebi okamenela 
ogrodja rastlin in živalij, ki značijo to dobo za gotovo. To 
so nulipore, numuliti, raznovrstne školjke, koralje, morski 
ježi, ribje luske itd., ki so nagomiljene v oligocenskih pla- 
steh ob Bistrici. Te ostaline nudijo naši domišljiji dovolj 
opor, da si moremo v duhu predočiti sliko nekdanjega 
življenja na tem kraju. V mirnem zavetju toplega morskega 
zaliva so se prostirale bujno rastoče alge, ki jih nazivljemo 
nulipore ali litotamnije. Odtegujoče morju nevidno raztopljeni 
apnik so ustvarjale z njim trdno kameneno ogrodje svojim 
debelcem in vejam. Zeleno vrhnje vejevje teh družno ra- 
stočih alg je pokrivalo morsko dno na široko in tvorilo 
prostrane podvodne trate. V njih gošči so mirijade predrob- 
nih numulitov in sorodnih praživalij imele ugodno zave- 
tišče. Nad njimi so švigale urne ribice. Tu pa tam se je 
po zelenem grmičju počasno pomikal na stoterih drobnih 
nožicah debel morski jež, ves z bodicami ponataknjen» 
Mnogotere školjke in polži so bolj z barvami in oblikami 
svojih hišic nego s svojim počasnim gibanjem oživljale 
sliko pestrega morskega življenja. Vmes med nuliporami so 
se ustanovile po vrzelih in skalnih pomolih toploto ljubeče, 
živo barvane koralje in se razmnožile v širnih naselbinah* 
Vse to življenje je sanjalo in se prenavljalo na tisoče let^ 
dokler so ga zaustavile in ugasnile gorotvorne sile, ki so 
mu ugrabile poglavitni pogoj : toplo, mehko morsko valovje. 

Ohranila so se le neiztrohna ogrodja v usedlini izgi- 
nolega oligocenskega morja in so nam sedaj neizbrisne 



- 161 — 

pismenke na razmerno drobnem snopiču kamenenih listin, 
ki nam pripovedujejo malo epizodo iz velike zgodovine 
stvarjenja. 

Pri Predoslju začenjajo oligocenske usedline z apnikom, 
ki je poln nulipor in numulitov. Njegove plasti slonijo na 
tisti kleči, ki stoji ob desni obali Bistrice med slapovim 
pragom in kotlinasto širino mičnega jezera. Plasti numuli- 
tovega apnika ne ležijo v prvotnem vodoravnem položaju, 
kajti gorotvorne sile so jih strmo nagnile. Nad njimi (proti 
zapadu) leži precejšnja skupina skrilavega laporja (opoke), 
ki tvori polukrožno, strmo, s trato, mahom in smerečjem 
obraslo obalo ob jezercu podobni širini Bistričini. Opoka 
je prvotno sive barve; ko pa preperi, porujavi od primeša- 
nega železa. 

Ob jezercu pri Predoslju hrani opoka v sebi razen 
ribjih lusk precej zogljenelih rastlinskih stebel in listov. To 
kaže, da je opoka pribrežna usedlina. V najvišjih plasteh 
nad Kopiščem pa so v opoki hišice takih školjk in polžev, ki 
živijo v pol morski, pol sladki vodi. Ob koncu oligocen- 
skega časa se je torej morje umikalo in pritoki sladke vode 
so ga nadomeščali. Na krajih, kjer je bilo prej morje, so se 
nastanila močvirja in jezera. Na njih dnu so se nagroma- 
dili zogljeneli ostanki tedanjega rastlinja, ki jih nahajamo v 
ležiščih oligocenskega premoga nad Dobrno, pri Sotovskem 
(Sotskem) ob potoku Hudini in po drugih krajih Spodnjega 
Štajerja, pa enako tudi na Gorenjem Kranjskem pri Medvo- 
dah. Sicer so ta ležišča vsa izven alpskega sveta, vendar 
je primerno, da jih tu omenimo, ker nam popolnjujejo sliko 
o razmerah v tedanjem gorovju. 

Med zogljenelimi ostalinami oligocenskega rastlinja 
nas iznenadjajo raznovrstna drevesa, ki izpričujejo soglasno, 
da je takrat vladalo po naših krajih vroče, tropsko pod- 
nebje, kajti take rastline zahtevajo enakomerno letno toplino 
nad 20^ C. V morskem zalivu, ki je segal od Ogrske 
preko Mozirja in Oornjegagrada in enako v sosednjem zar 
livu, ki se je prostrl mimo Motnika na Gorenjsko, so bujno 
brstile živemu cvetju podobne koralje, — nekako tako kakor 
sedaj v Perzijskem in Rudečem morju — po obalah pa so 

11 

med tropskimi smokovci (Ficus) rasle palme (n. pr. Sabal 
major) in so prostirale svoje orjaške liste, podobne velikim 
pahljačam, nad bujnim, čudnim rastjem, ki jim je stkalo 
zeleno preprogo okoli vznožja. V gozdovih so se košatih 
lavorji (Laurus) in drevesaste mirte (Myrtus), cimetovci 
(Cinnamomum polymorphum) in kafrovci (Cinnamomum 
camphora) so širili močne dišave. Po deblih in grmih so ple- 
zale in se stezale razne lijane (Smilax, Asterocalyx itd.) in 
so popolnjevale sliko tropske bujnosti. Gozdovi so bili 
vedno zeleni, nikdar ni mraz zaustavil neprestanega brstenja 
in cvetenja v rajskih obmorskih nižinah, ki so se prostirale 
takrat po Štajerskem, Kranjskem in drugod ob vznožju 
dvigajoči h se Alp. 

Čudno pa je to, da so ponekod (n. pr. pri Sotovskem 
nad Vojnikom) pomešani med zogljenele liste, veje in cvete 
tropske flore drobci rastlin iz zmernega pasa, namreč: ja- 
vorji, platane, vrbe, bresti, jelše, breze itd. Najbrže so ta 
drevesa rasla v hladnejšem bližnjem gorovju. Ob povodnjih 
pa so potoki in reke priplavile njih odlomke (bodisi, da jih 
je odtrgal vihar, bodisi, da so naravnim potom odpadli) v 
jezero pri Sotovskem ; ondi jih je pokrila grez, v njej so zo- 
gljeneli in se ohranili. Zanimivi so nam zlasti zategadel, 
ker nekako potrjujejo dejstvo, ki sn:o ga spoznali že iz 
položaja kamenin, namreč, da je kamenena gorska gmota 
Savinjskih Alp bila dvignjena iznad morja že pred oligo- 
censkim časom in je tvorila suho zemljo. 

Od oligocenskih tisočletij naprej se odteka vodovje 
Savinjskih Alp proti vzhodu. Zveza na južno stran preko 
Krasa proti Sredozemskemu morju je bila takrat že pretr- 
gana, med tem ko je južno morje še v gorenji kredni dobi 
segalo do vznožja teh Alp (glej str. 145.). 

Sklep oligocenskega časa je ob enem zaključek sta- 
rejšega oddelka tercijarne dobe. Sledil mu je nje mlajši 
oddelek. Tudi v tem se dasta ločiti dva pododdelka : mio- 
censki in pliocenski pododdelek. 

V zgodovini gorotvornega premikanja, ki je iz veči- 
noma morskih usedlin napravilo sedanje veličastno visoko 
gorovje srednjeevropskih Alp, ki se dviga več tisoč metrov 

iznad morja v ledene, z večnim snegom pokrite višine, je 
začetek miocenskega časa najvažnejši. 

Dasj gorotvorne sile delujejo vsled svojega bistva ne- 
prestano, pojavile so se v dolgih dobah zemeljskega raz- 
voja vendar sedaj pa sedaj posebno čvrsto. Na prostoru 
sedanjih Alp so se vršila orjaška nagubavanja in razkosa- 
vanja, dviganja in pogrezanja v karbonski dobi, potem tik 
pred gornjim oddelkom kredne dobe in tretjikrat ponovno 
v tercijarni dobi. 

V starejšem oddelku tercijarne tvorbe, v eocenu, torej 
še pred oligocenom so gorotvorne sile na novo razkosale 
ogromno gmoto kamenin Savinjskih Alp in jo razdelile v 
orjaške grude, ki so jih potem usločale navzgor in navzdol, 
vzdigovale in pogrezale. Nekatere izmed obsežnih grud so 
upadle tako globoko, da je preko njih poseglo oligocensko 
morje. Komaj pa je njegovo vodovje izločilo usedlin nekaj 
sto metrov na debelo, že so nastopili novi veliki dogodki 
v kamenenem svodu Alpskega ozemlja in daleč na okoli. 
Vsled premikanj v tem ozemlju se je oligocensko morje 
zopet umaknilo, njegove usedline pa niso ostale v prvotnem 
mirnem položaju. 

V začetku miocenskega časa so namreč podzemeljske 
sile zopet nenavadno vzkipele in začele so v Alpah nagu- 
bavati, razkosavati, dvigati in pogrezati trdo kameneno 
gmoto, prerivati gube in grude drugo čez drugo, jih gnesti 
in drobiti vztrajno in izdatno tako dolgo, da so vzrasli 
vrhovi razburkanega kamenenega valovja še nad višine, ki 
jih sedaj občudujemo. To silno premikanje je Alpam dalo 
orjaško visočino; ob jednem pa je združilo vse njih od- 
delke, ki so se dotlej razvijali ločeno, v sedanjo veličastno 
celoto. V zgodovini, ki opisuje dviganje Alp, je čas ob 
obratu med oligocenom in miocenom najimenitnejša doba. 
Ne smemo si pa misliti, da se je to odločujoče in v člo- 
veških očeh neizmerno ogromno delo zvršilo mahoma ali 
pa z nekako silovito revolucijo. Gorotvorne sile delujejo 
polagoma in s primeroma malimi učinki : gruda se ob grudi 
vsakikrat, ko je pritisk dovolj narasel, le neznatno zgane; 
mali zgibi pa, če se vztrajno ponavljajo in prištevajo drug 

11* 

k drugemu, narastejo konečno na ogromno skupno vsoto. 
Ako zcvemo označeno dobo poglavitno dobo vzdigavanja 
gorske gmote, mislimo si najprimerneje, da so takrat goro- 
tvorne sile delovale z izredno vztrajnostjo in morda tudi 
nenavadno hitro. Dolgost te dobe je po merilu neizmernih 
vekov zemeljske zgodovine le malo znatna ; ako jo pa me- 
rimo z dolgostjo človeškega življenja, je brez dvojbe zelo 
obsežna. In vselej, ko se je tu ali tam zvršil zgib v kame- 
nenih grudah — bodisi ob starih razpokah, ali pa ko je 
nastala vsled pritiska nova razpoka, ali pa se je mahoma 
nekoliko stisnila in dvignila skalnata guba — zatrepetala 
je orjaška kamenena gmota, kakor zatrepeče voda, ko vr- 
žemo kamen na mimo gladino jezera, in nastal je — ze- 
meljski potres.*) Ako se je gorotvorno gibanje res vršilo 
nenavadno krepko, tedaj so ob začetku in sklepu miocenskega 
časa silni in pogostni potresi bobneli po ozemlju sedanjih 
Alp; šumeli so vsled njih gozdovi, trgale so se skale po 
strminah, kameneni skladi so prepokavali na vse kraje, 
vznemirjale so se živali — toda noben človek še ni bil 
priča, ko so ti silni dogodki pripravljali sedanji krasni 
alpski svet. 

Izmed izprememb, ki so se zvršile v tem znamenitem 
času na ozemlju Kamniških Alp, omenimo najprvo te-le. 



*) Tako so veŠCaki zadnjih štirih desetletij skoro soglasno tolmaCili 
bistvo »grudovnih« potresov. V novejšem Času pa so se med njimi poja- 
vili pojedini glasovi, ki zagovarjajo nekoliko drugo mnenje. Prof. B r an co 
(L 1902) sodi, da veliki »grudovni« potresi niso zgolj posledica premikanja 
grud zemeljske skorje, temveč delo v podzemeljskih jarinih (glej stran 148) 
zajete, raztaljene vulkanske snovi. Ta skuša sedaj pa sedaj prodreti na po- 
vršje, bodisi skozi razpoke med grudami zemeljske skorje, pa tudi drugod. 
Kedar pa butnejo v zaroti delujoCe sile moCno navzgor, zatrepeCe zemeljski 
svod in kakor bi trenil, prešine grozotno valovanje mirno ravan in veli- 
častno gorovje daleC na okoli. V smislu tega tolmaCenja smatra prof. 
Gorjanovič (1. 1907) Zagrebške potrese, ki so jih doslej smatrali za 
grudovne, pravzaprav za vulkanske ; ampak v tamošnjih na grude raz- 
kosanih tleh se pojavljajo kakor pravi grudovni potresi. Gorjanovič 
sodi, da to mnenje bolje tolmaCi nekatere posebnosti, namreč, da se po- 
tresi pogostoma vraCajo na istem kraju prišedši iz istega srediŠCa in zga- 
nejo isto ozemlje. 

Mozirska vdrtina, ki je nastala med Menino in Raduho ter 
je odtod segala proti vzhodu, je privabila oligocensko morje, 
a proti koncu oligocena je bila zopet zapolnjena in dvig- 
njena iznad morja. Nad gornjeoligocenskimi sladkovodnimi 
usedlinami pa ležijo morske usedline miocenske dobe. Iz 
tega sklepamo, da se je vdrtina ponovila za časa glavnega 
gorotvornega premikanja ob obratu med oligocenom in 
miocenom — sicer bi ne bilo zopet moglo prihrumeti morje 
vanjo. Zatorej ležijo miocenski skladi na že premaknjenih 
oligocenskih. Kako izdatno je bilo premeščanje, nam doka- 
zuje to, da so oligocenski skladi pri Gornjemgradu v nad- 
morski višini 434 m, med Raduho i« Velikim Travnikom 
pa v visočini 1449 m ! V okolišu Kamniške Bistrice so 
razkosani v večje in manjše grude, ki ležijo raztresene med 
visočinskima številoma 550 m in 1350 m. Pri Predoslju 
vidimo oligocenske plasti premaknjene iz njih prvotne leže 
in strrno nagnjene. Umeje se, da oligocenski skladi niso 
biii razčesnjeni in kosi razmaknjeni za 800 do 1000 m 
navpično sami zase, nego s svojo podlago vred! To pod- 
lago tvorijo večinoma mogočni sloji trijadnega apnika. Delo 
gorotvornih sil je v tem zgledu izredno jasno in nazorno ! 
Redkokedaj imamo priliko, da vidimo, kako učinkuje 
prelom orjaške kamenene gmote nanjo samo in sicer tam, 
kjer mora biti uspeh na višku, to je ob lomni ploskvi ali 
prelomini. Tak uzoren zgled se nam nudi tik pri Tržiču, 
tam kjer se je odkrhnilo dno sedanje Savske doline od 
skupine Kranjskega Storžiča, ko je ob črti Begunje-Preddvor- 
Stranje prepočil trdni zemeljski svod enako, kakor prepoči 
zidan obok, ako se mu udira temelj na eni strani. Gruda 
ob severni strani prepoke ali preloma je vzniknila in se 
popela do alpskih višav Storžičevih, gruda ob južni strani 
pa je potonila še globoko pod dno sedanje Savske doline 
med Radovljico in Kranjem in je sedaj pokrita z debelo 
skladanico kasnejših, mlajših plastij. Meja med obema gru- 
dama, to je lomna črta, gre mimo Tržiča m.ed kolodvorom 
in sosednjo vasjo Pristavo. Ondi je tik ob cesti in ob pre- 
lomini razgaljen beli gornjetrijadni dolomit v velikem gru- 
šelomu. V njem krhajo grušec za nasipavanje ceste. To 

delo se vrši kaj lahko, kajti snežnobeli kamen je le na videz 
celoten, v resnici pa je tu ob prelomini ves pretresen in 
prerušen. Ko se je namreč odkrhnila Savska gruda, se je 
prej celotni kameneni svod ob lomini razčesnil, kakor se 
prečesne deska, ki jo prekoljemo ali razplatimo s silo po 
dolgem. Ne napravi se le jedna lomina, nego več njih 
druga poleg druge. Enako je prerojilo ogromno kameneno 
gmoto ob lomini precej na široko nešteto veliko pokotin ter jo 
— gotovo ob glasnih, mogočnih pokih — porazkalalo na male 
ščepe in ivere. Ko je potem Savska gruda drsela nizdol 
ob Storžičevi, je bil ta drobir v položaju kakor žitna zrna 
med mlinskima kamenoma. Med drsenjem ogromne, težke 
grude so se kosci ugladiii in izlikali, da se sedaj blestijo in 
zrcalijo liki porcelanovina. Površje jim je tuintam ravno, v ve- 
čini pa ima drso tik poleg drse nekako tako, kakor izvožena 
cesta v klancu, ko so coklje težkih voz pozarezale vanjo 
uglobljene, gladke drse prav na gosto. Iz takih koscev je 
ves na videz celotni kamen v grušelomu nad Pristavo. Če 
le udarimo obenj s kladivom, pa razpade na čudno obli- 
kovane in nadričkane ivere. Na nasprotni strani Bistrice je 
ob cesti blizu razvaline starega grada grušelom, ki daje 
enako, vseskozi prerušeno kamenje. Uglajeni in obdrsani, 
lečasto oblikovani kosci belega dolomita so nam s to obliko 
in s tem površjem svedoki delovanja prirode, ko je ustvar- 
jala Savsko dolino, torej temeljno potezo v licu krasne 
Gorenjske. 

Ob prelom poleg Pristave pri Tržiču se naslanjajo 
plasti iz gornjega oddelka oligocenskega časa. S tem je 
naznanjeno, da je prelom bil zvršen že pred tem časom. 

Izmed prelomov, ki so omejili in razkosali gorsko 
gmoto Kamniških Alp, je bržkone večina bila začrtana že 
pred sklepom oligocena. Drugi so nastali ob početku mio- 
censkega časa, ko so gorotvorne sile bile na vrhuncu svoje 
delavnosti. Nekteri so se pridružili morda še kasneje. Vendar 
je najprimernejše, da navedemo poglavitne na tem kraju. 
Nekatere lomne črte teko od zapada proti vzhodu, torej 
vzporedno z dolžinsko smerjo Julskih Alp in Karavank, 
druge jih križajo povprek. 

Izmed podolžnih prelomin omenjamo te-le: 

1. Begunje — Zalog — Št. Urška gora — Gorenje 
Stranje — Gorenji Tuhinj — Motnik; 

2. Možjanica (Možanka) — Stahovica — Črna doh*na 
— Tirošek — Gornjigrad — Kokarje; 

3. Potok Črnjevka — Presedljaj — Planinšek - Mlački 
vrh; 

4. Korošica — Kocbekova koča; 

5. Ravna planina — Orlovec — Plesnikova planina; 

6. Podbrežnik — Solčava; 

7. Jezersko — Pavličeva Stena — Strejčeva Peč — 
Bistra; 

8. Stegovnik — Ankova planina — Krištofova Peč — 
Pasterkov vrh — Bistra; 

9. Deševno — Dolinar — Medvodje. 

izmed poprečnih lomnih črt omenimo te-le: 

1. Dolenja Jezerska Kotina (Kočna); 

2. Gorenja Jezerska Kotina (Kočna); 

3. Belska Kotina (Kočna); 

4. Murijeva planina — začetek Suhega dola — Roble- 
kov jarek; 

5. Predaselj — Stranje; 

6. Žaga — Kranjski Rak — Podvolovljek — Logar 
nad Lučami — gorenji Črni jarek — Bistra. 

Ob večini prelomin so se kasneje izobra- 
zile doline. To delo so zvršili prirodni činitelji, ki jih 
premotrimo posebej. Tako si imamo tolmačiti iznenadno 
dejstvo, da se doline strinjajo tolikrat s prelomi. Vse ob- 
sežno ozemlje Savinjskih Alp delijo doline v oddelke tako, 
kakor pota v vrtu ločijo gredo od grede. Ker se je ogromna 
kamenena snov prelamljala ob približno premih črtah, zatorej 
so tudi doline preme. Savinjske Alpe vsled tega ne kažejo 
zasnove, kakoršno ima angleški park, ki ga značijo nepra- 
vilno zasukane in zapletene poti, nego so bolj kakor vrt, 
ki se v njem križajo preme poti. 

Poleg imenovanih lomnih črt je nastal v začetku mio- 
censke dobe prelom, ki pričenja med Smrekovcem (1377 m) 

in Belanskim vrhom (1035 m) in sega v premi črti preko 
Šoštanja, Velenja in Vojnika, ima torej smer vzporedno s 
podolžno osjo Jadranskega morja. Ob njem se je Mozirska 
vdrtina zopet poglobila in miocensko morje je vdrlo vanjo. 
Globoko v zemljo segajoča razpoka je ob 
enem odprla pot raztaljeni lavi, ki je prikipela 
na več krajih iz globočine na površje in je tu skrepenela. 
Gorska skupina Smrekovca (1377 m), Kamenenega vrha 
(1695 m) in Travnika (1637 m) je nagomiljena od nje. Pa 
tudi v Rogatcu, na raznih krajih v skupini Menine in na 
več mestih Savinjske doline izven Alp (pri Vojniku itd.) 
vidimo skrepenelo prodorino te dobe. Iz enake prodorinske 
snovi so zgrajene vulkanske gore na severnem Ogrskem 
in v južnoamerikanskih Andah. Od teh je dobila ta pro- 
dorina ime »andezit«. 

Razven lave je izmetal Savinjski vulkan miocenske 
dobe neizmerno veliko vulkanskega pepela in peska. Ti 
rahli izmečki so popadli v bližnje miocensko morje, polegli 
ondi na dnu in strjeni v zelen groh napolnjujejo Mozirsko 
vdrtino, torej ves širni prostor med Raduho in Boskovcem, 
Travnikom in Menino, Boskovcem in Dobrovljem, in segajo 
še dalje na vzhod proti Celju na zapad pa skoro do Radov- 
ljice na Gorenjskem (glej str. 172.). Iz tega groha so vrhovi: 
Altarna peč (1628 m), Mlački vrh (1119 m), Vranji vrh 
(1372 m) in pa griči pri Radmirju, Rečici ter Mozirju. Med 
grohovimi plastmi ležijo laporaste in peščene plasti z oka- 
menicami morskih živalij, ki značijo miocensko dobo, in 
nam naznanjajo, da je nastala vsa obsežna skupina mor- 
skih in vulkanskih usedlin v tej dobi. 

Vulkanski groh Mozirske vdrtine rad sprhni na po- 
vršju in da rodovitno zemljo. Zatorej je krajina, ki je zgra- 
jena iz njega, jarkovito srednje gorovje in gričevje z zao- 
kroženimi hrbti in vrhovi. Vsa krajina je obsejana s kmet- 
skimi domovi, ki jih vežejo samotne gorske poti. Marljivo 
obdelana polja in širne trate se prostirajo po pobočjih, v 
jarkih ropočejo ob gorskih potokih kolesa preprostih mli- 
nov, strmine in višine pa pokrivajo senčni gozdovi. Nizki 
holmi na vzhodu gojijo vinsko trto in so že daleč izven 

alpskega sveta. Pa četo v obližju Raduhe, Ostrega vrha, 
Rogatca in M en i ne ima miocensko srednje gorovje, čeprav 
njegovi vrhovi presegajo še pogostoma višino 1000 m, 
povsem svoj posebni krajinski značaj, ki tvori Čvrsto na- 
sprotje pravemu alpskemu svetu. Potnik, ki se bliža 
Lučam, prisedši od Igle ob Savinji navzdol, zapazi menjavo 
v značaju krajine, kakor hitro zapusti pri Logarjevi skali 
alpski svet in zazre voljne oblike miocenskega gorovja. Z 
vrha Raduhe ali kalerega drugega primernega gorskega 
razgledišča se tem bolje uveljavlja povšečno nasprotje to- 
stran in onstran omenjenih lomnih črt (Žaga-Črni jarek itd j, 
ki tvorijo ostro zarisano mejo med alpskim in izvenalpskim 
svetom, in pa ob enem mejo med kameninami srednjega 
in novega veka. Ob njej se stikata dve krajini, ki sta raz- 
lični po vsej svoji vnanjosti, ker se razlikujeta po kamene- 
nem gradivu in po njegovi geološki zgodovini. 

Na južni in zapadni strani Kamniških Alp ni prisojena 
miocenskim kameninam tako vplivna uloga v krajinski sliki 
kakor na vzhodu ob Savinji. Prostirajo se ob južnem 
vznožju Meni ne, nadalje med Kamnikom in Cerkljami in 
od Preddvora do Begunj spremljajo — četudi ne zdržema — 
podanke Storilčeve visokogorske skupine. Njih navzočnost 
izpričuje, da se je oligocenski morski zaliv tudi na Savski 
strani zopet vdrl in poglobi! v miocenski dobi. Usedline ie 
dobe tvorijo sedaj le skromno gričevje, ki v krajinski sliki 
posreduje prehod med Gorenjsko ravnino in visokogorskim 
alpskim svetom* Najširši prostor zavzemajo miocenski holmi 
na zapadni strani Kamnika, Tu se prostirajo okoli Tunjic 
(407 m) med Stranjem, Poženikom in Tabrom (307 mi. Na 
vzhodno stran se nadaljujejo v ozki panogi preko Mekin 
ob Nevljici in preko Motnika so združeni s sodobnim gri- 
čevjem Spodnještajerskim. 

Mični miocenski holmi se sicer ne odlikujejo s po- 
sebnostmi, vendar so bistven člen v velelepi krajinski sliki, 
ki jo nudi Kamniška okolica, 

V mislih nam je pogled proti Kamniškim Alpam, ki 
se razgrne pred nami, ko se bližamo Kamniku prihajajoči 
od Mengša. (Glej sliko!) 

Široka ravan, gosto naseljena, vsa razpredeljena na 
rodovitna polja ter premrežena s cestami in kulturnimi na- 
pravami tvori ospredje polno življenja, ki se bujno razvija 
na prijazni, ravni ploskvi. Iznad nje se dvigajo valovite črte 
miocenskega gričevja z dvostolpo Tunjiško cerkvijo v sredi. 
Za njim se vrstijo dokaj višje, srednjevisoke gore z razteg- 
njenimi robatimi grebeni in topimi vrhovi, vse porasle s 
senčnimi gozdi ali pa sočnimi tratami, dasi tu in tam že 
gleda sivo apnikovo skalovje (v Košutni, v Krvavcu) ali 
pa bel dolomitov grušec s strmejših brežin (v Kamniškem 
ali Kamelskem vrhu, v Krvavcu). V daljnem ozadju pa ki- 
pijo v nebotične višine v veličastni vrsti vitki vrhovi pravih 
skalnatih Alp. Njih blesteča, srebrnobela barva, ki se ob 
mraku umakne rožastemu žaru, jih loči v znakovitem na- 
sprotju od ospredja in osredja. Nad vso krasno sliko se 
razpenja v neizmernem svodu modrina neba, lije mehko 
svetlobo na vso mnogoliko podobo in jo spaja v celoto. 
Željno oko motri zamaknjeno to bogastvo oblik in barv in 
svetlobnih učinkov, pa se kar ne nagleda te velike, svečane 
in krasne krajinske slike. V vsej zgradbi vlada čudovit ri- 
tem, kajti vrhovi kipijo drug za drugim, vsaki v svoji zna- 
čilni obliki, čim bolj proti ozadju, tem višje in višje, in ob 
enem se menjajo barve stopnja za stopnjo, oblike pa pre- 
hajajo od mehkih, voljnih, z živim zelenjem še bolj omilje- 
nih obrisov do golih, trdih in smelih črt alpskih vrhov 
v daljnem ozadju. Videti je, kakor da prošinja skrbno pre- 
mišljena arhitektonska ideja vso ogromno zgradbo. Take v 
enotnem slogu zasnovane, v velikem merilu izvršene krajine 
štejemo med najlepše, kar jih je proizvedla mojstrska umet- 
nost ustvarjajoče prirode. 

V posebnih čislih je tudi pogled iz Kamnika proti 
Alpam, ki imajo priimek po tem zelo prikupnem, krasno 
ležečem, slovenskem mestecu. Razgled od nekoliko vzvišene 
ploščadi, ki stoji Žalska cerkev na nji, je nepopisno lep. V 
rajskomilem ospredju je tu prisojena miocenskim holmom 
odločevalna uloga. Prišedši iz gorovja, je Bistrica že toliko 
močna, da je v holme zarezala precej široko dolino in jih 
razdelila na dve krili: Tunjiško in Nevljiško. Ravnemu po- 

dolju je Bistrica določila značaj s svojim obilnim bobnečim 
vodovjem: vlagoljubne jelše in jeseni so se naselile ob 
njeni strugi, sočne trate jo spremljajo. Privabila je tudi člo- 
veka in mu nudi svojo neizčrpno delavno moč. Zatorej je 
gosto naseljeno podolje slika polna življenja in vrvenja. 
Iznad obeh stranij pa se dviga valovito površje miocenskih 
holmov in tvori zlasti nad Mekinami čarobno milo in v 
soinčnem siju ljubko smehljajočo se stopnjo, povprečno 
100 do 150 m visoko. Za njo se vzpenja druga višja stop- 
nja, ki se vzpenja za 300 m navzgor; zgrajena je iz trijad- 
nega apnika in košat gozd ji zakriva strma pobočja ter 
okorne, trde obrise. V nasprotju s tem zapadnim razrastkom 
Menine se tem bolje uveljavljajo nežnost in miloba volj- 
nega osredja in živahnost ospredja. 

Snov miocenskih holmov, ki jo zakrivajo trate, 
polja in gozdi, je nekoliko labora, večinoma pa glinast 
pesek, rahel peščenjak, gomola, apnenec z nuliporami itd. 
in se s tem znači, da je pribrežna usedlina. V kamenolomu, 
ki je v severozapadni okolici mesta Kamnika ob potu v 
Tunjice, so ti skladi razgaljeni in hranijo obilno ostankov 
morskega živalstva. Ob potoku Dobljici na prisolnčnem 
vznožju Šenturške gore je rajni župnik S. Robič marljivo 
nabiral okamenele svedoke mnogolikega živalstva miocen- 
skega morja. 

Med njegovimi usedlinami smo imenovali laboro. 
Njene zanimivosti si ogledamo prav zložno pri Podgorju v 
bližnji soseščini Kamnika. V plasteh rjastorumenega, drob- 
nozrnatega peska ležijo ondi zaokroženi kosi proda v obi- 
lici. Iznenadjeni spoznamo med njimi precej dosti obrušenih 
odlomkov porfirja in njegovega zelenega groha. Enake vali 
še dandanes čila Bistrica v svoji strugi mimo Kamnika proti 
Savi. V gorskem oddelku Bistričinega toka, pod Poljanskim 
Robom tiči namreč precejšnji čok porfirja in groha v tri- 
jadnem apniku in dolomitu. Prikipel je iz zemeljske notrine 
na sedanje mesto morda ob prelomu, ki drži od Predoslja 
proti Stranjam. Bistričina struga je skoro 2 km na dolgo 
zarezana v to prodorino. S strmih pobočij se odkrhavajo 
odlomki od nje, padejo v vodo in čvrsti gorski potok jih 

potegne s seboj, jih obrusi in vali dalje. Podoba je, da je 
vršila to delo že prednica sedanje Bistrice v miocenski 
dobi, le da je gorski potok odlagal takrat prod naravnost 
v morje, ki se je prostiralo v Gorenjskem zalivu poleg 
Motnika, Kamnika in Tržiča tik pred vznožjem takrat še 
razmerno mladih Alp. Potemtakem bi bila Bistriška dolina 
zasnovana že v davno minolih tisočletjih miocenskega časa. 
Zatorej nam je umevno, da je zadolbena v ogromno gorsko 
gmoto globoko in notri do osrčja širokega podstavka 
Grintavca, najvišjega vrha Kamniških Alp. 

V gričevju, ki spremlja južne podanke skupine Kranj- 
skega Storžiča tja do Žirovnice, se nahajajo med plastmi 
sljudaste gomole (ali skrilave gline) skladi sivozelenega, 
grohovega peščenca. Na Gorenjskem vidimo po vaseh pod- 
boje ob vratih in oknih prav pogostoma izklesane iz tega 
lepega kamena. Lomijo ga v samotni stranski dolini potoka 
Piračice pri Radovljici. Ondi je naložen v debelih, strmo 
nagnjenih skladih. Porodil se je v miocenskem času takrat, 
ko so na vzhodni, štajerski strani Kamniških Alp prodirale 
iz zemeljske notrine velike množine žareče lave in ogromne 
množine zelenega groha. Od ondod so bržkone vetrovi ali 
pa morske struje zanesle najdrobnejši groh celo v Savsko 
dolino na Gorenjskem in ga razprostrle na morskem dnu. 
Odtlej se je strdil, da tvori sedaj čvrst, lep kamen. 

Proti koncu miocenske dobe se je morje Savinjskega 
in Gorenjskega zaliva umikalo in je slednjič popolnoma za- 
pustilo oba prostora. 

Miocensko morje je bilo zadnje morje, ki 
je oblivalo obnožje Savinjskih Alp. 

Gorotvorne sile pa se celo po njegovi dobi še niso 
pomirile. Kjerkoli namreč nahajamo miocenske sklade v 
okrožju teh Alp, nikjer niso več v prvotnem vodoravnem 
položaju, nego premaknjeni so. Na Gorenjskem (ob južnem 
vznožju Menine, Šenturške gore itd.) je bilo delovanje pod- 
zemeljskih sil koj potem, ko je miocensko morje odteklo, 
še tako čvrsto, da so njegove usedline vsled stranskega 
pritiska zganjene v obliko velikanskega žleba ali korita — 
ali po strokovnem nazivanju v sinklinalo — in je severno 

krilo sinklinale s trijadnimi skladi vred, ki so podlaga mio- 
censkim, prevrženo na južno stran tako, da ležijo plasti 
narobe: mlajši pod starejšimi!*) 

Miocenskemu oddelku je sledil pliocenski, ki je 
četrti in najmlajši odstavek tercijarne dobe. 

Pliocenski čas je zapustil le sladkovodne usedline, pa 
tudi le izven obsega Savinjskih Alp, dasi tik njihovih mej, 
namreč v kotlini Šoštanjsko-Velenjski. Ondi je stalo plio- 
censko jezero. Na njegovem dnu leži zagrebeno tedanje 
bujno rastje v ležišču rujavega premoga (sedaj last pl. Lapp-a). 
Pliocenske usedline so ondi nad 300 m debele, plasti sa- 
mega premoga v njih pa do 110 metrov! Ta števila iz- 
pričujejo, da je pliocensko jezero pri Velenju bivalo neiz- 
merno število let! 

Iz pliocenskega časa je v okrožju Savinjskih Alp še 
nekaj naplavin tekoče vode (labora, pesek itd.), namreč gri- 
čevje med Bočno in Podbrežami (naplavine nekdanje Drete) 
in holmi med Vranskim, Oomilskim in Mozirjem ob južnem 
in vzhodnem obnožju Menine. Na kranjski strani pa se 
nahajajo še enaki ostanki ob vznožju gorovja pri Tupaličah, 
pri Olševku in Preddvoru. Te naplavine ne hranijo v sebi 
okamenic, ne živalskih, ne rastlinskih. Zatorej ni z goto- 
vostjo določena njih geološka starost. Morebiti jih smemo 
smatrati že za usedlino diluvijalne dobe. 

Ob zaključku tercijarnega časa je bila raz- 
delitev vodovja in trdnine v Evropi v obče 
ista, ki je dandanes. Tudi navpična izobrazba 
suhe zemlje je bila v poglavitnih potezah po- 
dobna sedanji. Podnebje je bilo nekoliko gorkejše od 
današnjega. 

Gorska gmota Kamniških Alp je bila dvignjena iznad 
morja kolikor toliko že pred srednjim oddelkom oligocen- 
skega časa. Nadaljno in poglavitno gorotvorno 
dviganje in premikanje se je vršilo ob obratu 



*) Glej : Prorez od Ornega vrha pri Gorenjem Tuhinju preko Me- 
nine do Gornjega grada (podoba št. 22) in pa: Prorez od Gorenjske rav- 
nine čez Tunjiško gričevje preko Šenturške gore. 

med oligocenom in miocenom in je nehalo 
še le po sklepu miocenskega časa. V pliocenu 
izpodzemeljske sile niso več znatno motile miru v veličastni 
visokogorski zgradbi. 

Dve vprašanji stojita sedaj pred nami: Ali so Kam- 
niške Alpe prišle iz orjaških rok izpodzemelj- 
skih sil v svojih sedanjih oblikah, v svoji se- 
danji krasoti? Ali so se vršile katerekoli izpre- 
membe na kameneni snovi v neizmerno dolgi dobi, 
odkar je bila zapustila svojo prvotno pod- 
morsko domovino in jo zamenila z novo v 
zračnih višavah in v blestečem solnčnem siju? 

Priroda nam nudi na ta vprašanja jasne odgovore in 
nam razkrije vplivno torišče nadzemeljskih sil, 
ki so jim bile Alpe izročene, kakor hitro je 
njih kamenena snov bila dvignjena od podze- 
meljskih sil nad gladino morja, kjer je bila nastala. 

Ako bi gradile izključno le izpodzemeljske moči, bile bi 
Savinjske Alpe velikanski kamenen čok ali hlod, prepočen ob 
prelominah, v visočini še presegajoč ponosni vrh Grintavčev, 
sicer pa neizobražen. Primerjati bi ga mogli neobdelanemu 
kamenu, ki stoji kipar pred njim, da bi z dletom in kladivom 
izklesal iz njega členovit kip. Tako je tudi priroda imela 
izklesati iz surovega hloda, ki so ga bile pri- 
prav i le gorotvorne podzemeljske sile, raznolike 
doline in še bolj mnogolike vrhove in grebene, 
ki čudovito razvrščeni in oblikovani šesta v- 
Ijajo mojstrskemu kipu podobni, v velikem 
slogu harmonsko izobraženi alpski svet. Jeden 
zgled naj nam pokaže, kako ogromne množine trdega ka- 
mena je bilo treba najprvo odklesati, potem pa s poti 
spraviti. Da se je zarezala krasna Kokrska dolina med Kol- 
čino in Storžičem od izvirkov do Tupalič, je bilo treba 
pokrušiti in odvesti iz surovega gorskega čoka več nego 
30.000 milijonov kubičnih metrov kamenja! 

Če pa hočemo zaslediti sile, ki jih je uporabljala pri- 
roda v davni minolosti, da je ž njimi zvršila vse velikansko 
delo, ne zadenemo na težko rešljive uganjke. To delo se 

namreč še dandanes nadaljuje, sicer večinoma tiho, pa 
vztrajno, čestokrat pa tudi očito in hrupno. Le zavedamo 
se navadno ne učinkov, ki dozorevajo iz njega polagoma. 

Kar sta kiparju dleto in kladivo, to sta 
prirodi preperevanje in težnost; tekoča voda 
pa odnaša ivere in jih odloži izven gorskega 
sveta. Priroda je torej (če hočemo tako govoriti) modro 
uvidela, da zahteva izdelovanje gorskega površja z dolinami 
in višinami troje opravil in je izbrala primerno silo za vsako 
izmed njih. Strmenje se loti preprosto mislečega človeka, 
ko vidi, da priroda postopa tehniško pravilno kakor mo- 
derni inženjer, ki ima pred seboj določeni smoter in si 
delo razdeli po umnem načrtu, da doseže mojsterski uspeh. 
Povsem drugo in sicer umnejše stališče pa je to, ki pravi, 
da so sedanje oblike gora in dolin nastale zato, ker so 
prirodne sile na naši zemlji take, da so vsled njih brez 
smotra strinjajočega se dela zarezale v surovi viskogorski 
čok globoke doline ter pustile med njimi mnogolike višine. 
Ako bi na zemlji ne bilo le jedne izmed imenovanih sil 
(preperevanje, voda, težnost), ne bilo bi na njej divnega 
alpskega sveta. 

Prvo delo v preminjanju in prenavljanju oblik na ze- 
meljskem površju opravlja preperevanje. Vročina in 
mraz, zrak, voda in rastlinstvo prijemljejo kamenine brez 
izjeme. Nobena izmed njih ni dovolj trda, da bi se upirala 
tem činiteljem trajno. Vsako porušijo polagoma in jo zmrvijo 
prodiraje od površja navznoter. Ta pojav zovemo prepere- 
vanje ali prhnenje. Njegovi hipni učinki so sicer malen- 
kostni, ali če narastajo tisoče in tisoče let, se popnejo do 
uspehov, ki so v gospodarstvu prirode velikega pomena. 

Solnčni žarki v poletnih dneh prav izdatno razgrejejo 
golo skalovje. Mrzel dež pade na njegovo površje in ga 
naglo ohladi. Vsled tega se naredijo na njem drobne, ko- 
maj vidne razpoke. Ta dogodek se zopet in zopet ponovi; 
pokotine se pomnožijo, poglobijo in razširijo ter polagoma 
starejo kamenino, čeprav je kakorkoli trda. 

Spomladi in jeseni pogostoma dežuje po dnevi. Dež- 
nica zaide v drobne razpoke skalovja, ki jih je povzročila 

na površju menjava soinčnih žarkov in hlada, v vsej snovi 
skozi in skozi pa gorotvorne sile (glej stran 60) — po 
noči pa zmrzne v njih. Pri tem se raztegne in razganja 
z veliko silo kamenine kakor klin, ki ga kdo zabija v hlod. 
Po dnevi se led raztali, v naslednji noči pa zopet zmrzne 
ter razširi razpoke, ki se tako globijo in gostijo dan za 
dnevom. Konečno je skala na površju izpremenjena v sku- 
pek robatih drobcev, ki je pripravljen, da včasih ob prav 
neznatnem povodu razpade. Od nekaterih sten v Alpah se 
ruši kamenje, ko ga solnce razgreje »samo od sebe« ali če 
gredo ljudje mimo, ali živali, tako pogostoma, da je zaradi 
tega nevarno hoditi pod njimi. 

Odkrušeni gramoz se nabira ob podankih brežin in 
strmin in njegove zaloge so značilno svojstvo gorskih 
krajin. 

Na ta način deluje mehansko perenje najbolj v viso- 
kem gorovju. Ondi ne varuje tal rastlinska odeja, toplina 
pa koleba več mesecev v letu dan za dnevom ob toplome- 
rovi ničli. Sicer pa ne smemo prezreti, da zmrzal ni mogla 
imeti v toplem tercijarnem podnebju tolikega delokroga 
kakor dandanes. 

Mehansko razpadanje kamenin pripravlja pota kemij- 
skemu preperevanju. Pri tem je poglavitni činitelj voda, ki 
pada izpod neba v dežju in snegu, ponikne v tla in odteče 
ondi v prepokah kamenin. Voda raztopi na tem potu ne- 
koliko kamenene snovi in jo odnese s seboj. Na ta način 
se razpoke širijo. Ako je kamenina zmes raznih snovij 
(n. pr. peščenec), odnaša voda najhitreje one snovi, ki se 
laglje topijo; ostanek je vsled tega luknjičast in zrahljan 
tako, da podleže tem laglje nadaljnim napadom mehanskega 
in kemijskega preperevanja. S pomočjo ogljikove kisline 
voda raztopi apnenec. Zatorej vidimo v apnikovem gorovju 
povsod posledice njenega dela. Najdrobnejše prepoke v 
apniku se razširijo polagoma, in površje apniškega pobočja 
potem premrežajo očite reže na vse kraje. Izpodnebna pa- 
davina hitro ponikne v njih. Ko se voda v njih odtaka in 
in ob njih raztaplja apnikovo snov, razširi nekatere izmed 
njih, da nastanejo podzemeljske votline in podze- 

meljski vodotoki. Takih votlin je na ozemlju Savinjskih 
Alp nekoliko v okolici znamenite Igle, nekoliko v Košutini 
itd* Kjer se križa na položnem apnikovem površju po več 
razpok, ondi se križališče bolj in bolj razširi, ker ga obliva 
in odtaplja voda z več stranij. Tako se nareja lijasta globel, 
ki jo zovemo kraški d o I e c ali vrtačo, ker so taki 
dolct (vrtače) značilno svojstvo kraškega sveta. Vse polno 
jih je izglodala voda na planoti Dolge njive, okoli Velike 
Planine, na divje razorani Dleskovški planoti, ki se prostira 
na južni strani Ojstrice, dalje na širokem hrbtu Menine in na 
Dobro vlju. Dežni ca in snežnica odteka z apnikovega površja 
ob črtah, ki so odtoku najugodnejše. Ob njih raztopi ne- 
koliko apnenca. Kasneje krene voda vsakikrat tem laglje in 
gotoveje po istih črtah in jih vselej nekoliko poglobi 
Širno, skalnato površje je potem pokrito z vzporednimi 
žlebiči bolj ali manj na gosto. Tako izglojeni žlebiči 
in take kad u nje značijo južne stene Štruce, nadalje poleg 
lijastih dolcev na globoko prepotenih tleh z gruščem in 
skalami preplovljene »Pode«, ki se prostirajo med Orintav- 
cem, Skuto in Turško goro, in so najbolj divja krajina v 
višinah Kamniških Alp, — Pogostoma vidimo ono žlebičje 
tudi na Dleskovški planoti, ki je polna kopastih holmov iz 
belega apnika. Njih široka temena so ali gole, gladke pleše, 
ali so obrasla s temnozelenim rušjem. Njih bolj ali manj 
viseča pobočja pa so ugodna pojavu žiebičja. In res so 
polna vzporednih, dolgih žlebičev, ki teko proti vznožju 
liki gubice na drobno nagubani obleki in tvorijo mično 
nasprotje širokemu temenu. Kjer so pa zarezani bolj glo- 
boko in se križajo z naglodanimi razpokami apnenca, tam 
se nam površje ne zdi več prijetno olepšano, nego divje 
načepirjeno. V južni okolici Kocbekove koče pod Ojstrico 
se te raznovrstnosti v vseh stopnjah nudijo očem na po- 
gled (glej sliko). 

Najbolj izrazite kraške oblike ustvarja prepere vanje na 
jasnobarvenem apnencu, kakoršen je gornjetrijadni klečni 
apnik Savinjskih Alp (glej str, 134j. Sicer pa tudi ta ni po- 
polnoma Čist, nego ima v sebi kak odstotek glinave in že- 
lezove primesi. Ko voda odvede apneno snov, ostane primes 

12 

na mestu, ker je neraztopna. Ako je zlasti giinava primes 
obilnejša, tedaj apnik ni čiste, bele barve in je rahlejši. 
Potem ga zovemo lapor. Ta prepereva hitrejše in za seboj 
popušča tem več rahle, ilovnate snovi. 

V večini kamenin je kolikor toliko železa kemijsko 
spojenega. Zrak in voda neprestano rušita njegove spojine, 
in skušata sestaviti ali skrojiti železov vodeni oksid, to je 
železno rjo, ki potem ostane, ker je zelo stanovitna spojina. 
Zatorej imajo marsikatere kamenine na površju in ob po- 
kotinah rjavo skorjo, ki se bolj in bolj debeli in prodira 
navznoter. Ob enem odnaša voda raztopljive snovi. Kame- 
nina je čimdalje rahlejša in polagoma povsem razpade, ker 
jo rušijo ob enem mehanski vplivi preperevanja. Na ta na- 
čin se mrvijo ne le raznobarveni apnenci, lapor, peščenci 
in skrilavci, ki bivajo v Savinjskih Alpah ter njih so- 
seščini, ampak celo čvrsti, kakor jeklo trdi porfir izpremeni 
prvotno sivozeleno barvo, porjavi in naposled je pokrit s 
skorjo prstene snovi. Sorodni andezit zapada enaki usodi. 

Še jeden činitelj je, ki podpira preperevanje. Komaj 
so prve razpoke potegnile na goli skali neznatne črte, že 
se pripravlja rastlinstvo, da si pribori njeno površje in jo 
naseli. Najprvo pošlje nevidne glivice in komaj znatne 
alge, potem skromne lišaje nanjo. Njih drobne koreninice 
posežejo v tesne razpoke, razjedajo kamenino ob njih s 
svojim kislim sokom in polagoma razširijo razpoke. Za li- 
šaji se naselijo mahovi in nadaljujejo započeto delo ter ob 
jednem pripravljajo tla cvetnim rastlinam. Korenine dreves 
posegajo v razpoke kamenin kakor s klini in njih snov 
raztapljajo v dosti večji množini ter jo srebajo v se. Ko 
rastline zamro, začenjajo se njih ostanki kemijsko izpremi- 
njati in se prekrojijo v razne temnobarvane snovi, ki razjedajo 
kamenine nadalje. Ti organski proizvodi, primešani zmrv- 
Ijenemu in kemijsko pretvorjenemu kamenju skupno z njim 
tvorijo rodovitno prst, ki je podlaga tratam, gozdom in 
njivam. 

Brez preperevanja bi torej ne bilo rastlinske odeje, ki 
diči alpski svet s svojimi oblikami in barvami še bolje kakor 
izvenalpski. Kajti na kvišku stremečih ploskvah gorovja so 

nasprotja med živim zeleniem in kamenenim gorskim gra- 
divom bolje izpostavljeni pogledu, nego na ravnem in v 
gričevju. 

Raznovrstni so činitelji preperevanja. Vsi pa delujejo 
v tem smislu, da krušijo in odktesavajo kameneno gorsko 
gradivo in pokrijejo površje njegovo z iveri vseh velikosti) 
od drobnega prašnega in peščenega zrna do robatega 
gramozovega kosa, do pod nogami zveneče ščepe in do 
debelega balvana. 

Tekoča voda pa ima nalogo, da odkrušeno snov od- 
vede. Seveda odplahne najprej lahki drobir. Ko je vsied 
tega skalnata podlaga zopet razgaljena, začne na njej iz- 
nova delovati perenje in tako se vrši oblikovanje (modelo- 
vanje) gorovja neprestano, čeprav le počasi. 

Vsaki deževni dan nam nudi priliko, da se prepričamo 
o delovanju tekoče vode. 

Deževne kapljice padajo na žejno zemljo; prve posr- 
kajo suha tla, poznejše pa zaostajajo na površju in se zbirajo v 
drobnih vodenih žilicah, ter v njih odhite po gorskem po- 
bočju navzdol Vsak odtok vzame seboj, kolikor more, rahle 
zemlje, peščenih zrnec in kamenčkov, ki jih je pripravilo pe- 
renje. Spotoma se vodotoki združujejo, moč jim raste, od- 
valiti morejo s seboj več in debelejšega prstenega in ka- 
menenega drobirja. Močnejši nalivi ga premaknejo še več 
in če traja deževje nekaj dni j, narastejo hudourniki, pri val i jo 
obilno vodovja iz gorskih jarkov v nižavo in prineso s 
seboj neverjetne množine grušča in celo težke kamenene 
klade ali balvane. Včasih se premakne ob taki priliki velika, 
mnogoletna zaloga grušča; ko jo je vodovje prepojilo in 
opolzilo, pridrvi s hudournikom z gorskega pobočja in v 
nižavi zasuje trate in polja, opustoši človeške naselbine in 
izpremeni dolinsko dno v puščavo. Ob hudih nalivih se 
včasih porušijo obsežna gorska pobočja in zdrčijo nizdol. 
Preperevanje pripravlja tak dogodek že dolgo poprej, in 
naliv je le povod, da se usad sproži. 

Kdor je kedaj poselil naše Alpe, je opazil dostikrat 
že iz daljave bele drče, ki izvirajo visoko v pečeh in so 
potegnjene krepko doli čez gozdovita pobočja do dolin- 

if* 

skega dna. Te drče so zaloge neizmernih množin drobnega, 
debelega in najdebelejšega grušča. Navzdol se združujejo 
tako, kakor se potoki zlagajo v skupen odtok in v dolini 
vidimo res tudi združeno skupno grižo. Zglede teh 
razmer nam nudi sklep Logarske doline (glej sliko), sklep 
doline Bistriške Bele idr. Vse kaže, da kameneni drobir drč 
in dolinske griže ni stalen, nego se pomika nizdol. Nevešč 
motrilec strmi in se zaman ozira po sili, ki utegne prema- 
kniti te ogromne množine kamenenih okruškov. Kdor pa 
je doživel v območju drč le enkrat nevihto z nalivom, temu 
je stvar pojasnjena. Ob nalivu pribučijo po drčah vodotoki, 
in kjer je bil še pred pol ure suh jarek ali je curljal le 
skromen potoček, tam drvi sedaj divji hudournik in vali s 
seboj brez odmora z nevzdržno silo neverjetno obilico 
meli, gramoza in velikih skalnatih klad nizdol. Ko pa voda 
odteče, obležijo v strugi okruški, ki jih ni več zmogla in 
tvorijo po ronkih bele drče, v dolini pa širne griže. Tu 
čakajo, da jih prvi naliv zopet premakne. 

Med tem ko tekoča voda odplahuje pripravljeno 
perelino in jo odnaša ter pri tem razgalja kameneno 
gorsko gradivo, da je na novo izročeno perevanju, izvršuje 
še drug posel, in z njim izdeluje jedno izmed temeljnih 
potez gorskega površja. Tekoča voda namreč odrgava 
svojo strugo, jo globi in širi, in tako izdolbava doline 
in sicer na dvojen način : mehansko in kemijsko. Vse delo 
tekoče vode nazivljejo strokovnjaki s tujo besedo: erozia; 
po naše bi rekli : izpiranje. 

Ko odteka voda ob dežju po visečih tleh v drobnih 
vodotokih, izgrebe ali izdolbe si vsaki izmed njih plitev 
žlebiček. Proti vznožju pobočja se žlebiči združujejo kakor 
veje proti deblu. Ob vsakem dežju se nekoliko poglobijo 
in razširijo. Pri tem poslu služijo tekoči vodi za orodje 
kosci in kosi kamenja, ki jih je odplahnila z drugo perelino 
vred in vzela s seboj. Ta drobir struži, globi in širi strugo, 
ko ga voda vali preko nje s silo, ki je tem večja, čim bolj 
struga visi in čim več vode deluje v njej. Ume se, da voda 
uspešneje dolbe v mehkem pesku, v glini, v skrilavcu in 
peščencu, nego v trdem apnencu, porfirju in andezitu» 



Dolbina se navzdol bolj in bolj globi in širi, navzgor pa 
se zareza va višje in višje in ob enem se steka v njo več 
in več stranskih vodotokov, ki sami tudi na enak način 
dolbejo svojo podlago. Nabirališče vodovja se veksa, in 
ATsaj v glavnem koritu postane odtok trajen. Kjer se je to 
<le!o začelo, se nadaljuje brez prestanka, in njegov uspeh 
je: potok ali reka s stranskimi pritoki in pa 
<lo(ina s stranskimi doli. 

Ako zarezava obilen vodotok svojo strugo v trden 
apnenec, se napravi globok, ozek jarek z navpičnimi ste- 
nami, ker voda dotbe mehansko navzdol, strani struge pa 
le kemijsko ogloje in ogladi. Tako tesno deber si je 
izdolbla Bistrica prt Predoslju. 

Kjer se pa dolina globi in obenem brežine izdatno 
krušijo vsied perevanja, primerna množina dežja pa odpla- 
huje odkrušeni drobir uspešno sproti, ondi se napravi 
pravilna dolina z visečimi brežinami. 

V početnem oddelku vodotoka se ustanovi najmoč- 
nejši strmec, voda dere z največjo hitrostjo; s seboj vali 
obilno grušča in zatorej najuspešnejše zarezuje v svojo 
podlago. To je gorenji tok reke ali potoka. Spotoma se 
robati kosi grušča obtarejo med seboj in ob strugi ter se 
obrusijo, ogladijo in zaokrožijo. Izpremenijo se v prod. Ko 
reka pridere iz gorenjega oddelka svojega pota, zmanjša 
se ji strmec in ne more več s seboj valiti debelejših kosov 
kamenja. Zatorej jih popusti in posuje svojo strugo s pro- 
dom. V tretji, spodnji oddelek svojega toka prinese voda 
le droben prod in najdrobnejši mel. Reka se pred izlivom 
v morje razširi, splitvi, hitrost se ji še bolj u manjša, in 
polagoma padeta na dno drobni prod in pa mel, ki je dotlej 
povzročil, da je bila voda kalna. 

Solnčna toplota dvigne vodo iz morja v nevidni ob- 
liki pare. V višavi naredi hlad iz nje oblake. Veter pripodi 
temne plasti oblakov nad kopno, in iz njih pri rosi voda 
zopet na suho zemljo ter začne iznova svoje mnogotero 
delo. 

Njegov uspeh je različen na raznih kameninah. Ne- 
katere preperijo lahko in hitro, druge počasi in težko, ne- 

katere prepuščajo vodo kakor goba, druge ne. Na kame- 
nini, ki lahko peri, vode pa ne propušča (lapor, 
skrilavec, glina) se ne morejo dolgo držati robovi in vogli. 
Perenje jih hitro nadrobi, voda pa drobce odplahne. Take 
kamenine imajo zatorej zmerno viseča pobočja> 
voljno zaokrožene hrbte in vrhove, in nudijo 
ob enem ugodno podlago rastlinstvu. Na 
trdih kameninah, ki težko preperijo, se laglje 
obdrže strma pobočja, robati grebeni in vitki 
vrhovi. Take oblike kaže pogostoma apnenec, ako je 
močno prepočen, da izpodnebna voda hitro izgine v pre- 
pokah in zatorej nima prilike, da bi odplahovala in stru- 
žila površje. 

Potemtakem perevanje močno odločuje ob- 
like in obrise gorovja in obenem ustvarja raz- 
lično podlago rastlinstvu, skratka mogočno 
vpliva na lice gorovja. Ako sta v istem pobočju dve 
različno prhljivi kamenini, tedaj zapazi smotrivo oko kmalu 
mejo med obema, ker površje prve in druge kamenine vsled 
različnega perenja ne visi enako, je različno oblikovano in ima 
različno rastlinsko odejo. Razlika v podnebju je le eden povod, 
da so v Alpah višine gole in skalnate, pobočja in vznožje pa v 
krepkem nasprotju odeta v zelenje. Drugi važni činitelj, ki 
ustvarja nasprotja v krajinski sliki, je različno perevanje kame- 
nin. Prhljivi skladi so ustvarili v kotlini Korošici prijazno oazo 
sredi divje kamenene puščave; enaki skladi so podlaga 
prostrani trati okoli Velike in Male Planine; mehka opoka 
je podstava ravnemu, rodovitnemu polju Šenturške gore tik 
strmih brežin gornjetrijadnega apnenca. Slična nasprotja 
smo imeli priliko opaziti ponovno, ko smo opisovali geo- 
loške tvorbe Kamniških Alp. Prav zato, ker se v Alpah 
pridružuje velikim visočinskim razlikam še bogata menjava 
neenako prhljivih kamenin, se namnožijo nasprotja oblik in 
barv, ki so osnovni ton v akordu alpske krajine. Razno- 
vrstnost v položaju skladov je zopet drug vir menjavi v 
oblikah. Vodoravni skladi določijo gorovju druge obrise, 
kakor viseči, ali strmi, ali celo pokončni. Površje skladov 
pereva drugače nego njih odkrhani obkrajki. To jasno kaže 

razlika v severnem in južnem pobočju vrha Kranjskega Storžiča, 
enako v skupini Orintavca in Ojstrice. Ne le v velikem, tudi 
v malem merilu ustvarja perenje znakovite in v nenavadnih 
okoliščinah včasih prav iznenadne oblike. Omenili smo že, 
kako je perenje izstružilo iz strmo stoječih skladov apnenca 
ob Tržiški Bistrici nad Bornovim prodorom slikovite skal- 
nate piramide. (Glej stran 87.) Pri znameniti Igli (glej sliko) 
ob Savinji pod Solčavo ležijo apnenčevi skladi vodoravno 
in vendar je perenje iz njih izluščilo navpičen skalnat ste- 
ber. Ondi so navpične razpoke, ki delijo kamenino v ste- 
braste kose; razpoke so ondi celo bolj izražene nego loč- 
nine med plastmi; one so torej perenju pokazale smer, v 
kateri je moglo uspešno začeti, in izdelek je znamenita Igla. 
Na podoben način je perenje izstružilo čudne, ostro obrob- 
ljene, v vitke konce zaošiljene čeri, ki stojijo na visokem 
sedlu med Ojstrico in Planjavo. Vidimo jih že iz daljave in 
ljudska domišljija jim je nadela priimek »Škarje« (2135 m). 
Med njimi vodi smela turistovska steza kakor skozi skalna 
vrata. 

Nenavadne oblike nastanejo tudi, kjer je vložena v 
mehke plasti trda kamenina; na primer tako, kakor je na 
Jezerskem silurski in devonski apnenec vložen med plasti 
prhljivega skrilavca in peščenca. Uspeh neenakega perevanja 
je ta, da štrlijo sloji trdega apnenca kakor orjaški zidovi 
iznad mehkejše okolice, ali pa se pojavijo na vrhu gora 
liki skalnata krona. Take stvoritve budijo v krajini pozor- 
nost na prvi pogled. 

Tako se je izluščil skalnati vrh Pristovnikovega 
Storžiča, tako je vzniknila »Prižnica^ pri Rakežu in so 
vzrasli čudni, več kilometrov dolgi skalnati zidovi v ta- 
mošnji okolici. Oboje smo omenili že na strani 80. in na 
strani 83. 

Delovanje vnanjih čini tel jev traja, odkar 
so začele Alpe dvigati se iznad gladine morja. 
Takoj je nastavilo perevanje svoje dleto, prvi dež pa je 
začrtal smer prvim dolinam in posredno ob enem prve 
obrise nastajajočega gorovja. In ko se je ogromni gorski 

Čok popenjal višje in višje ter rastel proti oblakom, gnan 
od orjaških podzemeljskih sil, se je nadaljevalo brez pre- 
stanka oblikovanje in izdelovanje dolin in gora. Zatorej 
nam ni težko priznati, da so bile od sklepa 
trijadne dobe do konca neštetih tisočletij ter- 
cijarne dobe že zarezane vse glavne doline 
ter večina stranskih dolov in da so bila že ta- 
krat izklesana glavna slemena ter izluščeni 
stranski grebeni iz neizmerne kamenene 
gmote. Že takrat so reke odnašale odklesano iverje iz 
ozemlja Savinjskih Alp in je odlagale izven njega« Še so 
ohranjene ogromne množine sedaj seveda že strjenega proda, 
ki ga je nasula v Gorenjski kotlini prednica današnje Save 
in v Celjski kotlini prednica sedanje Savinje do konca ter- 
cijarne dobe in pa kasneje v diluvijalnih tisočletjih. Brez 
dvojbe so to le ostanki nekdaj še bolj razprostranjene pro- 
dovine. To, kar manjka, je kasneje vodovje že zopet razru- 
šilo in odneslo še dalje izven alpskega ozemlja. 

Sedaj si tudi moremo razložiti, kako je prišlo, da čili 
gorski potok Kokra odvaja svoje vodovje od izvirkov v 
spodnjejezerski okolici preko glavnega razvodja Kamniških 
Alp in kako da je Kokra mogla prodreti mogočno pogla- 
vitno, visokogorsko sleme (glej stran 21.), ki se vzpenja 
več kot 1500 m nad njeno strugo, predno je prišla na 
južno stran gorovja, da dovede svoje vodovje Savi v na- 
ročje. Ta zagonetni položaj si tolmačimo tako, da je 
Kokra že tekla, ko še ni bilo gorskega slemena 
med njenim izvirkom in Savo. Kokra je potem- 
takem starejša nego gorovje, ki ga je na videz 
prodrla. Gorovje se je vzdigovalo tako počasi, da je 
Kokra za toliko poglobila svojo strugo, za kolikor se je v 
istem času dvignilo gorovje. Delovanje gorotvornih sil in 
nasprotno delovanje izdolbujočega potoka sta bila tu v 
enakotežju. Čudni dogodek si najlaglje predočitimo s to-le 
primero: Mehaniška žaga, ki jo goni potok, ostane na 
mestu, ko cepi hlod na dva dela ; hlod pa se pomika proti 
njenemu zobovju ; — skoro tako kakor žaga je držala Kokra 
svoj tek na istem mestu; gorotvorne sile pa so dvigale 

gorsko gmoto Kokri pod kameneno rezilo, ki ga goni 
njena vodna sila brez odmora. 

V Kamniških Alpah imamo še nekaj sličnih slučajev: 
Tržiška Bistrica je precepi la sleme Storilčeve skupine med 
Križko goro in Dobrčo, Kamniška Bistrica pa je zarezala 
svojo strugo ne le v mogočno apnikovo ploščo, ki se je 
poprej zdržema prostirala od Poljanskega Roba do Košu- 
tine, nego tudi apnikov hrbet med Starim gradom pri 
Kamniku in Malim gradom, enako med Malim gradom 
in Zapricami, kjer je nekdaj tekla. Kamniška Bistrica nam 
jasno izpričuje, s koliko vztrajnostjo izkuša vodotok obdr- 
žati smer svoje stroge. Bila bi se namreč kaj lahko ognila 
imenovanemu apnikovemu hrbtu, ako bi bila krenila le 
nekoliko na desno na zapadno stran Zapriškega holma, 
Ondi bi bila Bistrica zadela na mehko tercijarno brno, ki 
bi se bila dala prerezati dokaj lagtje nego apnenec Malega 
grada. V Gorenjih Stranjih Je Bistrica takisto zarezala v 
apnenec in odločila prijazni bol m, ki stoji cerkev na njem 
— čeprav ležijo koj na zapadni strani holma mehke terci- 
jarne usedline.*) 

Na sosednji, štajerski strani si je Savinja izgrebla 
strugo skozi apnenec pri Prihovi, pod Mozirjem (glej sliko) 
In pri Letušu, dasi bi se bila na vseh treh krajih lahko 
ognila apnencu in si utrla pot preko bližnjih^ mlajših, 
manje upornih kamenin. 

Človek bi mislil^ da ne more biti nič zakonitega v 
smereh gorskih vodotokov, raz ven, da izkušajo doseči ni- 
žavo in odtok v večje vodovje po najkrajši poti. Vendar 
to ni tako. Iz Savinjskih Alp se je odtekalo vodovje že v 
tercijarni dobi proti vdrtinam, ki so bile na vzhodu, jugu 
in severu, te so: Mozirska, Gorenjska in Koroška vdrtina, 
V obče sledijo odtoki res tem smerem. Ako pa primerjamo 
geološko sestavo in vdolbene doline, se pokaže, da so 
neredkokrat določili pota odtekajočemu vodovju silni pre- 
lomi, ki so bili razkosali ogromni gorski čok. Tako na 
primer sledi dolina Črne ali Črnega potoka nad Kamnikom 



*) Glej geološki zemijevid Kamniških Alp! 

očitno prelomu, ki je odkrhnil zapadne odrastke Menine 
od Poljanske planote. Ne mislimo si, da je prelom sam 
napravil odprto, zevajočo prepoko, enako dolini. Ooro- 
tvorne sile namreč delujejo polagoma in bržkone Je le 
drobna razpoka prva začrtala veliki gorski prelom. Koj pa 
je potegnila nase skromen vodotok; kajti voda je laglje 
odtekala ob njej in si laglje zarezavala strugo, nego zraven 
v celotnem apnencu. Ko se je potem prelom dovrševal, 
mu je sledil potok sproti. Potemtakem so prelomi začrtali 
dolinam smer in kraj ter tako odkazali delo tekoči vodi. 
Ta je potem dolino izdolbla in ji dala polagoma sedanjo 
obliko. 

Označeni prelom se nadaljuje proti vzhodu mimo 
Oornjegagrada, in docela verjetno je, če si mislimo, da je 
tu odkazal pot potoku Dreti, ki je polagoma izdolbel se- 
danjo dolino. 

Na enak način so se pač tudi zarezale doline: Dolenja, 
Gorenja in Belska Kotina (Kočna) ob prelomih. Prišedši 
iz Gorenje Kotine se obrne potok Jezernica pri Sv. An- 
dreju proti jugozapadu in tekoč mimo Kazine sledi lomni 
črti, ki loči ondi Savinjske Alpe od Karavank. Gorenji tek 
Lučenske Bele si je izdolbel globok jarek med Konjem in 
Lastovcem, ker mu je olajšal delo znameniti, že omenjeni 
prelom (glej stran 55). Nadaljni tek proti izlivu v Savinjo 
v Lučah stoji očito pod vplivom bližnje glavne lomne črte 
(Podvolovljek - Logar - Črna pri Mrčišču), ki je ob njej od- 
krhnjen oblastni čok osrednje skupine Savinjskih Alp in 
Raduhe. 

Tudi ob Kamniški Bistrici se dado spoznati prelomine, 
ki so ji prejkone začrtale pot proti jugu. Podoba je, da se 
je odločila Poljanska planota s Konjem vred od Košutine 
in Krvavca ne le z jedno pokotino, nego z nekolikimi, 
vzporednimi. Ob njih so raztrgani in premaknjeni oligo- 
censki skladi. (Glej stran 165). Bistrica pa sledi sedaj temu, 
sedaj drugemu izmed sosednih prelomov. Prvi jo je zvabil 
prelom, ki drži mimo Predoslja proti zapadni strani vrha 
Orohata (911 m), potem pa prestopi v prelom, ki je zarezan 
od Kopišča proti Gorenjim Stranjam in dalje proti Kamniku. 

Kamnilka Bistrica nas uči, kako se vodotok sčasoma 
oddaljuje od pota, ki so mu ga začrtale gorotvorne sile 
prvotno. Prelomi namreč pogostoma niso pretrgali kame- 
mene zemeljske skorje navpično, nego poševno. Ako voda 
začenja dolbsti svojo strugo v poševni prelominij potem 
pa svoje delo nadaljuje navpično podse (oziroma, ako se 
gorovje dviga navpično izpod struge), oddaljuje se bolj in 
, bolj od prelomine, med tem ko vzdržuje na zemeljskem 
površju svojo smer. Tako si tolmačimo, da Bistrica ne teče 
pri Kamniku v prelomini ob meji apnenca in tercijarnih 
usedlin, nego si je vdolbla strugo poleg prelomine v ap- 
nencu. Na ta način se rahljajo prvotni tesni odnošaji med 
vodotokom in lomnimi črtami, ki nam jih kaže geološki 
zemljevid, in sicer tem bolj, čim starejši je vodotok in čim 
globlje je zarezal v gorovje. 

Podoben povod je menda določil, da sedaj ne vidimo 
več jasne zveze med Kokro in geološko zgradbo njene 
doline. Kokra je bržkone prvotno tekla preko gonijetrijad- 
nega apnika in dolomita, ki sedaj gradi visoko nad njo na 
eni strani vrhove jezerske Kolčine, Kalškega Grebena in 
Dolge Njive, na drugi pa Kranjski Storžič in Javorkov vrh. 
Mogočne sklade te kamenine pa je razdelil prelom, ki sega 
v smeri od Murijeve planine proti jugu ob pobočjih Kokrske 
Kolčine in Kalškega Grebena do gornjega oddelka Roble- 
kovega jarka* Ta ali pa kakšen sosednji, vzporedni mu 
prelom je menda začrtal Kokri prvotno pot. Že v tercijarni 
dobi pa je Kokra prerezala gornjetrijadni apnik, in si iz- 
dolbla s pomočjo pritokov dolinski prostor, ki je v višini zelo 
širok (daljava od vrha StoržiČa do vrha Kolčine meri 7 km). 
Potem se je zajedla v spodnjetrijadne usedline, ki so bile 
že premeščene, ko jih je prodrl porfir in torej imajo položaj, 
ki ne more kazati nikake vzročne zveze s Kokrinim tokom. 

Ko se je bilo dovoljno dvignilo glavno sleme Savinj- 
skih Alp, so nastali seveda vodotoki tudi na njegovi se- 
verni strani. Tu so se pa vzdigovale Karavanke in zanimivo 
je, zasledovati, kako si je vodovje priborilo izhod iz gorovja 
kljubu tej oviri. Na zapadu, to je med Kranjskim Storžičem 
in Košuto, krijejo usedline starega veka širen prostor* Sti- 

snjene so v tesne, po dolgem prepočene gube, ki teko v 
smeri Karavank od vzhoda proti zapadu. Zatorej je umevno, 
da sta si uredili Tržiška Bistrica in Lomščica odtok v 
smeri kamenenih panog. Pod Mecesnovcem (1355 m) pa 
se je obrnila Bistrica v pravem kotu naravnost proti jugu, 
vsprejela na tem potu Lomščico in Moščenik ter pri Tržiču 
prodrla Storilčevo skupino — pač med tem, ko se je ta 
dvigala kvišku. Tako si je utrla pot v Gorenjsko kotlino. 
Enako je Begunjgčica prodrla isto gorsko skupino nad 
Begunjami in Završnica v slikovitem prizoru pri Mostah. 

Na vzhodu so usedline starega veka stisnjene v ozko 
panogo, ki leži med glavnim slemenom osrednje skupine 
Kamniških Alp in Karavanškim grebenom, ki sega od Ko- 
šute do Olševe. Panoga je tako ozka, da nima prostora za 
samostojno razvito vodovje. Tem širša je tu trijadna plošča 
Savinjskih Alp. Na njej preskrbljuje odtok vodovja vrsta 
potokov, ki vsi hitijo v obče proti severu. Izmed njih si je 
pa le jeden znal utreti pot v Koroško kotlino ; to je potok 
Bela, ki je uspešno prodrla Karavanke; med tem ko so se 
dvigale kvišku. Odtokoma iz Gorenje in Dolenje Jezerske 
Kotine (Kočne) je dobrodošel prelom med Skubrovim vr- 
hom in Vernikovim Grintavcem, da sta našla izhod na 
južno stran proti Kokri. 

Težaven položaj je imela mlada Savinja, dokler si je 
vendar zmagoslavno utrla izhod iz gorovja. Brez dvojbe je 
segala plošča gornjetrijadnega apnika prvotno zdržema od 
Raduhe preko Rožnega vrha do Mrzle Gore in Planjave. 
Na severni strani glavnega slemena Savinjskih Alp je plošča 
visela prvotno proti severu, sicer bi si ne bila mogla Sa- 
vinja izdolbsti Logarske doline. Na južni strani Olševe pa 
so gorotvorne podzemeljske sile usločile to ploščo in sicer 
vegasto tako, da ležijo njene spodnje plasti pri Igli tisoč metrov 
nižje nego v sosednji Raduhi, ki tvori levo krilo kadunje 
in šeststo metrov nižje nego v Veži, ki tvori desno krilo. 
Proti temu najnižjemu kraju se je torej Savinja obrnila in 
tu je dobila odtok v Mozirsko vdrtino. Gornjetrijadne plošče 
med Raduho in Mrzlo goro ni več. Zatorej ni možno za- 
sledovati, ali so prelomi v njej začrtali Savinji pot najprvo 



v Logarski dolini proti severu in potem ovinek na vzhodno 
stran proti Solčavi in zopet ovinek na jugovzhod proti Igli. 
Savinja je imenovano ploščo na tej poti prerezala ter jo 
povsem porušila s pomočjo pritokov iz Matkovega in Ro- 
banovega Kota in drugih jarkov. Podrtino pa je odnesla izven 
Alp v mnogotisočletnem delu drobec za drobcem nekdaj nad 
Iglo in sedaj jo še odnaša mimo Igle. Vdolbla se je celo že 
globoko v podlago one plošče, ki jo tvorijo usedline spodnje 
in srednje trijadn^ tvorbe (werfenski skladi in školjkoviti 
apnik). V tej podlagi je očiten prelom med Strelčevo in 
Icmanikovo Pečjo (glej podobo 24) na ovinku, kjer krene 
Savinja iz Logarske doline proti vzhodu. Menda se ne mo- 
timo, ako si mislimo, da je ta prelom pokazal Savinji pot 
proti Solčavi. 

To naše razmotrivanje velja, ako si mislimo, da je 
gorenji tok Savinje imel od vsega početka sedanjo zavito 
pot. Prav možno pa je, da je Savinja prvotno odtok izpod 
Olševe in je pritekla po Jurčevem jarku. Na desni strani je 
sprejela pri Solčavi pritok, ki je prispel od Pribrežnika ob 
imenovani lomni črti. Temu je zopet odtok iz Logarske 
doline (domačini ga imenujejo: Črna) dovajal obilno vode. 
Mi pa smo se navadili smatrati vodotok, ki je sestavljen iz 
vseh treh kosov (1. Črna v Logarski dolini, 2. Podbrežnik- 
Solčava, 3. Solčava-Luče), čeprav so bili izprva drug drugemu 
podložni, za enoten, ker se nam zdi primerneje, iskati iz- 
virek alpski reki Savinji v glavnem alpskem slemenu, nego 
v manj ugledni Olševi. Imenovani trije oddelki so se pač 
bržkone ustanovili vsled položaja, ki smo ga razmotrivali 
zgoraj in na prejšnji strani. 

Ume se, da ne moremo z vso gotovostjo presoditi 
vseh podrobnostij, ki so v davnominolih tercijarnih tisoč- 
letjih korak za korakom določevali smer in obrazovali 
oblike dolinam in gorovju. Pred nami je njih velikanski 
uspeh in raztolmačiti si ga moremo pogostoma le v bistvu. 

Ob zatonu tercijarne dobe je bila izklesana 
panoga glavnega slemena Savinjskih Alp in 
izobraženi so bili njeni odrastki na severni in 
južni strani. Med njimi pa so šumeli v globoko 

izdolbenih dolinah predniki sedanjih gorskih 
potokov. 

In vendar so najznatnejše višine pa tudi najznačilnejše 
dohne imele še povsem drugo lice, nego je sedanje. Po- 
znavalec Savinjskih Alp bi v tedanjem gorovju začuden 
gledal okoli sebe, primerjal bi in spoznal soglasje v temelj- 
nih potezah glavnega slemena in stranskih odrastkov, v 
dolinah bi začul šumenje znanih mu gorskih potokov, a 
brez dolgega pomišljanja bi vendarle prevaran vzkliknil : 
To niso Savinjske Alpe! 

V krajinski sliki je vrh najimenitnejši del gore. On 
prvi in najbolj obrne pozornost motrilčevo nase. Oblika 
vrha odločuje celotni vtisk. 

Ob koncu tercijarne dobe pa še niso bili 
oblikovani vel ičastno vzkipevajoči, beli skal- 
nati vrhovi in rogljati grebeni, ki so pogla- 
vitni znak in ponos Apnikovih Alp! Na njih 
mestu so se prostirale še nad višinami sedanjih vrhov 
precej široke planote s kraškim površjem in go- 
rovje se je v toplem, vlažnem podnebju tercijarne dobe 
odelo visoko gori z gozdi in tratami. Tedanji 
značaj površja še dandanes prejkone verno kaže prvotno 
gozdovita Poljanska planota. Podobno lice imajo še Pokljuka 
in Jelovca v osrednji skupini Julskih Alp, pa tudi Trnovsko 
gorovje in Nanos. 

Sedanji, pravi visokogorski značaj so dobile Savinjske 
Alpe — kakor Alpe sploh — še le po zatonu tercijarne 
dobe in sicer v ledniškem oddelku kvartarne dobe. 

PristaveK. Novi nazori o zgradbi Alp. Alpsko gorovje vsebuje 
nepregledno vrsto divnih geoloških dogodkov in ti dogodki so čudno za- 
pleteni. Vedoželjni motrilec mora trudoljubivo zastaviti vso pozornost in 
bistrost uma. ako hoče razbrati zamotane niti in spoznati, kako so za- 
pletene. Potem pa zaCuti ono vzvišeno zadovoljstvo, ki nam vznikne v 
zavesti vselej, ko smo se resno bavili z velikimi vprašanji prirodoznanstva. 

Ne le jedenkrat, nego ponovno so prirodne sile vzgradile alpsko 
gorovje v dolgih vekih zemeljskega razvoja, vmes pa zopet kolikor toliko 
podrle. Vse stopnje tega vsekdar v velikem slogu započetega dela so za- 
pustile bolj ali manj razloCne sledove. 

Znanstveniki vseh narodov Še vedno prihajajo leto za letom, da 
prončavajo zamotani notranji zlog orjaške gorske stavbe, ki diči sredino 
Evrope. Vestno in skrbno prouCujejo veliko delo prirodnih sil. V svesti 
so si. da se ne pridobijo izlahka uspehi na tem veličastnem torišču. Vedo 
pa tndi, da dosedanje spoznanje alpskega sveta Še ni rešilo vseh vpra- 
šanj, da še ni pojasnilo vse ogromne zgradbe, in da je se daleč od za- 
željenega koneCnega cilja. 

Prav zadnja leta je prišlo v Zapadnih Alpah na dan nekaj dotlej 
neznanih ali vsaj nejasnih dejstev, in sicer takih, da jih dosedanji nazori 
o zgradbi Alp skoro ne morejo raztolmaCiti zadovoljivo. Našli so namreC 
v Švici nekaj krajev, kjer ležijo ob dolžini veC kilometrov skupine sta- 
rejših skladov nad mlajšimi. Bistrim umom so našli veščaki prikladno 
tolmačenje, ki nam kaže alpsko zgradbo v novi luči še veličastnejšo. 
Novo tolmačenje ni v načelnem nasprotju z dosedanjim, ki nas je vodilo 
v pričujoči knjigi glede zgradbe Kamniških Alp, le popolniti ga hoče. 
Saj se sploh vrši napredek v znanstvu tako, da se približujemo resnici 
korak za korakom, ali zaželjena polna, čista resnica nam ostane nedosežen 
uzor. Človeku je usojeno, da se mora zadovoljiti z uspešnim približa vanj cm 
svojim idealom. Že to pa je ogromno stremljenje, vredno človekovega 
dostojanstva. Znanstveniku se godi kakor turistu, ki s trudom stopa kvišku 
po strmih skalnih stenah. Čeprav še ni dospel na vrh, vendar opazuje z 
zadoščenjem, kako se mu širi obzorje in se mu krajina prostira pred 
očmi bolj in bolj velika, svečana in krasna, prsi pa mu dihajo svobodnejše. 

Po dosedanjih nazorih so silna nagubavanja, na dolgo in globoko 
segajoča razkosavanja in orjaška premikanja kamenene zemeljske skorje, 
ki smo jih ponovno omenili in upodobili (v likih št. 14, 17, 18, 20—24 
itd.), tisti veliki, strmenje budeči dogodek, ki je ustvaril Alpe — ali 
pravzaprav povzdignil njih kamcneno snov iz temnega morskega dna v 
solnCne, gorske višave. 

Po novih nazorih, ki jih zastopajo nekteri francoski in nemški ge- 
ologi, pa so vsi ti ogromni pojavi le podrejen, skoro malenkosten del pre- 
mikanj, ki so zvršena v veliko, veliko večjem merilu. Zagovorniki novih 
nazorov (n. pr. Maurice Lugeon 1901, Heim 1903, Steinmann 
1906) so mnenja, da so Alpe zgrajene iz stisnjenih ležečih gub, ki so 
tako velikanske, da merijo od vznožja do vrhovnega roba 50 do 120 
kilometrov. Izravnane in izglajene bi pokrivale po dvakrat toliko širok 
prostor. Več takih gub in grud leži baje druga nad drugo skoro vodo- 
ravno. Iz njih so izklesane gore in doline. Ta položaj so baje starejši 
geologi prezrli in so videli le male gube, prelome in prerive, ki so na- 
stali samo mimogrede, ko so se pomikale orjaške kamenene gmote do 
120 km daleč od svojega izhodišča. Po tem senzacijonalnem tolmačenju 
80 Alpe tako velikanski izdelek prirodnih sil, da se celo smela domišljija 
brani smatrati nove nazore za več nego drzno domnevo. Čudni nazori 
sicer niso kar tako brez temelja ; nekatere zagonetne pojave v Zapadnih 
Alpah tolmačijo celo prikupljivo. Njih zagovorniki so poskusili uveljaviti 

novo naziranje tudi 7 Vzhodnih Alpah (Termier 1903. Steinmann 1906). 
Večina avstrijskih geologov pa, ki poznajo anatomijo naših alpskih veli- 
kanov po skrbnem samovidstvn, rezko odklanja domišljive nazore (Die- 
ner ni04, Kossmat 1906 in 1908), nekateri pa se jim pridružujejo 
(Suess, Uhlig). Vsekakor stvar Še ni toliko dozorela, da bi bila godna 
za poljudno razpravljanje. 

Sicer pa bodi povedano s poudarkom, da novi nazori preminjajo 
dosedanje najmanj prav v Južnih Alpah, ki nas zanimajo v prvi vrsti. 
Ali kolikor novotarije se vendarle nanaša na ta alpski oddelek — resni 
ugovori dunajskih geologov (Diener. Kossmat) so zadeli prav jedro smele 
domneve, in francoski vešCak A. de Grossouvre pripoznava veljavnost teh 
ugovorov. 

V primeri z ob merami zemeljske oble so Alpe le malo znatni gr- 
banci na obličju matere zemlje. Po dosedanjih nazorih o njih zgradbi bi 
bilo zadostovalo v razmeri malo ohlajenje in torej tudi malo skrčenje 
obsega in polumera zemeljskega, da so se dvignile alpske gube (glej str. 
58). Ako pa so Alpe zgrajene v smislu novih nazorov iz položenih, orja- 
ških, do 240 km prvotne Širine obsegaj očih gub, potem bi bile nastale 
vsled ogromnega in naglega hladnjenja, ki bi bilo skrčilo obseg in po- 
lumer zemeljske oble v kratkem času za neprimerno velik znesek. Toli- 
kega skoka v veličastnem tempu zemeljskega razvoja si kar ne moremo 
misliti in nobenega drugega pojava ne poznamo, ki bi podpiral verjetnost 
njegovo. 

Potemtakem smatramo zaupanje v dosedanje nazore o zgradbi 
Južnih Alp za neomajano. 



10. Kvartarna doba. 

V kvartarni dobi se dasta ločiti dva oddelka: starejši 
diluvijalni oddelek in pa mlajši aluvijalni, ki sega v da- 
našnje dni. 

Proti koncu tercijarne dobe je v napredujočem ze- 
meljskem razvoju že vse nagibalo na sedanje razmere: 
kontinenti so bili že očrtani v bistvu (ampak ne povsem), 
kakor so dandanes, sedanja morja so že po večini valovala 
med njimi, na površju suhe zemlje so bila gorovja in po- 
sebno tudi Alpe na surovo izdelana. Podnebje je bilo še 
nekaj gorkejše od današnjega. 

V diluvijalnem oddelku kvartarne dobe so se iz po- 
četka razvijale prejšnje razmere nadalje. 

Na to pa je nastopit \z doslej nepojasnjenih vzrokov 
iznenaden preobrat in je čudno prodrl dotedanji naravnost 
napredujoči razvoj. Zavladalo je hladno, osorno podnebje 
in ustvarilo pravo ledeno dobo. Toplina je upadla za 
toliko, da poletno soince ni moglo raztaliti zimskega snega> 
celo v nižavah ne. Severni in precejšnji del Srednje Evrope 
je zagrnil trajen snežen prt, kakoršen leži dandanes nad 
Grenlandijo. V Alpah je zastri mogočen snežen in leden 
oklep stanovitno ne le visoko v gorovju ležeče stranske 
doline, celo daleč doli v glavne doline se je privalil led, jih 
zapolnil visoko gori in se je od tu pomikal dalje kakor grozne 
ledene reke. Na Koroškem je preplavila tisoč metrov debela 
ledena plast Dravskega lednika Rožno dolino in se je po- 
mikala preko Celovca proti vzhodu, na Gorenjem Kranjskem 
je segel Savski lednik do Radovljice (491 m), na Goriškem 
Soški lednik celo do Sela (227 m) ped Tolminom. Kamniške 
Alpe so se odele v obilen snežen plašč. Le najstrmejši 
grebeni in vrhovi, smele kleči in navpične stene so molele 
iz njega. Od njegovih robov so se privalili ledniki v do- 
line, ki jih je bila izgrebla že poprej tekoča voda v minoli 
tercijarni dobi*). Živalstvo in rastlinstvo toplega prejšnjega 
časa je podleglo; naselile so se pri nas po nižavah izven 
oledenelega gorovja živali in rastline, ki bivajo danes 4e v 
severnih krajih in v visokem gorovju, in pa živali, ki so 
odtlej izumrie, n. pn velik slon z dlako vo kožo, imenovan 
mamut (Elephas primigenius), nadalje dlakavi sibirski nošo- 
rožec (Rhinoceros tichorhinus), duplinski medved (Ursus 
spelaeus), orjaški jelen (Cervus euryceros), severni jelen 
(Rangifer tarandus), tur (Bos primigenius) in druge. 

Veščaki računajo, da je ob višku ledene dobe bila 
letna toplina le za 3 — 4 ^C nižja nego je sedaj, in pa iz- 
podnebna padavina je bila menda pomnožena. To je zado- 
stovalo, da so se izcimile tolike posledice. 

Ledena doba je čudna zagonetka v zgodovini zemelj- 
skega razvoja* Njeno tajnostno bistvo je še povekšano s 
tem, da ni bila enotna. Dognano dejstvo je namreč, da je 



♦) Glej zemljeTidni nadrt. : Savinjske Alpe v ledniSki dobi. 

V Alpah prodrl led z višav v doline ne le jedenkrat, nego 
vsaj dvakrat, menda celo štirikrat. Govorimo torej lehko o 
štirih ledenih dobah, ki so si sledile po vrsti, vmes pa so 
bila toplejša meddobja. Ker se vršijo izpremembe v prirodi 
v obče le polagoma, je potekla gotovo dolga vrsta let, 
da so se uveljavile ponovno tolike preuredbe. To slutnjo 
nam potrjuje izborni poznavalec ledene dobe A. Pene k, 
ki sodi da je trajala v celoti do pol milijona let! Nekateri 
drugi veščaki ji prisojajo manjše število, pa vendarie 
200.000 let. 

V ledeni dobi je živel v Evropi — seveda izven ole- 
denelega ozemlja — tudi že človek in si je v težki borbi 
za obstanek utrjeval telo ter krepil duha. Sledove diluvijal- 
nega človeka je našel leta 1901. profesor zagrebškega vse- 
učilišča, Gorja novic, pri Krapini, torej ne daleč od 
Kamniških Alp. Njegova najdba je zelo znamenita in je 
zbudila vseobčo pozornost strokovnjakov, ki proučujejo 
prazgodovino človeštva. Krapinski diluvijalni človek (Homo 
primigenius) se je razlikoval od sedanjega človeka v mar- 
sičem. Čudni dojmi bi se v nas zbudili, ko bi ga srečali. 
Za orodje so mu služili surovo obdelani kameni. Njegova 
kulturna stopnja spada torej v »staro kameneno dobo«, ki 
je trajala po Penckovi sodbi morda 200.000 let, torej pre- 
cejšnji del diluvijalne ledene dobe. 

Ledena doba je izpremenila vnanjost naših krajev in 
vse Evrope tako čudno, in nastale so razmere, ki so nam 
tako tuje, da hi jih resen človek smatral le za plod bujne 
domišljije — in vendar jih neizpodbitno izpričujejo obilni 
očitni sledovi, ki so se ohranili iz te zagonetne dobe do 
današnjih dnij. Ti sledovi jasno govore vsakemu, ki se po- 
trudi in se seznani z njih govorico. Ključ za umevanje 
ledene dobe — kakor minolosti sploh — nam daje sedanjost. 

V ledeni ali ledniški dobi so ogromne prostore po- 
krivali ledniki. Od tod ima doba ime. 

Lednikov je še dandanes v Alpah dovolj. Nižje stranske 
gore jih nimajo, orjaški gorski sklopi pa, tako Montbianc, 
Monte Rosa, Bernske Alpe, Bernina, Ortler, Otztalske, Zil- 
lertalske Alpe, Visoke Ture in nekatere druge skupine so 

nad ločnico večnega snega« (27<X) m) pokrite z neizmerno 

[obsežnim, trajnim sneženim plaščem. Od njegovega roba 

Ue pa prostirajo — kakor za nakit prišfti priveski — na 

vse strani večji in manjši lednikt. Na vsem obsegu Alp je 

okoli 2000 lednikov, med njimi je 200 velikih* Najogrom- 

[nejši se nahaja v Bernskih Atpah in je 24 km dolg. 

I Naj obširnejši lednik na avstrijski zemlji je na Velikem Kleku 

U3798 m) na Koroškem; od svojega početka na vzhodni 

[strani vitko vzkipevajočega vrha se razteza ledena plast 

110 km daleč ob dnu visoke doline navzdol do nadmorske 

[višine 1950 m. Znani priimek mu je Pastirica (nemško 

^Pasterze). Naš mogočni Triglav ni dovolj visok, da bi se 

na njem nastanil in vzdržal trajen led na večjem prostoru. 

jMa! lednik pa vendar ima na severovzhodni strani pod 

I vrhom. Pravijo mu: zeleni sneg. Mnogi ledniki so nad 

1 km široki, v največjih je ledena plast 200—300 m debela. 

In vendar so sedanji ledniki le pritlikavci nasproti svojim 

prednikom iz minole dobe. 

V Alpah izvirajo ledniki nad višino 2700-2800 m, 
kjer ne pada nikoli dež, nego le sneg. Najvišji oddelek vi- 
sokogorskega sveta tvori tu kraljestvo »večnega snega«. 
Ob njegovi meji se sneg preminja polagoma v led, tako 
da je dno kadunjastih dolin med visokimi vrhovi vkovano 
v debelo plast leda. To so ledniki. 

Lednik se da primerjati zmrzli reki, kajti pomika se 
polagoma navzdol proti nižavi in predrči v letu povprečno 
100 m. Pri tem prihaja v gorkejše podnebje in njegov 
spodnji konec se taja. Tako pridrsi lednik daleč pod loč- 
nico trajnega snega (2750 m), v Alpah pride povprečno do 
nadmorske višine 1700— 1800 m. Sila, ki pomika led naprej, 
je njegova ogromna teža, ki tišči in stremi ob visečem 
dolinskem dnu navzdol 

Čeprav je lednik na videz le mrtva, otrpla ploča, vendar 
vrši znamenito nalogo v visokogorskem gospodarstvu 
prirode. 

Toplo poletno solnce raztali sneg po strmih pobočjih 
ledni ko ve doline. Snežnica zaide v najdrobnejše razpoke 
skalovja. Ko pa toplina pade na noč pod ničlo, voda zmrzne, 

IS* 

Pri tem se raztegne z neverjetno silo in razganja kakor 
klin vsakršno pečevje. Veliki in majhni robati kosi se trgajo 
in rušijo z najstrmejših in zatorej snega prostih sten. Pa* 
daje na lednik se drobijo na manjše kosove. Njih ropot 
pogostoma prekine smrtno tihoto, ki vlada v teh življenju 
sovražnih višavah. 

Zmrzal ob meji trajnega snega nadomeščuje perenje, 
ki se vrši dosti nižje s pomočjo tekoče vode. Zmrzal pa 
dosti hitrejše in temeljitejše izpreminja gorsko površje* 
Ledeno dleto je nenavadno orodje in zatorej se porajajo 
izpod njega oblike, ki imajo prav poseben značaj. 

V območju tekoče vode se narejajo voljna pobočja, 
obokani hrbti in zaokroženi vrhovi. To so oblike gričevja 
in srednjega gorovja. 

V visočini ob meji trajnega snega izklesuje zmrzal 
povsem druge oblike : strme, razorane stene, ostre grebene 
in vitke, robovite vrhove. Čudne čeri in sloki stolpiči pa 
se napravljajo za okrasje grebenov in vrhov, ki štrlijo iznad 
snega in leda. Namestu voljnih, zaokroženih obrisov pre- 
vladujejo tu ravne in lomijene, strmo kvišku kipeče črte, 
ki so primerne golemu, okorelemu skalovju. Zatorej veje 
iz zgradbe najvišjih Alp v kraljestvu lednikov vseskozi 
smel, fantasten, ogromen slog. Priroda je ondi še v današ* 
njih časih na delu, kajti zmrzal neumorno premi nja in pre- 
navlja oblike površja. 

Kameneni iveri padajo na lednik in se nabirajo na 
njegovem hrbtu. Ko se lednik pomika navzdol, odnaša od- 
padke klesarskega dela prirode iz visokogorske delavnice 
v nižje oddelke gorovja. Ondi jih oddaje tekoči vodi, in 
ta jih prej ali slej odnese dalje. 

Ker lednik leze počasi navzdol, prihajajo točke nje- 
govega površja druga za drugo mimo pobočij, ki oddajeja 
okruške. Zatorej nastajajo na ledniku dolge grob I je ali 
gomile na straneh (stranske ledniške groblje), pa tudi po 
dolgem v sredini, ako se glavnemu ledniku pridruži tovariš 
iz stranske doline (srednje ledniške groblje), in slednjič ob 
dolenjem koncu, kjer se lednik taja in vse odloži, kar je 
prinesel na hrbtu (sprednja groblja). Mnogi kameneni okruški 

popadajo v razpokline lednikove in do tal prišedši tvorijo 
htalno ledniško grobljo- Sicer pa deluje na lednikovem dnu 
hudi zmrzal ter ruši in odklesava, okruške pa oddaje talni 
groblji. 

Na kose talne lednfške groblje pritiska vsa ogromna 
k teža ledu, ki se pomika z nevzdržno silo navzdol Oblika 
onih kamenov ne ostane neizpremenjena pod velikanskim 
pritiskom. Robatim kosom se robovi in vogli obtarejo in 
obrusijo, in površje ogladi. Mnoge kose pritisk celo zdrobi 
v drobno mel in moko. V talni ledniški groblji se sreča- 
'vajo kameni neenake trdote. Trji kosi orazijo mehkeje. Njih 
oglajeno površje ima potem bolj ali manj globoko vrezane 
čvrste raze in praske, ki se ohranijo stoletja in tisočletja 
dolgo (ledniški oraženci). Ti znaki govore tako določno 
kakor napis na kovanem denarju in pričajo o svojeročnem 
delu lednikovem. 

Ledniške groblje imajo značilna svojstva. Zložene so 
iz okruškov najrazličnejše velikosti — kakor jih je pač od- 
trgala nevidna sila z robov in sten* Med njimi so velikanske 
skale, visoke in široke kakor hiša, nadalje kameni vseh 
velikostij. Vrzeli med njimi zapolnjuje droben pesek in sipa. 
Vse to je nakopičeno v divjem neredu. 

Ko tekoča voda oplahuje gorska pobočja ter odnaša s 
seboj grušč in drugo perelino, ne more premakniti velikih 
skal, ki se odtrgajo včasih z brežin. Ledniku pa nobeno 
breme ni preveliko. V ledniških grobljah nahajamo skale, 
ki merijo do 10 ali celo do 20 metrov v dolgosti. Takih 
ne zmore najbolj deroči hudournik, Lednik pa jih prenese 
na svojem hrbtu neverjetno daleč od njih prvotnega mesta. 
Ako tak balvan — recimo da je iz belega apnika — obleži 
daleč od svojega doma kje na temnih skrilavih tleh, tedaj 
se nam zdi kakor pravi zabredenec (zabredel, bloden ali 
eratski balvan). 

Lednik ne more tako kakor tekoča voda po velikosti 
zrna razvrstiti kamen eno snov, ki mu |o natovori zmrzal. 
Tudi je ne odlaga plast na plast kakor voda v reki, V led- 
niški groblji zatorej vidimo okruške vseh velikostij — od 
orjaškega balvana do drobnih zrnec melu — neskladovito 





— 198 — 

brez vsega reda nakopičene. Med kosovi, ki zaidejo v 
spodnjo in talno grobljo, so tudi tisti, ki jih je ogromni 
pritisk ledu ogladil in opraskal. 

Potemtakem ima ledniška groblja dovolj značilnih 
svojstev. Po njih jo spoznamo, tudi kjer je že davno skop- 
nel lednik, ki jo je nagrmadil. Tisoče let se more ledniška 
groblja ohraniti in izpričevati nekdanjo navzočnost lednika 
in gospostvo osomega podnebja. 

Razven naloge, ki jo zvršujejo ledniki, ko odnašajo 
in odlagajo groblje, imajo še drug posel. Ledniki namreč 
preobrazujejo dno in strani svoje struge. Mehki led tega 
seveda ne zmore. Toda vanj so vloženi kameni in skale 
spodnje groblje, in delujejo kakor zobje v brani. Z njimi 
se loti lednik svoje struge. Pod silnim pritiskom ledu, ki 
se pomika naprej, obtolčejo, odkrušijo in obrusijo se hrape 
in robovi, kolikor jih je v podlagi. Vogli, ki so poprej 
moleli iznad nje, se izpremene v zaokrožene grbe. Naredijo 
se manjše ledniške grbe in večje ledniške grbine (po 
francoskem nazi vanju »roches moutonnčes«, ker pogled na 
krajino, ki ima takih grbin drugo poleg druge, spominja na 
čredo ležečih ovac, kjer se vidijo zaokroženi hrbti drug 
poleg drugega). Posebno trdi ka meni, ako so v talni groblji, 
podlago orazijo in opraskajo, pa se tudi med seboj in 
na podlagi obtarejo in orazijo. Na ta način lednik oskoblja 
dno in strani svoje struge, ter jo poglablja in razširja. Ob- 
enem jo izkuša izdelati v premi smeri, ker obtolče in obrusi 
vogle in rtiče, ki so mu na poti na desni in levi. Ledniku 
pomaga tudi zmrzal, ki deluje pod njim, ter odklesava in 
odkrhava po njegovem kamenenem dnu. Pomikaje se dalje, 
odnaša lednik te okruške obenem s talno grobljo. Ledena 
reka torej poglablja in preobrazuje svojo dolino kakor jo 
tekoča voda tudi, ampak izdelek ima drugo obliko. Tekoča 
voda reže pod seboj, kakor lemež na plugu reže brazdo. Ako 
obenem perevanje kruši pobočja, nastane dolina, ki se 
proti dnu oži; pobočji obeh stranij visita naravnost proti 
dnu dolinske zareze. Široki lednik ne reže kakor lemež, 
nego struži kakor mizarjev skobeij. Lednik izskoblja svojo 
podlago in naredi pod seboj široko dolino s plitvim dnom 

in strmimi pobočji. Tekoča voda torej naredi klinasto do- 
lino, ki ima v poprečnem prorezu podobo črke V, lednik 
pa izskoblja koritasto dolino, ki ima v prorezu obliko 
črke U. 

Na početku ledniške doline se pobočji ne strnita kli- 
nasto ali v ostrem kotu. Ondi se led steka od treh stranij : 
z desne, leve in ozadnje ; sila njegovega delovanja je tu 
namnožena in osredotočena. Zatorej izskoblja in izkleše v 
širokem polukrogu stoječe, razmaknjene, globoko segajoče, 
od dna rezko ločene navpične stene. Sklep koritaste ledniške 
doline je torej kakor ogromna polukrožna ograda. Ker spomina 
po obliki na staroklasiški amfiteater, ga imenuje francosko 
nazivanje »dolinski cirk« (od latinske besede circus) ! 
po naše bi menda rekli »dolinski o gradeč«, ako ne 
sprejmemo preprostega ljudskega izraza : kot, kotanja (kot- 
nja, kočna). 

V ledenih višavah Alp in drugih gorovij se vrstijo 
pogostoma v pobočjih pod grebeni in vrhovi enake globeli 
z ravnim dnom, ki ga oklepajo ob straneh in ob ozadju v 
polukrogu stoječe strme stene, zarezane v gorski čok; 
spredaj je globel odprta visoko nad dolino. Vsaka taka 
globel je pravcat, samostojen dolinski cirk ali ogradec. Na 
njegovem dnu leži trajen sneg ali mal lednik in naznanja, 
da je globel enakega nastanka kakor veliki amfiteatralni 
sklepi koritastih ledniških dolin. Razni narodi nazivljajo te 
značilne globeli vsaki po svoje. Alpski Nemci imenujejo 
tak samostojen cirk »Kar« (das Kar, množina die Kare). V 
naslednjem razmotri vanju ga bomo nazivali »okrešelj« (ro- 
dilnik okrešlja).*) 

O lednikih imamo še omeniti, da priteče sredi izpod 
sprednje groblje potok, ki odvaja vodo stajanega ledu. Tu 
neha delokrog ledu, a takoj začne neumorno torišče tekoče 
vode. Že pod lednikom pograbi potok sipo in drobnejši 
grušč talne groblje ter vali po strugi naprej. Ko pa stopi 



*) Povod temu nazivanju je razložen na strani 210. Dr. H. Turna 
rabi za nemški Kar ljudski izraz »krnica« (glej Planinski Vestnik 1907 
str. 136). 

Izpred lednika, zadene ob sprednjo grobljo, zareže vanjo 
in od nje odnese, kolikor more ; kasneje pa odloži v prod 
izpremenjeni grušč na drusfem kraju. 

Ako se še enkrat ozremo na izpremembe kamenenega 
površja, ki se vršijo v območju lednikov, uvidimo brez 
težave, da so vzporedne z delom, ki se vrši v območju 
tekoče vode. Različni pa so izdelki. Perenje kamenin vsled 
zmrzali v njihovih razpokah ustvarja smele, strme, robovite 
oblike; lednik odnaša okruške od najmanjših do največjih; 
ob enem skoblja svojo strugo, jo zravnuje, poglablja in 
širi in ustvarja značilne koritaste doline; slednjič odloži 
okruške ter jih izroči tekoči vodi. Sklep ledniške doline je 
amfiteatralen, nad takimi dolinami so nameščeni okrešlji 
(krnice) visoko v pobočjih. 

Učinki sedanjih lednikov so malenkostni nasproti 
ogromnim izdelkom njih diluvijalnih prednikov. To je 
umevno, kajti nekdanji ledniki glavnih dolin so bili po 
1000 do 2000 m debela ledena plast, ki se je liki grozna 
reka pomikala dalje in delovala mnogo tisoč let. Strokov- 
njaki sodijo, da je ledena doba trajala 200.000 ali morda 
celo 500.000 let ! (Glej str. 194). 

Savinjske Alpe nimajo dandanes nobenega lednika, 
ker celo njih najvišji vrhovi ne dosegajo ločnice trajnega 
snega, ki biva v visdčini 2700 m. In vendar ima ta alpska 
skupina oblike poledenelih Alp: gole skalnate rog- 
Ijate grebene, vitke vrhove in strme, divje razorane stene. 
Tudi je v njih dovolj značilnih ledniških dolin, v precej 
premi črti izdelanih s širokim dnom in strmima pobočjema 
(n. pr. Logarska dolina, Gorenja in Dolenja Jezerska Kotina 
itd.) Poleg tega Savinjske Alpe že dolgo slovijo zaradi 
svojih velekrasnih amfiteatralnih dolinskih sklepov In imajo 
dovoljno število značilnih okrešljev. Že ta važna dejstva 
ovajajo soglasno, da je tu gospodovala ledniSka doba in 
sicer tako, da je globoko posegla v bistvo krajine od vrhov 
do vznožja ter ji vtisnila svoj pečat. Neizpodbitno pa jo 
izpričujejo ledniške groblje z značilnimi oglajenimi in opra- 
skanimi okruški, ki so se ohranili v dolinah Kamniških 
Alp do današnjega dne. 

Ko je po sklepu tercijarne dobe prihajalo osornejše 

[podnebje, legla je na vrhove tedanjih Savinjskih Alp, ki so 

I imele Še srednjegorski in kraški značaj, trajna snežena odeja, 

llz početka je zasegla le vrhove, polagoma se je pomikala 

I nižje in nižje in pokrila večji in večji prostor. Na obodu 

sneženega plašča koleba toplina najpogostejše ob ničli, ondi 

' deluje torej zmrzal najjakše in izklesuje visokogorsko alpsko 

površje. Ko se je pomikala meja trajnega snega ob gorovju 

s počasnimi tisočletnimi koraki nizdol, so spotoma izgi- 

I njale prejšnje oblike srednjegOrskein kraške tako, kakor pada 

4rava pod mahljeji kosca, ki se pomika po travniku naprej 

korak za korakom ; na njih mestu pa so naslajale in prira- 

Ščale oblike skalnatega alpskega sveta. 

Ko je potem zopet prihajalo toplejše podnebje, se je 
začela ločnica trajnega snega umikati nazaj v višavo — in 
zopet je obdelovalo ledeno dleto pas za pasom kakor po 
premišljenem načrtu. Beli gornjetrijadni apnik pa je ona 
odlična kamenena snov, ki je bolj nego katerakoli druga 
sposobna, da ledeno dleto izobrazi na njej visokogorsko 
površje v smeli in slogu dosledni izdelavi. Saj je umljivo, 
da je ledeno dleto drugače izklesavalo skladoviti, krhki 
apnik nego neskladoviti žilavi granit, ali pa skrilavi gnajs. 
Vsied tega imajo apnikove Alpe svoje oblike in svoj 
v velikem merilu zasnovani ter dosledno izvedeni slog — 
granitove in gnajsove pa so zopet po svoje izdelane. Pri- 
roda je postopala kakor kipar, ki izbere za umotvor vselej 
tako gradivo (les, kamen, železo itd,), ki je po svojem zlogu 
in trdnosti sposobno, da vsprejme in vzdrži oblike bodo- 
čega umetniškega izdelka. Pravila estetike ne dopuščajo na 
nJem priveskov in pomolov, ki budijo v motri Icu vtis, da 
odpadejo zdaj pa zdaj, ker se upirajo trdnosti in notranjemu 
zlogu gradiva. Oko prizna le onemu izdelku lepoto in so- 
glasje, ki nima takih, kazečih obrisov. Slogovita je umetnina 
tedaj, kedar oblika v vsem ustreza zahtevam ravnotežja 
(statike) v gradivu, V Alpah so v obče že odpadli slučajni 
pomoli, roglji, nastavki in stebriči, ki jih gradivo ne vzdrži; 
ostali so pa tisti, ki so v soglasju s skupnostjo kamene- 
nega gradiva in torej ne motijo enotnosti oblik; Ledeno 

dleto je vršilo svoje delo v dveh ali celo več počasnih 
navalih in enoliko umikih ledene dobe. Zatorej je umevno, 
da je izdelek uspel v onem ogromnem in enotnem slogu, 
ki daje alpskemu svetu veličastvenost v obmerah in pa 
čudovito ubranost ter doslednost v oblikah. Kako soglasno 
kipijo v dovršeni alpski zgradbi, na primer v K(»krski Kol- 
čini, v Skuti itd., iznad ogromnega podstavka vse črte 
navzgor v višavo, dokler konča vsa konstrukcija v ponosnem, 
vitkem vrhu! Orjaška gorska gmota ni okorna nego raz- 
členjena, saj so zarezane vanjo doline in jarki. Med njimi 
stojijo mogočni oporni stebri, ki se vsi stekajo proti vrhu, 
da ga čvrsto poneso v višavo. Njim zopet dajejo primerno 
razpostavljeni manjši stranski stebri oporno moč, in jo do- 
bivajo od še manjših stebričev. Kvišku strmeče črte se po- 
navljajo na stranicah stebrovja in vrhovne piramide v 
dosledni cizelaciji, robovi pa končajo z neštevilnimi stol- 
piči, roglji in nastavki. Čudovito soglasje vlada vse poteze, 
ki so jih začrtali isti prirodni činitelji na istem gradivu in 
čisto naravno je, da so iz skladovitega, ne pretrdega, neko- 
liko krhkega apnika in sorodnega mu dolomita nastale 
gorske zgradbe, ki kažejo tako razdelitev snovi in tako 
razporedbo črt, kakoršna znači veličastni gotski slog. 
(Glej stran 37 in pa strani 134—136). 

Sledove ledniške dobe v Kamniških Alpah je prouče- 
val R. L u C e r n a. Našel je znakov v njih, ki izpričujejo, da 
je tedaj posegla ločnica trajnega snega v tej skupini doli 
do višine 1500 m. Gorovje, kolikor ga je pod to viso- 
činsko črto, je ohranilo navadni srednjegorski značaj na 
tleh, ki ne piopuščajo vode, kraški značaj pa na podlagi, 
ki jo propušča, to je na vsevprek prepočenem apniku. 
Vzoren zgled prve oblike nam kaže skupina Kranjske Rebri 
(1435 m), drugo pa predočujeta izrazito Poljanska planota 
okoli Velike Planine (1547 m) in pa široki hrbet Menine 
(1508 m). Stopnjo med 1500 m in 2000 m je izpremeniia 
ledena doba le nekoliko. Dleskovška planota, ki se prostira 
na jugovzhodu Ojstrice (Dedec 2023 m, Črni vrh 1934 m, 
Dleskovec 1971 m in Molička planina 1700 do 1800 m), 
je prehodna stopnja in kaže združeno tercijarno kraško z 

vrtačami in pa diluvijalno alpsko lice z ledniškimi grbinami.'*') 
Tako tudi Dolga njiva (2039 m) na južni strani Grintavca 
(2558 m). Bivšo najvišjo planoto, ki se je prostirala v vi- 
sočinski stopnji nad 2000 m, pa je ledena doba povsem 
izpremenila in iz nje izobrazila ponosno vrsto pravih vi- 
sokogorskih vrhov in grebenov, ki tvorijo glavno sleme 
Kamniških Alp (Orintavec, Skuta, Brana, Planjava, Oj- 
strica idr.). 

Ko je priroda klesala z ledenim dletom visokogorsko 
površje, so odletavali kameneni iveri po strminah navzdol 
in se zbirali na lednikih, ki so prirasli izpod ločnice traj- 
nega snega in se od tod valili v doline doli do visočine 
600 m. Lednik, ki je prodiral od severnih strmin Planjave 
po Logarski dolini, je odložil svojo sprednjo grobljo na 
koncu doline pri Podbrežniku. Bil je torej dolg 10 km.**) 

Manjši ledniki so polnili dolino Belske Kolčine in 
Jezere, Robanov Kot, Dol pri Pečovniku pod Ostrim Vrhom, 
gorenjo dolino Lučenske Bele (6 km) in sosednje jarke. 
Raduha je imela mal lednik na severnem pobočju; segel je 
do Grohatove planine in je bil komaj 1 km dolg. Na južni 
strani Ojstrice in Grintavca so se zbirali ledniki iz Bistriške 
Bele, Repovega kota, izpod Kamniškega sedla, iz Prose- 
škega jarka in Črnjevkinega jarka. Stekali so se v dolino 
Kamniške Bistrice in tu je pridrla ledena reka do Kopišča 
(562 m). Bistriški lednik je bil približno 8 km dolg in je 
pokrival prostor okoli 2500 ha. V vseh teh slučajih izpri- 
čujejo ledniške groblje navzočnost in obsežnost nekdanjih 
lednikov. V Proseškem jarku n. pr. leži groblja v okolišu 
velike skale, ki jo zovejo »Žagana Peč«.***) Ta peč je 9 m 
visoka, 13 m široka in 15 m dolga, ter je člen groblje. V 
orjaški skali stojijo lezike (ločnine med plastjo in plastjo) 
navpično. Ob jedni izmed lezik se je skala načesnila, tako 
da je precep širok 20 cm. Podoba je, kakor da je skala 

*) Glej sliko: PoboCje Črnega vrha pri Kocbekovi koCi. 

**) Glej zemljevid : Osrednja skupina Kamniških Alp v ledeni dobi. 
Ta zemljevid je s privoljenjem avtorjevim posnet po zemljevidu, ki ga 
je dodal R. Lucerna svoji razpravi, omenjeni na strani 5. 

**♦) Glej sliko Žagana PeC. 

ondi žagana« Odtod je dobila v domišljiji naroda ime. Mi- 
sliti si moremo le, da je lednik prinesel to orjaško skalo 
na sedanje mesto. Ako bi se bila v padcu prikotalila, bila 
bi se pač razletela. Turistovska hiša pri izvirku Bistrice, 
in lovska hiša kneza Windischgraetza stojita na ledniškem 
produ. Z gozdom obraslo, široko ravno dno Bistriške do- 
line je od turistovske hiše do Kopišča zastavljeno z ledni- 
škimi grobljami '*') in razstresenimi skalami ter skalnimi 
skupinami. 

Znamenit je bil ledniški pojav v območju Kokre. V 
Suhodolnikovem jarku je ležal 7 km dolg lednik. Manjši 
je segal od Dolgenjive v Roblekov jarek (4 km) in od Ko- 
krske Kolčine je prihajal lednik v Struškem jarku v dolino 
(3 km). Najznamenitejši je bil 11 km dolgi lednik, ki je 
imel korenine v Gorenji in Dolenji Jezerski Kotini. Na 
koncu Gorenje Kotine je lednik zapustil groblje pri Štularju 
in Jenku, pa tudi ob severnem vznožju Skubrovega vrha, 
potem se je zasuknil ter prodiral v ožini mimo Skubra 
proti Kazini. Tu se mu je pridružil lednik iz Spodnje Ko- 
tine, ki je odložil nad 20 m visoko nakopičene groblje pri 
Makeku in pri Mlinarju ter segel preko Kazine do cerkve 
Sv. Ožbalta. Na vzhodni in južni strani Kazine ležijo tu pa 
tam po sočnih tratah slikovite, z drevjem porasle skalnate 
skupine in velike pojedine skale. To so ostanki lednikove 
groblje. Jezernica jih ni mogla odnesti; odvedla je le drob- 
nejši ledniški grušč, ki je nekdaj zapolnjeval prostor med 
njimi. Na nasprotni strani ceste pri Kazini se prostira mičen 
»prirodni park«. Iznad njegovih mahovitih tal se dvigajo 
med resnimi smrekami precejšnje, po več kubičnih metrov 
obsegajoče skale iz enakega apnenca. Na eni izmed njih stoji 
veliko sv. razpelo. Iz njih je zgrajen tudi grič, ki stojita 
na njem cerkev (903 m) in župnišče. Te skale ležijo na 
podlagi silurskih skrilavcev, torej na zanje tujih tleh, (blodne 
skale glej str. 197.) in njih snov kaže, da jih je na sedanje 
mesto prinesel lednik s strmih sten Kolčine onstran doline. 
Ko sta se lednika obeh Kotin združila pri Kazini (886 m), 

*) Glej geološki prorez preko Bistrice tik nad Predaseljskim slapom. 

je prodiral skopni lednik proti Spodnjemu Jezeru (748 m) 
in dalje v dolini ter nehal pri Pod logu v višini 722 m. Na 
tem potu leži ogromna množina ledniškega kamenenega 
razvala vseh velikostij od drobnega grušča do velikih skal. 
Od Sv. Andreja do Kazine teče potok Jezernica precej leno 
I padec 1%), ker sta dolini obeh Kotlu in Skubrova ožina 
skoro enako visoko zasuti z gruščem. Od Kazine (struga 
884 m) naprej pa si utira pot po strmi, z imenovanim raz- 
valom zastavljeni brežini (proti točki 827 m) in ves razpe- 
njen ter glasno bučeč preskakuje od skale do skale v ne- 
pravilni tesni strugi, da premaga na kratkem potu visočtn- 
sko razliko več nego 60 m. Cesta je izdelana preko te bre- 
žine v skrbno začrtanih vijugah in večkrat krepko zareže v 
grobljo, da si umanjša strmec Stopajoči po cesti vidimo^ 
da so v groblji velikanski balvani jasnobarvanega apnenca, 
vmes pa je drobneji grušč Smreke, mecesni, vrbe in razno- 
vrstne alpske rastline, med njimi celo sleč (Rhododendron) 
so se naselile na perevajočem drobirju. V umetnih koritih 
je napeljana voda Jezernice na žage, ki izkoriščajo njeno 
moč. Zatorej nudi brezi na prezanimivo krajinsko sliko^ Divjo 
grobi jo oživlja šum skakajočega gorskega potoka, glasnejše 
pa oznanjajo temne smreke in pestre cvetke zmago življenja 
nad razvalinami, in na povsem drug način izpričujejo isto 
kulturne preuredbe človekove. 

Sicer pa je razval sam na sebi le dokaz o velikosti 
prirodinega dela. Mnogoštevilne orjaške skale, ki mole iz 
grobi je, so prav tako kakor obilna kamenena drobnjav med 
njimi le iveri, ki so odletavali, ko je priroda izklesavala in 
oblikovala strme severne stene in vrhove Kokrske Kol čine, 
Grintavca in Skute ter med njimi ležeče grebene. 

Med tem ko |e ledeno dleto vršilo to ogromno delo 
tisočletja dolgo v višini in so ledniki odnašali odpadke iz- 
pod njega, skobljal je led ob enem dno in pobočja svoje 
struge in izdelal polagoma dolino Gorenje in dolino Spodnje 
Jezerske Kotine. Obe sta koritasti, globoko in skoro v 
premi črti zarezani ter imata velikanski polukrožni sklep. 
Vsi ti znaki soglasno izpričujejo, da sta obe dolini izdelek 
tednikov ledene dobe. 

Na enak način je tednik izstružil mnogoslavljeni Lo- 
garski dolini po vsej dolgosti enako širino, enako globino, 
enako strmi pobočji, premo smer in v sklepu oblastni am- 
fiteatralni ogradec (glej str. 199.). V krasni dolini vladajo 
v velikem merilu v preprostih potezah izvršene oblike ter 
ji dajejo znake preprostosti in veličave ob enem. (Olej 
str. 138—141). Slog in merilo sta lednikovo delo. 

Enakega izvora in zatorej sorodne po značaju so 
Belska Kotina, Robanov Kot, Matkov Kot, dolina Lučenske 
Bele nad Podpečnikom in dolina Kamniške Bistrice nad 
Kopiščem s svojimi stranskimi jarki. 

Ogromen polukrožni sklep (ogradec, circus) imajo 
poleg Logarske doline in Jezerskih Kotin še Belska Kotina 
in pa ledniški jarki pri Suhodolniku, pri Robleku, ob Čr- 
njevki in Proseku in dolina Bistriške Bele. V Robanovem 
in v Matkovem Kotu se pobočji koritaste globine v sklepu 
drzno nadaljujeta naravnost v strmine Ojstrice oziroma 
Mrzle gore. 

Zelo pravilna sta polukrožna sklepa Belske Kotine in 
Črnjevke. Drugod pa je neenakomerno perenje in rušenje 
kamenin bolj ali manj pohabilo pravilno obliko. V Gorenji 
Jezerski Kotini je posegel divji, gruščevit jarek z Dolgega 
hrbta nizdol in je prerezal polukrožni sklep ledniške struge 
v dve polovici. Na robu leve polovice stoji Češka koča, 
na robu desne pa mala pastirska koča (»Na vodinah«). — 
V Dolenji Jezerski Kotini nasprotno štrli mogočen skalnat 
steber iznad dolinskega sklepa. — V ozadju Logarske do- 
line je jarek prišedši s Kotličev*) prekinil navpično obstenje 
sklepa lednikove struge; desni oddelek sklepa se širi pod 
Kamniškim sedlom in Planjavo, levi pa tvori strmino pod 
Okrešljem. V gornji rob tega oddelka je zarezala mlada 
Savinja brž potem, ko so se združili njeni mični izvirki, svojo 
ozko strugo prav tam, kjer je položena brv čez njo tik 
nad slavljenim slapom.**) Od tod se vrže vodovje 120 m 
globoko čez navpično sklepno steno v sloki paraboli, raz- 

v 

*) (tIcj sliko > Pogled iz Rjavice doline na Logarski OkreŠelj«. 
**) Glej sliko tega slapa. 

pršeno v bele, bisernate kaplje. — Robanov in Matkov Kot 
sta v gorenjem koncu tako ozka, da je z višine doii segajoč 
jarek razril ves polukrožni sklep tesnega korita, in ga po- 
vsem porušil. — Oruščevite drče (glej stran 180) so raz- 
orale tudi zaključek lednikove struge v dolini Bistriške 
Bele. 

S Kamniškega sedla se razločno vidi na desnem in 
na levem pobočju Logarske doline gorenji rob nekdanje 
lednikove struge. Pobočje je prelomljeno: pod robom je 
strmo in skalnato, nad njim pa viseče in gozdato. Na sli- 
čen način je v krajinski sliki označen rob ledniške struge 
ob Bistrici*), v Kotinah, v Robanovem Kotu**). 

Ledniške doline je vse najprvo izdolbla tekoča voda 
že v tercijarnem času. Diluvijalna doba jih je našla nare- 
jene. Ledniki so legli vanje in jih po svoje temeljito pre- 
obrazili. Zatorej ima začetni del Savinjske doline od amfi- 
teatralnega sklepa do konečne groblje pri Podbrežniku 
koritasto obliko pravih ledniških dolin, od Podbrežnika 
proti Solčavi in dalje pa ima klinast poprečni prorez, ki 
znači od tekoče vode izdolbene doline. 

Kdor prihaja od Kamniškega sedla in se bliža turi- 
stovski hiši pri izvirku Bistrice, vidi razločno pred seboj 
koritasti ledniški oddelek Bistriške doline. Plitvo dno in 
strmi pobočji segajo do Kopišča. Od tod naprej proti Sta- 
hovici visita pobočji naravnost proti strugi in svedočita, 
da je dolina izdelek tekoče vode. V soglasju z obliko doline 
je razdelitev ledniških grobelj na njenem nekdanjem dnu. 
Kupi drobnejšega ledniškega grušča in večje pojedine skale 
in skalnate skupine mole iznad mahovitih, z iglatim gozdom 
poraslih tal ob senčnatem potu, ki vodi od turistovske hiše 
(pri Uršiču) ob levem bregu Bistrice proti jugu. Prirodni 
most pri Predoslju (glej njegovo sliko) je bržkone skala, ki 
jo je lednik prinesel na svojem hrbtu na sedanje mesto. 
To mnenje podpira ledniška groblja zložena z drobnejšega 
grušča, ki leži skoro ti-k »prirodnega mosta« na desnem 



*) Glej sliko »Kamnik in njeg-ovo alpsko ozadje<^. 
**) Glej sliko »Robanov Kot«. 

bregu nad jezercu podobno širino (glej str. 204.). Slične 
groblje in skale nahajamo do Kopišča, ampak dalje proti 
jugu ne več. Pri Kopišču je torej dolenji konec Bistriškega 
tednika in^ od njega preobražene doline. 

Globini Gorenje in Dolenje Jezerske Kotine se ne 
nadaljujeta naravnost v Kokrsko dolino, nego zadeneta ob 
izhodu na obronke Virnikovega Grintavca, ki so iz meh- 
kega silurskega skrilavca. Lednika sta se ob teh obronkih 
zajezila in sta zadolbla v mehko kamenino dobro vidne 
globeli. Lednik Spodnje Kotine je Izdolbel le malo giobel 
in vanjo odložil svojo sprednjo grobljo. Omenili smo že, 
da stojita na njej župnišče in cerkev Sv. Ožbalta (glej str. 
204.). Lednik Gorenje Kotine je dosegel dosti večji uspeh. 
Razširil si je strugo do Jenka in Štularja in posegel predse 
do Anka in Robleka. Pri Jenku in Štularju še ležijo ostanki 
ledniške groblje, ki jih pokriva sedaj zelena trata. Prav 
znakovito je izobražena groblja, ki je spremljala levi rob 
tednikov in sedaj tvori grič poln opraskanega ledniškega 
proda ob severnem vznožju Skubrovega vrha. Še bolje očita 
je groblja, ki tvori mični, s trato obrasli holm med Jezer- 
nico in Virnikom (glej podobe št. 19, 21 in 9). Uspeh raz- 
širjanja in dolbenja na vse strani je ta, da je lednik priredil 
prostorno kotlino. Nad njenim središčem stoji dandanes 
cerkev Sv. Andreja. Takrat pa, ko so toplejši vetrovi jeli 
naznanjati konec ledniške dobe, se je zbralo v tej kotlini 
vodovje tajajočega se lednika in ustanovilo se je v njej 
tiho gorsko jezero. Ko je lednik bolj in bolj gineval in se 
umikal v višavo, izlival se je njegov odtok v jezero. Rastoče 
vodovje jezera si je iskalo izhoda skozi ožino pri Skubru* 
Groblja Spodnjejezerskega lednika pa ga je zaustavljala. Še 
le ko si je utrio vodovje pot skozi grobljo, se je začelo 
jezero prazniti in je povsem odteklo. Ostal je le sedanji 
potok Jezernica, naslednik nekdanjih ledniških odtokov. Je- 
zero je zapustilo na svojem dnu mehko, ilovnato usedlino. 
Na njej uspevajo sedaj bujne, sočno zelene trate okoli 
Sv. Andreja. Še Valvazor govori o trajnem jezeru na temi 
kraju. Po večdnevnem deževju celo še dandanes izstop 
vodovje v nižini med Skubrom in Sv. Andrejem, preplavi 



— fm -- 



travnike in cesto ter nižino izpremeni v jezero, ki spominja 
na minole čase. Krajevno ime »Jezersko« je resnično ute- 
meljeno v geološki zgodovini te krajine. 

Slično Jezerskima lednikoma je lednik Robanovega 
Kota na svojem koncu pri Rogovilcu in Belšaku prodrl 
preko glavne doline in se je uprl ob vznožje Raduhe. Iz- 
dolbe! je vanje polukrožno globino s strmimi stenami in 
je odložil na tem kraju ob Savinji širno, visoko grobljo, 
polno velikih skal. 

Iznenadna krajina se razgrne, ko stopimo na Okrešelj. 
Za nami in pod nami je koritasta Logarska dolina, Nad 
slapom Savinje smo prekoračiti gornji rob navpičniti sten, 
ki tvorijo njen polu krožni sklep. Iznad tega roba pa se ne 
dvigajo pobočja naravnost proti vrhovom, ki stojijo v veli- 
častnem polukrogu pred nami : Mrzla gora (2202 m) na 
severu, Križ (2429 m) na zapadu, Brana (2253 m) na jugu. 
Nasprotno, tla se zravnajo in proti koči na Okrešlju sto- 
pamo po položnem površju, ki je odeto s sočno, mehko 
trato in naseljeno s skupinami temnih smrek, pomešanih z 
živozelenimi macesni, s precej košatimi bukvami in bujnim 
jelševjem. Sredi prijazne jase stoji skromna pastirska koča 
(1380 m). Na desni, na levi in v ozadju se dvigajo v po- 
lukrogu strmo iznad tal gole, srebrnosive stene imenovanih 
alpskih velikanov gori do njih ostrozarisanih vrhov. Od 
spredaj pa nam doni na ušesa zamolklo bučanje slapa Sa- 
vinje, Ko stojimo na jasi, smo sredi visokogorske krajine, 
ki je popolna jednota zase, slikovito označena s Čvrstimi 
nasprotji barv in oblik,*) Temeljne poteze položnega, širo- 
kega dna in v polukrogu se dvigajočih sten naznanjajo, 
da je Okrešelj struga nekdanjega lednika. Še zgovorne] še 
to izpričuje do 20 m visoka in 200 m dolga ledniška groblja, 
ki spremlja vzhodni rob Okrešljevega dna, pričenši pred 
oblastnim skalnatim pomolom, ki ima priimek »Kopa«. Na 
drugem koncu ledni ške grobi je se ponosno dviga odlična 
zgradba imenitnega turistovskega zavetišča, ki je dobilo 



*) Olej sliko: -Po^ded tni Okregelj iz ifjavlce ^loUne.'. 

ime Frischaufov dom'*') na čast velezaslužnemu razkri- 
telju lepote Savinjskih Alp. Spomin na ledniško dobo vzbuja 
tudi trdnjavskemu stolpu podobna Kopa, ker je njeno 
sprednje navpično obstenje zaokroženo od lednika. Na do- 
linskem dnu so poraztresene pojedine večje skale, ki jih 
je odložil najbrže lednik. Zelo velik, z rušjem porasel skalnat 
balvan leži za imenovano pastirsko kočo in jo varuje pla- 
zov. Sicer pa je dno Okrešlja pokrito z drobnejšim ledni- 
škim gruščem, ki je na površju že toliko preperel in spr- 
stenel, da nudi rastlinstvu ugodno podlago. Pod njeno 
odejo se zbira dežnica in snežnica v tisočerih vrzelih med 
okruški, se sproti čisti in polagoma odteka po visečem dnu 
lednikove struge. Blizu najnižje točke njenega vnanjega 
roba pa privre Savinja bistra izmed mahovitega kamenja v 
šestih živahnih virih na dan. Ti se brž združijo, da tvorijo 
čil gorski potok, ki hiti proti robu Okrešljevega dna in se 
tu vrže čez navpično steno v bobnečem slapu v Logarsko 
dolino. 

Ako se ozremo na Okrešelj s Kamniškega sedla, se 
nam zdi, da vidimo pred seboj velikanski stol-naslonjač : 
zeleno ravno dno je podobno sedišču, strmo, amfiteatralno 
obstenje pa slonilu. 

Globine po uzorcu Okrešlja so značilno svojstvo 
oledenelih višav v Alpah. V Savinjskih Alpah jih je pre- 
cejšnje število. Porazdeljeni so ob nekdanji ločnici trajnega 
snega (1500 m) in nad njo ter so vseskozi zapuščina led- 
niške dobe. Nazivati jih hočemo po njih uzorcu : okrešljaste 
globine, ali kratko okrešlje. Visokemu gorovju dajejo prav 
poseben značaj. Čeprav so v bistvu enaki, razlikujejo se v 
podrobnostih. Največji je Okrešelj nad Logarsko dolino. 
Imenujmo ga Logarski okrešelj. V Gorenji Jezerski Kotini 
je okrešelj, ki ima majhno dno (»Ravnic), a obsežne, visoke 
stene. Na njegovem z ledniško grobljo pokritem dnu stoji 
ponosna Češka koča (glej podobo št. 11), važno turistovsko 
izhodišče in oporišče neumorno delujoče češke podružnice 
Slovenskega planinskega društva. Zatorej je najpripravnejše 

*) Glej sliko Frischaufov dom. 

nazvati ta okrešelj »Češki okrešelj*. Širše dno ima sosedni 
okrešelj *na Vodinah^r. Uzorno izobražen je okrešelj, ime- 
novan Dolec (*Dolški okrešelj«), ki je na Široko izgreben 
visoko gori med gospodujočima vrhovoma Kokrske Kolčine 
(2539 m) in Grintavca (2558 m). Odprt je proti jugu in je 
zatorej od te strani že iz daljave viden*) (n. pr, iz Ljubljane), 
Na njegovem dnu se združujejo z vseh stran i j se stekajoče 
odljudne, ogromne gnže, ki jih prekinjajo orjaški balvani^ 
ali pa divje kraške vrtače* Stene na desni in levi so na- 
vpične in od leda gladko izbrušene^ zaključek pa tvorijo 
stene in Čeri Dolške škrbine. Drug okrešelj se raztega im 
jugovzhodu Grintavčevega vrha ob Malem Orintavcu, To 
so »Spodnji Podi*.*) Ako hočemo, da ima ta znakovita 
zemljepisna oblika značilno ime, bi smeli namestu običaj- 
nega ljudskega naziva uvesti priimek 3» Kamniški okrešelj^* 
Njegovo dolgo, ozko dno je divje razo rano ter ima ob- 
enem ledniske in kraške znake. Nadalje so še okrešlji : v 
Dolenji Jezerski Kotini na vsaki strani skalnatega od ledu 
izbrušenega stebra eden; od Grebena sega ozek okrešelj 
proti Di>!gi njivi, na Bistriški strani je širok okrešelj, ki ga 
zovejo »Kalect ; ozek, jarkast okrešelj vidimo na južni strani 
Skute; Križ (2429 m) ga ima na vzhodni strani; Ojstrica 
ima ogromen okrešelj na severu (nad Klemenšekovo pla- 
nino) in jugu {kotlina Korošica), okrešlji obkrožujejo sklep 
Belske Kotine. Manj razločno so izobražene okrešljaste 
dolbine na Dleskovški planoti, ki je dokaj nižja od sedaj 
omenjenih višav. Tem pogostejše so na njej zaokrožene 
ledniŠke grbine (glej str. 203), 

Glavno sleme Kamniških Alp je na severni in na južni 
strani zastavljeno z okrešlji zlasti v Orintačevem oddelku. 
Od obeh stran i j se bliža izklesavanje strmih okrešljevih sten 
slemenski črti, ki je vsled tega ostro robata in rogljata. Pi- 
ramidastemu vrhu Grintavčevemu so določali obliko okrešlji, 
ki so ga naklesavali s treh stranij, namreč: Dolec, Kamniški 
okrešelj (Spodnji Podi) in Češki okrešelj (Ravni). Na enak 
način je izklesan oblastni vrh Kokrske Kolčine in slicno 



) Glej panoramsko aliko št. 16. 

tudi troroba piramida Križa (2429 m), mejniica treh kronovin. 
Ojstrici je oblikoval vrh na severni strani znameniti, široki 
okrešelj nad Klemenškovo planino, na vzhodni je zarezavala 
dolina Robanovega Kota, na jugu pa je prelomina med 
Korošico in Kocbekovo kočo odkazala delo zmrzli in te- 
koči vodi. Na četrti strani se je zveza z glavnim slemenom 
porušila le za toliko, da je vitki, klinasti vrh dobil samo- 
stojnost. Kakor Ojstrica tako so tudi Planjava, Mrzla gora 
in Greben le z ene strani priostreni od ledniških okrešljev. 
Posebno obliko ima Brana. Njen vrh je mala planota, ki 
visi proti jugu in je menda ostanek onih planot, ki so v 
predledniški dobi določale značaj višavam v Kamniških 
Alpah. 

Vredno je pripomniti, kako je položaj skladov 
vplival na oblikovanje visokega gorovja v času lednikov. 
Prirodna površina skladov se kolikor toliko ustavlja zmrzali. 
Pobočja, ki so vodoravna, ali le malo visijo in so vzporedna 
s plastmi, se s časom vendarle pokrijejo z odkrušenim ka- 
menjem (n. pr. planota Brane, površje Malega Orintavca), 
Kruševina potem varuje kamenino pod seboj vpliva solnca 
in zmrzali. Po bolj visečih brežinah pa prihaja delovanju 
zmrzali še druga sila na pomoč, to je težnost. Kakor hitro 
se kamen odkruši, zdrkne vsled svoje teže po pobočju 
navzdol ter se padaje zdrobi y manjše kosove. Tisti kraj 
pa, kjer se je bil odkrhnil, je takoj izročen perevanju, ki 
zatorej hitro napreduje. Čim dalje se to delo vrši, tem str- 
mejše je pobočje. Najugodnejše pa so združeni pogoji ru- 
šenja po brežinah, kjer zro konci skladov iz njih, kakor 
robovi listov vezane knjige, kjer so obrezani. Ondi nasta- 
nejo strme in navpične, divje razorane stene. 

V glavnem slemenu Kamniških Alp visijo skladi proti 
jugu, njih odkrhnjeni konci zro proti severu. Zatorej je 
ledniško krušenje na severni strani napredovalo mnogo 
laglje in hitreje nego na južni. Vsled tega ležijo dna se- 
vernih okrešljev globlje, njih strme stene so višje in ob- 
sežnejše nego na južni strani. V Češkem okrešlju (v Rav- 
nih) segajo okrešljeve stene doli do višine Češke koče 
(1543 m), v Logarskem okrešlju se prostira dno celo v 

višini 1380 m. Na južni strani glavnega slemena pa so 
okrešiji drugače oblikovani. Podaljšani so koritasto v smeri, 
v kteri visijo skladi, zato pa niso tako globoko vdolbeni. 
Perenje je tod i posegalo bolj nazaj proti slemenu nego v 
globokost. Dno Doica med Kolčino in Grintavcem zatorej 
leži v višini 2000 m, dno Kamniškega okrešlja (Spodnji 
Podi) se pa drži še više. 

Čeprav je zarezovanje ledniških dolin in okrešljev 
soglasno segalo bolj in bolj proti glavnemu slemenu z 
južne strani, ohranila se mu je vendar ponosna visočina, 
ker |e gorska gmota v temelju silno Široka. Daljava med 
sklepom Dolenje Jezerske Koti ne in sklepom ledni ko ve 
struge Kamniške Bistrice (pod Brano) meri 6 km. Oba 
sklepa imata vznožje v približnji visočini 1000 m, Nad ta 
široki temelj se vzpenja vrh Orintavca le IVa km visoko. 
Njegova visočina je le četrti del širokosti temelja ondi, kjer 
je temelj najbolj ozek. Daljava med Bistriško in Logarsko 
dolino je približno 3Vs km, Ako so prirodne sile obliko- 
vale razvodje med tema dvema dolinama na enak način 
kakor med Bistrico in Jezerskima Kottnama, tedaj so po- 
odkrhale toliko kamenenega gradiva, da se je razvodje 
znižalo tudi na četrtino od 3',^ km. To bi bilo 850—900 m. 
In res ima razvodje v Kamniškem sedlu višino 884 m nad 
visočinsko črto lOOO m. Tako si imamo tolmačiti nastanek 
širokega in nizkega Kamniškega sedla (!884 m), ki je važen 
prehod in v krajinski sliki daleč vidna, zelo značilna poteza.*) 

Trebato je pokrušiti ogromno množino apnika, da se 
je znižalo sleme med Brano in Planjavo do sedanjega sedla 
med njima. Precej kruševine je odložil tednik, ki je deloval 
na južni strani sedla v Sedelski dolini ležeč, še predno je 
stopil v Bistriško dolino pri Uršiču. Nagromadeno vidimo 
obilno množino te kruševine v Jermanovem Robu (995 m) 

I tristo metrov na visoko. Preko tega Roba drži prvi kos 
pota, ki se vije od turi sto vske hiše pri UršiČu na Kamniško 
sedlo. Ondi nakopičeni, strjeni grušč (sprimek) je seveda 
k le majhen del ogromne množine odkruškov, ki so prihajali 



*) Glej panoramsktj sliko št. J d. 

na tem kraju iz gorovja. Večino je odpravila bodisi zmrzla, 
bodisi teicoča voda po Bistrišici dolini navzven. 

V neštetili vrzelih in vrzelicah sprimkovih se nabira 
voda-dežnica in snežnica s sosednjih višav. Nabere se je 
mogočna množina iz Jennanovega Roba in Dedca. Odtok 
sledi lezikam preti jugu nagnjenih skladov, je torej obrnjen 
proti jugu. Kmalu pa zadene na wengenske sklade '*'), ki 
držijo od Presedljaja preko Uršiča v jarek Čmjevke in od- 
toku zagradijo pot kolikor toliko. Tam, kjer je zarezana v 
zajezo globoka škrba — to je pri Uršiču — tam je vo- 
dovje na mah oproščeno ovire in zatorej čvrsto privre na 
dan v veliki množini prav po vzorcu kraških veleizvirkov 
(izvirek Vipave, Ljubljanice itd.) Tik gorske stene si je iz- 
dolblo v nagomiljenem ledniškem grušču mično kotlinico. 
Smaragdnozeleno vodovje se v njej nabere in tvori malo 
jezerce, ali bolje rečeno živahno brbotajoč mičen tolmun, 
predno odhiti dalje proti jugu. To je mnogoobiskovani iz- 
virek Kamniške Bistrice **) — pristen biser v osrčju Kamni- 
ških Alp. 

Množina odkrušenega gorskega gradiva, ki je šla v 
ledniški dobi iz vsega prostranega ozemlja Kamniških Alp, 
presega gotovo neštetokrat ono, ki jo se vidimo nagomi- 
Ijeno v Jermanovem Robu. Domišljiji, ki si hoče to pred- 
očititi, priskočimo na pomoč, ako se ozremo na neizmerno 
množino obrušenega in oglajenega grušča, ki je Kokra ž 
njim nasula v diluvijalni dobi širno ravan med Tupaličami, 
Kranjem in Vranščico! Istočasno so pa tudi Kamniška in 
Tržiška Bistrica, Savinja in Bela neprestano sprejemale grušč 
vseh svojih gorskih pritokov, ga odnašale izven gorovja 
in nekoliko odložile po nižavah, ki se prostirajo ob nje- 
govem vznožju, drugo pa oddajale Savi in Dravi na pot 
proti daljnemu morju. 

V dolgotrajni ledniški dobi so ledniki ponovno (dva- 
krat, morebiti celo štirikrat) navalili z gorovja v doline, v 



*) ^'Icj geološki prorcz št. 24 in pa geološki zemljevid. 
**) Glej sliko št. 12. 

toplejših meddobjih pa so se zopet skrčili in umaknili na- 
zaj v višavo in so slednjič iz Savinjskih Alp popolnoma 
izginili. V oddelkih Alp, ki imajo vrhove nad 2700 m vi- 
soke, so se obdržali do današnjega dne. Ko so se ledniki 
umikali s Savinjskih Alp po zadnjem višku ledene dobe, 
so se med potom nekolikokrat ustavili. Pri tej priliki so 
zapustili one male ledniške groblje, ki nas iznenadjajo n. 
pr. pri Sv. Andreju, pri Makeku (940 m), pri Logarjevi pla- 
nini (910 m), pri Češki koči (1540 m), pri Frischaufovem 
domu (1400 m), pri Vodotočniku (1800 m), v Gornjih Rav- 
nih (1820 m), na Savinjskem sedlu (2000 m), v Dolcu 
(2060 m), na Podeh (2200 m) in drugod v alpskem pasu. 

Ob vsakem meddobju je deroča moč dolinskega vo- 
dovja zarezala v prej naloženi prod širok jarek, ob sledečem 
navalu pa vanj zopet naložila proda, če tudi ne do višine 
starejše naplavine. Tako so nastali znani odstavki »gredine« 
ali »police« (terase), ki so zasekane v sicer izravnano napla- 
vino alpskih rek in njih večjih pritokov. 

Enako so zarezali dolinski vodotoki ob sklepu ledniške 
dobe v svojo naplavino. Zatorej vidimo Kokro pri Kranju 
v globokem jarku, ki je vdolben v strjeni starejši prod. Že 
v gorovju spremljajo Kokro police gori do Spodnjega Je- 
zerskega. Tudi Kamniška Bistrica je zarezala v prejšnje, 
diluvijalno dno svoje struge. Ko je pri tem zadela v skal- 
nato podlago, je izdolbla v njej tesno, globoko strugo, ki 
jo občudujemo pri Predoslju. Primerno so poglobili tudi 
drugi vodotoki svoje struge pogostoma prav na široko 
(Sava v Gorenjski, Savinja v Celjski kotlini) in nasule 
vanje belega proda, ki jih sedaj obroblja. Tako se je usta- 
novil sedanji položaj. 

V gorskih vodotokih so se med tem zasnovali sla- 
povi — nov mičen nakit alpskega sveta. Ta pojav nam 
pojasni najbolje pogled v Logarsko dolino, ki je z njimi 
kakor z drugimi prirodnimi lepotami bogato opremljena. 
Ustanovljena je bila Logarska dolina že v tercijarni dobi. 
Ko je potem nastopilo osorno podnebje, je legel vanjo 
lednik in jo preobrazil. Zatorej ima kakor druge takrat po- 
ledenele doline v povprečnem prorezu spodaj koritasto 

obliko ledniških dolin, zgoraj pa klinasti obris od vode 
izdolbenih dolin (glej stran 199 in stran 207). Iz snežišč 
gorenjega visečega pobočja in pa okrešljev izvirajo vodo- 
toki in hitijo nizdol. V trenotku pa, ko dosežejo gornji 
rob strmega ali celo navpičnega obstenja koritastega dol- 
njega oddelka doline, jim je struga izpodmaknjena, in vo- 
dovju ne ostane drugega, nego da se vrže čez strmino, 
tvorivši slap. Tako sta nastala v Logarski dolini šumna 
slapova pri Piskerniku in za Plesnikom in pa sloveči slap 
Savinje pod Okrešljem, enako v dolini Bistriške Bele slap, 
imenovan *Orglice« (glej sliko št. 13). 

Sedaj tudi umemo, zakaj je nastop iz ledniških dolin 
v gorovje v prvem oddelku zelo strm in težaven, potem 
pa zložnejši. 

Ko je ponehal diluvijalni mraz in se je uveljavilo da- 
našnje podnebje, je izginil mamut, severne živali in rastline 
so pa izmrie, ali pa so se preselile v severne dežele in v 
alpske višave. Alpski zajec, snežna jerebica, divji petelin in 
marsikatere izmed alpskih rastlin so take zapuščine ledene 
dobe. V nižave in v srednje gorovje so se obenem pri- 
selile z vzhoda, severa in juga sedanje živali in sedanje rastlin- 
stvo, ki se je življenja veselo povsod polastilo tal, kjerkoli 
mu je prhneče kamenje nudilo ugodno, redilno podlago. 
Tako je dobil alpski svet svoj rastlinski vnanji nakit v 
bogati menjavi barv in oblik. Doline in pobočja do višine 
1600 m so zasedli gozdovi, spodaj z listnatim (bukev, ga- 
ber, jelša), višje z iglatim drevjem (smreka, jelka, mecesen). 
Kjer nehavajo gozdi zaradi osornosti gorskega podnebja, 
se začenja pritlikavo borovje ali ruševje (Pinus Mughus) 
in tvori s svojo temnozeleno barvo živahno nasprotje ble- 
dim stenam apnenca in dolomita, ki so njegova okolica. V 
še višjih legah vztrajajo le utrjene, osornemu podnebju 
čudovito prikrojene rastline alpskih trat, ki umejo prilastiti 
si vsako trohico redilne prsti in se v kratkem poletju gor- 
skih višav žurijo, da v vsej svoji skromnosti vendar le 
nastavijo in razpro krasno, živobojno, veliko cvetje.*) 

*) Nekoliko podrobnejši opis rastlinske odeje Savinjskih Alp najde 
.čitatelj na koncu tega poglavja. 

Človek je s čodovito žilavostjo preživel orjaškega slona 
mamuta in medveda duplinarja, ki sta mu bila vrstnika 
v ledeni dobi. Izpopolnjen je vstopil v novi čas (Homo 
sapiens). V ogodnejših razmerah podnebja se je hitrejše 
popenjal od stopnje do stopnje svojega kulturnega razvoja. 

Doba, ki je nastopila po sklepu diluvija, sega v da- 
našnje dni, imenujemo jo: aluvijalna doba. Strokovnjaki 
sodijo, da traja ta geološka sedanjost doslej morda 10.000 
do 20.0(K) let. V miltjonskoletnem razvoju nase zemlje je to 
razdobje le kratek trenotek. Med tem ko je človeku v di- 
luviju služilo za orodje le kamenje \n sicer nič ali le surovo 
obdelano, je rabil ob začetku aluvijalne sedanjosti že gladko 
obdelano kamenje. Ko pa je spoznal človek boljše snovi 
za orodje in orožje, ki so mu bistvena pomoč v boju za 
obstanek, so si sledile primeroma hitro dobe bakrenega, 
bronenega in železnega orodja. Železo je pripomoglo člo- 
veku do kulturnega viška današnjih dnij. 

V tisočletjih aluvijalnega časa, ki ima najodličnejši 
znak v kulturnem napredovanju človekovem, je ostalo lice 
Kamniških Alp v bistvu neizpremenjeno. Poteze, ki jih je 
začrtala ledena doba, mu določajo vnanjost še sedaj. 

Opomnili smo že, da je vrh najimenitnejši del gore 
ki prvi obrne pozornost nase in določuje celotni vtisk. 
Ledeno dleto je prav vrhove in vrhnje dele naših Alp bi- 
stveno in značilno preobrazilo- Izdeialo je visoki alpski svet 
v čisti plastiki golega kipa, tako da prihajajo smelo kvišku 
stremeče oblike v veljavo nezakrite od rastlinske odeje, v 
čvrstih, ostrih obrisih. Čudovita realistika jasno in resnično 
kaže načrt in zvršitev ogromne zgradbe : iz tisočerih skla- 
dov belega kamena, je zgrajen glavni gorski čok in njega 
oporni stebri, nanj so še postavljeni mnogoliki stolpiči in 
rogljati nadzidki iz iste snovi, Oola kamenina tvori po 
svetli barvi in trdih oblikah krepko nasprotje zelenemu, 
voljno oblikovanemu predgorju in vpričo tega nasprotja je 
vtisk alpskih visočin popolnejši. Jasni, skoro čisto beli 
apnenec daje strmim stenam in vitkim vrhovom odlično 
sposobnost, da sprejemajo in odsevajo vse barve ne razlike, 
ki jih jim pošilja žarno solnce (glej str 136). Ledena doba 

je izobrazila alpske višine tako, da so poseben svet zase 
ne le po svoji vnanjosti. Ta bajni svet si je vzgojil svoje 
posebne oblike živalstva in rastlinstva, in še soince ga od- 
likuje, ko ga ob zori prej pozdravi nego drugo zemljo, ob 
zatonu pa se od njega nazadnje poslovi. 

Pogled od spodaj in zunaj nas more seveda le eno- 
stransko poučiti o slogu in veličavi alpske zgradbe. Šele 
od zgoraj se nam razgrne celotni pogled, ki obsega vrhove 
in dole, vnanjost in notranjost gorovja in obenem bližnjo 
in daljno soseščino. Stopimo torej v jasne višave in mo- 
trimo ogromno gorsko stavbo z gospodujočega vrha po- 
nosnega Grintavca ! Veseli zmage po naporni hoji, in veseli 
svobode, ki preplove našo zavest, zapazimo najprej čez vse 
iznenadno posebnost svojega stališča: s tesnega prostora 
na vrhu teko vse črte in ploskve strmo navzdol in vsa 
krajinska podoba se razvija nam pred očmi na preseneten 
način, ki na mah objame in podneti vse naše zanimanje. 
V svečanem miru zro na nas molčeči, skalnati vrhovi z njih 
ogromnih podstavkov. Rezki, rogljati grebeni jih spajajo* 
Divje, široke kotline in planote so postavljene pred nje. 
Daleč proti vzhodu se vrstijo smelo izklesani vrhovi tja do 
vitke Ojstrice, ki se vzpenja na skrajnem koncu drzno v 
višavo. V ogromno gorsko gmoto so globoko doli do njenih 
temeljev zarezane doline na vse strani. Čvrsta nasprotja 
oblik in barve ločijo gole, življenju sovražne visočine od 
živega zelenila nižin, prijaznih človeškim koristim. V vseh 
potezah vidi vešče oko znake velikih prirodnih sil, ki so v 
neizmernih vekih zemeljskega razvoja ustvarile krasno ka- 
menino v ogromni množini in jo krepko plastiško ter slo- 
govito oblikovale v velikem slogu. Čim dalje stojimo na 
gospodujočem vrhu, tem bolj se zavedamo, da zre na nas 
velika, bogata in svobodna priroda. V čustvu pa se ne da 
ločiti veličastvo od lepote. Oboje vpliva na gledalca s to- 
liko silo, da tudi oni, ki komaj sluti, kako veliko delo je 
priroda izvršila, prizna Savinjskim Alpam veličastvo in kra- 
soto obenem. Tem mogočnim vtiskom se pridružuje ne- 
popisna moč, ki jo ima pogled z alpskega vrha v daljavo^ 
v brezmejno razširjeno obzorje. Tej osrečujoči moči se oko 

radostno uda. Najrajše in najpozornejše pa se pomudi v 
bližavt, kjer se okrog in okrog prostirajo v laskavi milini 
in neskončni mnogovrstnosti tla slovenske domovine. Ka- 
meneni skladovi, ki tvorijo na južni strani Kamniških Alp 
zeleno pregrnjeno gričevje in srednje gorovje Litijsko in se 
nepregledno vrstijo dalje na Dolenjsko — isti skladovi so 
v Kamniških Alpah visoko povzdignjeni v ohlipne alpske 
višave, ki jim dajejo moč in mir veličastva — na vzhodu 
pa, kjer se prostirajo spodnještajerske vinske gorice, so 
prav tisti mogočni skladi pogreznjeni v globočino in poči- 
vajo globoko pod površjem, pokriti od rahlih, mlajših 
usedlin. Nasprotno pa se še dosti mogočnejše dvigajo v 
višavo na zapadu v osrednji skupini Julskih Alp, kjer kra- 
ljuje veličastni Triglav s svojim spremstvom. Še oblastnejše 
kaže priroda svoje tvorne sile v Osrednjih Alpah, kjer kipijo 
v nebotične višave z večnim snegom pokriti gorski velikani, 
dvigajoči se na ogromnih temeljih. 

Veličastno gorovje se nam zdi nepremenljivo, večno. 
Ali to je le navidezno. Prirodne sile se niso nikdar ustavile 
in se ne bodo. Sedanjost ni zaključek, to tudi ni bil po 
prejšnjih dobah nikdar. Podzemeljske sile se javljajo še v 
večjidel rahlih potresih, ki ne zapuščajo trajnih prememb. 
Njih delo se poočiti še le potem, ko se nevidno majhni 
učinki namnožijo v dolgih tisočletjih. Vnanje sile pa delu- 
jejo v gorskem svetu živahnejše nego izven njega in na- 
daljujejo izklesavanje in preobraževanje površja. 

Ako stojimo v Kamniku ali v Lučah na mostu in 
zremo v bistro vodovje, ki valovi dalje v neizčrpni množini, 
se nam zdi, da vedno tisti prod pokriva dno struge. V 
resnici se ob vsaki povodnji premeni. Ko naraste množina 
vode, naraste ji obenem moč. Bučeče vodovje vali ob po- 
vodnji ves čas prod in pesek in drobno grez s seboj in 
poleg teh še nevidno kemijsko raztopljenih kamenenih sno- 
vij. Glasno rožljajo kameni v strugi, ko jih valovje vali 
naprej z nevzdržno silo. Neizčrpne zaloge kamenenih okruš- 
kov prinašajo stranski jarki v glavno strugo, in le ostanek 
ki ga upadajoča reka posle povodnji ni več mogla odvesti 
naprej, obleži v strugi, čakaje, da ob prihodnji priliki na- 

daljuje svojo pot. V kotlinastih širinah podolja upade hitrost 
reke toliko, da prod trajno zaostane. Zatorej ležijo neiz- 
merne množine zaostalega proda ob Savinji med Celjem 
in Braslovčami. Do 5 km na široko je ondi že v kratkem 
aluvijalnem času nasula Savinja z gorovja prinesenega 
proda, ki ji zastavlja pot in jo sili, da si utira po njem strugo 
v ovinkih. 

Leto na leto odnesejo vodotoki iz Kamniških Alp 
množino kamenenih okruškov, ki je po človeškem merilu 
ogromna, v primeri z orjaško gorsko gmoto pa vendar le 
malenkostna. Mehansko in kemijsko perenje sicer nepre- 
stano kruši in kleše na gorskih pobočjih ter oddaje kru- 
ševino dežnici in snežnici, da jo odplahne in odpravi v 
vodotoke. Površje gorovja se zatorej vedno preobrazuje. 
Do znatnih izprememb pa naraste podrobno delo prirode, 
ki razpolaga s časom brezmejno, še le v mnogih tisočletjih. 

Izmed doslej v aluvijalni dobi dozorelih izprememb 
omenjamo nastajanje lehnjaka, kamenene plazove in pa 
zaloge grušča (griže). 

Kjer je toliko apnika kakor v Kamniških Alpah, ni 
čudo, da se ob studencih in potokih seseda lehnjak. To 
je luknjičav apnenec, ki na zraku otrdne, da je celo dober 
za zidanje. Vodne rastline, zlasti mahovi, izločajo v studen- 
čnici raztopljeni apnik, ki se oprime njihovih listov in ste- 
belc, da naposled zadušijo v kamenenem oklepu. Zlasti ob 
Gorenji Kokri med Virnikom in Močnikom se nahaja tak 
aluvijalni lehnjak. Snov dobiva ondi od sosednjih devonskih 
klečij. 

V strmih stenah visokega gorovja deluje mehansko 
in kemijsko perenje brez prestanka. Vsied tega se odločijo 
včasih velike množine skalovja hkratu. V Logarski dolini 
so se dne 28. junija 1877. 1. odtrgale od Planinščice ali 
Rjavice velikanske skale in zgrmele nizdol. Na podanku 
so — tako pripoveduje Fr. Kocbek — pokopale ves ma- 
cesnov gozd ; precej velike skale so se prikotalile celo do 
poti sredi doline. Vzdignilo se je toliko prahu, da se je 
zazdela dolina kakor v megli. Za tem so se še večkrat 
skale krhale z groznim hrumom, da so bili ljudje v soseščini 

Štiri tedne v strahu. Kruševina je narasla tako, da tvori že 
od Piskernika vidno belo grižo ob vznožju Planinščice. 

Kakor v ledeni dobi, tako razganja zmrzal še sedaj 
kamenine vsako leto, le dosti manj časa. Odkrušeno ka- 
menje se padaje razbija in nabira ob podanku brežin. 
Groblje tega robatega grušča ali griže vidimo v visokem go- 
rovju tako pogostoma, da jih štejemo med značilna svoj- 
stva alpskega sveta. Ogromne griže spremljajo zlasti strme 
severne stene glavnega slemena Savinjskih Alp.*) Vidimo 
jih ob strminah Ojstričinega okrešlja, v velikem obsegu so 
zastavljene s sesutino stene Kamniškega sedla, Turške gore, 
Rinke in Križa v Logarskem okrešlju**), obilne zaloge 
grušča so nabrane v Ravnih na severni strani Grintavca, 
dalje ob severnih in vzhodnih stenah Kokrske Kolčine, ob 
višinah Grebena, na Podeh, ob južnih podankih Planjave 
in Ojstrice, dalje v severnih strminah Kranjskega Storžiča 
in celo nizke Rodinjske in Brezniške Peči imajo pobočja 
na Savski strani skoro vsa zasuta z robatim, belim »melom«. 
Ravne, mirne črte griž v alpskih višavah so dobrodejno 
nasprotje divjim strminam njih okolice. Starejše groblje so 
se že odele z rastlinskim zelenjem in tedaj je nasprotje tem 
bolje izraženo. Turistom so zaloge grušča neprijetne, ker 
je hoja po njih težavna in utrudljiva. Sicer pa je marsika- 
tera višina prav zato pristopna, ker je obilica grušča na- 
stavila svoje poševno površje pred navpično steno (n. pn 
na potu s Kamniškega sedla na Logarski okrešelj). Namestu 
nekdanjih lednikov odnašajo sedaj včasih sneženi plazovi 
po več grušča izven gorovja v nižavo, in pa hudourniki 
(bujice). Velike zaloge odkrušenega razvala pa vendar so- 
glasno izpričujejo, da se vrši preobrazovanje površja v 
skalnatih višavah hitreje, nego morejo prenosna sredstva, 
ki so prirodi sedaj na razpolago, odnesti odpadle iveri. 

Obilno grušča se je nasulo na južnem vznožju Kranj- 
skega Storžiča in Krvavca. Vas Dvorje pri Cerkljah je se- 



*) Glej zemljevid »Razvrstitev rastja v osrednji skupini Savinj- 
skih Alp«. 

**) Glej sliko »Pogled na Logarski okrešelj«. 



— 222 - 

zidana na tak gruščev stožec, enako Trata in Olševek, na 
desni strani Kokre pa vasi Mače, Bašelj, Trstenik, Srednja 
vas nad Goricami itd. Na teh krajih izvira grušč od trijad- 
nega dolomita in apnika, ki sta na vse strani prepočena in 
se rada mehnita. Pa tudi skrilavci in peščenjaki silurske, 
karbonske in permske tvorbe dajejo obilno grušča, ker so 
mehkejši in se zatorej ne morejo toliko upirati perevanju. 
Griže, ki nastajajo na teh kameninah, niso tako očitne ka- 
kor bele dolomitove; tembolj so z druzega stališča vredne 
pozornosti. Ker imajo precej gline v sebi, vsrkajo obilno 
vode; vsa nad prepojeno plastjo ležeča snov pa ob prvi 
priliki — zlasti posle obilnega deževja — zdrči po pobočju 
navzdol. Taki usadi so nevarnost in nesreča zemljiščem, 
cestam in potom. Melišče te vrste leži na primer ob levem 
bregu Bele in sega preko Kristanove kmetije navzdol do 
žage ob Beli. Dolgo je 1700 m in široko 150 m. Enako 
prodira grušč karbonskih plastij od Velikega Vrha (1634 m) 
proti Komendski planini ob izviru Kokre. 

Delovanje geološke sedanjosti zaključuje nepregledno 
vrsto pojavov in dogodkov. V neizmerno dolgih dobah od 
davnega praveka nadalje se je gradila snov našemu alp- 
skemu svetu večinoma na dnu morja; orjaške izpodzemeljske 
sile so nagromadeno snov dvignile, razkosale in različno 
premestile in se naposled kolikor toliko pomirile. Nastopile 
so sile, ki delujejo na zemeljskem površju in so izklesale 
iz ogromnega, surovega gorskega čoka neskončno mnogo- 
liko gorovje in dolovje tako, da se oblike vnanjega površja 
ujemajo z notranjim zlogom gorskega gradiva le v najpogla- 
vitnejših potezah. Slednjič je posegla priroda po nenavad- 
nem, čudnem sredstvu in je s pomočjo ledu izklesala kra- 
soto skalnatih višav. Skoro vsi ti dogodki so se vršili brez 
človeških prič; kamenje samo, ki je gradivo gora in dolin, 
pa nam zgovorno pripoveduje svojo zgodovino in razodeva 
davne dogodke, ki so veličastnemu gorovju določevali snov 
in oblike, notranjo zgradbo in vnanje lice. 

Rastlinska odeja Kamniških ali Savinj- 
skih Al p.*) Temeljne poteze v h'cu krajine določujejo 
kamenine s svojimi obrisi in barvami. V drugi vrsti so- 
delujejo potoki in reke, jezera in studenci. Prav izdatno 
pa vpliva na izobrazbo krajinske slike — rastlinstvo. 
Spojene v velike družbe preplavljajo rastline krajino s 
svojimi oblikami in barvami. Vsied tega so ji v resnici 
pestra odeja, ki je stkana neizmerno mnogovrstno. Njena 
temeljna barva je blagodejno zelenilo v neštetih osenah. 
Vanjo je vpleten nakit cvetja v blesteči krasoti najrazno- 
vrstnejših barv in oblik, izobraženih v brezmejni iznajdlji- 
vosti. Krepki stasi dreves in nežna bitja zelij bogatijo ospredje, 
pa še v ozadju krajine vplivajo njih obširne družbe: gozdi 
in trate na črte in osene krajinske slike. 

Ker so rastline živa bitja, živ nakit krajine, so zavisne 
od činiteljev, ki jim omogočujejo, lajšajo in obtežujejo živ- 
ljenje. To so svetloba in toplota, potem viaga in kakovost 
tal, ki jim dajejo hrano in podlago, pa tudi prijatelji iz vrst 
rastlinstva in živalstva, ki jih podpirajo v borbi za življenje, 
in zoperniki, ki jih v njej ovirajo. Vsi ti činitelji se menja- 
vajo ne le od krajine do krajine, nego valujejo celo na 
istem mestu, ko se vrstijo letni časi. 

Poleg tega je sedanja razdelitev rastlinja v Alpah tesno 
spojena z razvojem rastlinstva v prejšnjih geoloških dobah. 
Ob prehodu iz tople tercijarne dobe v ledeno dobo in iz 
te v sedanjost se je rastlinska odeja v marsičem presno- 
vala; kajti le tiste rastline so se ohranile, ki so imele do- 

*) O stvareh, ki prihajajo v pošte v v tem odstavku, poačajejo : 
Warming, Lehrbuch der (Jkologischen Ptianzengeographie. Berlin 1902 
(Prevod iz Švedščine). — Schimper. Ptianzengeographie auf phjsiolo- 
gischer Grundlage. Jena 1898.— Kerner, Das Pflanzenleben. AVien 18P8. 
— Schrotter. Das Pflanzenleben d»*r Alpen, Ziirich 1908. — Posebej 
pa obravnava našo snov in tvori temelj naši razpravi: A. pl. Ha vek, 
Vorarbeiten zu einer pflanzengeographischen Karte von Osterreich IV. Die 
Sanntaler Alpen. Abhandlongen der Zool-Botan. Gesellschaft in Wien. Mit 
14 Abbildungen und einer Karte in Farbendruck. Jena, Fischer. 1907. 
Zemljevid je tako pouCen. da smo priredili s privoljenjem avtorjevim po- 
snetek, ki ga najde Citatelj med prilogami. Naš posnetek je pomanjšan, 
pa tndi v vsebini in obliki skromnejše prirejen nego izvirnik. 

volj življenske sile, da so se preobrazile in prilagodile pre- 
menjenim razmeram, in pa že priličene priseljenke. Ko smo 
spoznali temeljite izpremembe, ki jih je izvršila ledena doba 
na kamenenem gradivu Savinjskih Alp, nam je dana prilika, 
da poizkusimo prepoznati še rastlinsko odejo ki je dobila 
sedanji kroj in sedanji vpliv na vnanjost gorskega sveta 
tudf v tem znamenitem oddelku geološkega razvoja. 

Ako se napravimo na pot bodisi s kranjske ali pa s 
štajerske strani, da posetimo Savinjske Alpe, se nam pred 
očmi rastlinski nakit ponovno temeljito izpremeni. 

Gorovja so otoki hladnega in osornega podnebja^ 
okoli njih se širijo toplejše nižave, ravnine in gričevje. Pot 
od nižin do alpskih vrhov nas torej vodi preko pasov 
podnebja, ki objemajo gorska pobočja vzporedno drug nad 
drugim. Vsaki izmed njih ima posebno rastje, ki se je prila- 
godilo v njem vladajočim vplivom. Nad pasom obdelanega 
sveta, ki obkrožuje gorovje, se širi gozdni pas, ki objema 
spodnji oddelek gorovja, nad njim pa vlada brezdrevesni 
alpski pas do najvišjih vrhov. 

Bližajoči se vznožju Kamniških Alp stopamo v ravnini 
in v gričevju v pasu obdelanega sveta v torišču 
kulturnega dela človekovega. Gozdovi tvorijo tu le otoke 
med širnimi poljanami, ki gojijo s plugom obdelana polja. 
Na njih zori zlatoklasno žito, vmes vrlo uspeva razna ze- 
lenjava. Prebivalstvo je naseljeno po mestih in vaseh, po- 
redkoma v malih zaselkih ali samotnih domovih. Plemenito 
sadno drevje diči naselbine. Po širnih travnikih raste bujna^ 
visoka trava in vmes obilica pestrega cvetja, ki se menja 
od meseca do meseca. Zeleno preprogo prepleta na tisoče 
belih veternic, marjetic, ivanjščic in raznih kobulnic, rumenih 
trobentic, zlatic, regratov, rudeče detelje, modrih zvončic in 
vijoličaste kadulje, dokler zaključi lilasti jesenski podlesek 
pestro menjavo travniških cvetlic. 

Mahoma se izpremeni značaj rastlinske odeje in ž njo 
človeškega poslovanja ondi, kjer se Savinjske Alpe nepo- 
sredno dvignejo iznad ravnine, ki leži pred njimi. To je^ 
ko prestopimo z gorenjskih poljan pri Kranju v Kokrsko 
dolino za Tupaličami v nadmorski višini 459 m. Odtod so 

gorska pobočja skoro vsa porasla z gozdovi, ki jih objemajo 
visoko gori povprečno do visioe 16CH) m ter tvorijo zna- 
čilen gozdni pas in sicer enako v osrednji skupini 
Kamniških Alp*)j kakor tudi v njih stranskih skupinah in 
v Alpah sploh po vsem njihovem obsegu. 

Gozd je najkrepkejši pojav rastlinskega življenja. Vsako 
pojedino drevo je ogromna vsota umno urejenega življen- 
skega dela. V njem se složno strinja delo tisočerih listov, 
vej, korenin in cvetov. Drevo, ki raste na samem, poraz- 
stavi v čili, neovirani moči svoje veje in vejice, ki nosijo 
zeleni svod listov. Na videz samovoljno se obračajo veje 
in njih odrastki na vse strani in vendar vzbuja njih svo- 
bodnost v nas blagodejen vtisk. Kajti poleg nje očitno vlada 
stremljenje po enakomerni razdelitvi teže okoli skupnega 
težišča in tako se razodeva skrivnostna vez, ki spaja vse 
v celotni, košati^ daleč doli ob deblu segajoči vrh. Ako so 
pa drevesa združena v gozd, razvije vsako med njimi le 
gornji del vrha popolnejše, žrtvuje torej nekoliko svoje 
osebnosti, da se povzdigne moč celotne družbe. Velika 
socijalna misel nam tako priveje iz gozda. Drevo se na 
drevo naslanja, človek na človeka — veli narodni pregovor. 
Gozd je ogromno prizorišče neprestano snujočega življenja. 
Poleg svežega, miadega drevesnega naraščaja, sočnih zeli j 
in lično narezljanih praprotij stojijo v polni moči velikani 
in zro na stoletja, ki so zaznamovana v njih orjaških deblih 
s podrobnim letoštetjem. Tuintam je onemoglega orjaka 
podri vihar, ali že kliče trohnenje njegovo mrtvo snov k 
vstajenju in novo življenje ktije iz mehke odeje nežnih 
mahov, ki pokrivajo njegov grob. Svetloba in mrak, šelest 
večernega vetra in bučeči vihar, praznični molk in glasno 
trkanje detla, mehka tla in z zelenjem preraslo skalovje, 
bister potoček in tih studenec, vijugasta steza in iznenadna 
jasa in tisočeri drugi vtiski se nudijo v gozdu ter so ne- 
izčrpen vir snovanju ljudske domišljije, pa tudi ustvarjajoča 
pobuda pesnikom in slikarjem. Gozdarja, ki se vedno bavi 




*) Glej rastjepisni zemljevid. 

V gozdu. Čeprav išče v njem le koristi, gozd trajno nadahne 
z ljubeznijo do prirode. 

Južna pobočja Savinjskih Alp — v Osrednji skupini 
od Olševka do Žage v Črni dolini (glej rastjepisni zemlje- 
vid) in pobočja doline Kamniške Bistrice ter njenih stranskih 
dolov — pokrivajo krasni bukovi g o z d o v i, ki tudi drugod 
po Alpah dajejo prednost prisojnim in zavetnim legam. V 
njih so ponekod — zlasti v sklepu Bistriške doline prastara, 
visoka drevesa z več nego meter debelim deblom. Imenitni 
bukovi gozdovi stojijo tudi v sklepih severnih dolin: v 
Robanovem Kotu, v Logarski dolini, v Matkovem Kotu, v 
Belski in v obeh Jezerskih Kotinah. 

Bukev je najlepše listnato drevo naših gozdov. Star 
bukov gozd je orjaško stebrovje, prekrito z zelenim, živim 
obokom — pravo prirodno svetišče. Sočnozeleni listi bu- 
kovih vrhov, tresoči se v lahnem vetriču, se strinjajo v 
gosto streho. Pod njo vlada hladna, vlažna senca v mirnem 
somraku, ki ga le tu pa tam prekine val soinčnih žarkov. 
Ako ima dolina Kamniške Bistrice toliko posetnikov iz 
mestnih krogov, gotovo je to med drugim uspeh vabilne 
moči njenega neizmernega bukovega gozdovja. Ko stopamo 
ob Bistrici po kolovozni poti, nam odkrijejo prijazne vrzeli 
sedaj pa sedaj med drevjem pogled na gosto obraslo na- 
sprotno pobočje, da vidimo valovje zaokroženih vrhov bu- 
kovja in vmes tu pa tam sivo apnikovo pečevje. Nekoiikrat 
se pogled razširi in razgrne se očarujoča, iz krasnih barv 
zložena velika slika: potnika pozdravijo beli vrhovi glav- 
nega alpskega slemena, Orintavec, Skuta, Brana in Greben, 
dvigajoči se iznad širnega zelenega ospredja visoko pod 
čisto modrino nebesnega oboka. 

Košati bukovi vrhovi prestrezajo svetlobo tem bolje, 
čim tesneje se strinjajo. Zatorej se pod njimi ne more raz- 
viti kaj prida drugega rastja. Debela plast počasi trohnečega, 
velega listja, ki zašumi pod korakom, pokriva tla bukovega 
gozda. Krasen pogled pa nudi bukov gozd v prvi spomladi. 
Kratke tedne, ko se bukovi listi šele vzbujajo in razvijajo 
iz popkov, uporabijo mnogotere sočne zeli in pa tiste 
skromne rastline, ki prezimujejo v zemlji s pomočjo čebulic 

ali pa koreni k, da hitro ozelenijo, brž razprejo cvetje in 
dovršijo svoje vsakoletno življensko delo, še predno po- 
vezne gozd nadnje košato, njim neljubo senco* Takrat vi- 
dimo bukov gozd v krasnem, pestrem pomladnem nakitu, 
Množica belih zvončkov pririje iz zimskega spanja, rumeni 
jegliči se polastijo tal v gostih družbah, dvolisti čebulček 
(Scilla bifotia) razprostre svoje jasnomodre cvete, na bolj 
redilni zemlji se prikaže pljučnik (Pulmonaria officinalis), 
vmes skromno brstijo razne vijolice, modre zvezdice jeter- 
nika (Anemone Hepatica), nasajene na dolge peclje, hrepe- 
nijo proti svetlobi, in še razne cvetke se javljajo drupa za 
drugo. Kmalu pa ozeleni bukov gozd in ljubki nakit pri- 
talnega cvetja v njem izgine. Vztrajajo le še nekatere zeli, 
ki so se hostni senci skromno prilagodile in se počutijo 
prav v njej najbolje, n. pn zajčja deteljica (OxaIis aceto- 
sella), dišeča perla (Asperula odorata) in druge. Širne pro- 
store mehkih tal pokrijejo zelene blazine nežnih mahov, po 
gladkih, vedno mladih bukovih deblih se pa naselijo mrkli 
Itšaji. Nekaj živahnih, vmes celo ognjenih barv pričarajo v 
gozdni mrak le še gobe, ki ostanejo, ko že jesenski veter 
siplje orumenele liste z bukovih vrhov. 

Na vzhodnih, vetru bolj izpostavljenih pobočjih osred- 
skupine Savinjskih Alp se prostirajo namestu bukovih 
smrekovi gozdi. Že iz daljave se znači smrekov gozd 
s temnozeleno barvo in z vitkimi, stožastimi vrhovi. Po 
strmih pobočjih je tak gozd precej rahel. Zatorej se naseli 
v njem poleg mladega naraščaja dokaj grmovja in pritalnega 
rastja, tako da je izkoriščena svetloba v raznih višinskih 
plasteh nekako kakor stavbeni prostor velike hiše v pri- 
tličju in nadstropjih. Mehke blazine mahov pokrivajo tla, 
nad nje sega gosto vresje (Erica carnea), ki pokrije spo- 
mladi ves priborjeni prostor z mičnim rudečim cvetjem. 
Po rodovitnejših prostorih zavlada borovničje (Vaccinium 
Mjrrtillus) in pa brusničje (Vaccinium viti s idaea), ki s svo- 
jimi rudečimi jagodami, blestečimi izmed vedno zelenega 
listja, oživlja večje prostore. Tu in tam pomoli gizdav zlati 
klobuk (Lilium Martagon) svoj lilasti cvet iznad nizkega 
grmičja. Z njim tekmuje krasna oriica (Aquilegia nigricans) 

in lahkotno ziblje svoje cvete, ki so v smelo fantastnem pa 
vendar lepem kroju izdelani, imajoči petero v gotskem slogu 
zasnovanih ostrog. Poleg nje samevajo razne orhideje, je- 
senski svišč (Gentiana asclepiadea), rumena kadulja (Salvia 
asciepiadea), mične, blede astrancije (Astrantia carniolica, A. 
major) in mnoge druge cvetlice. Višje nadstropje je biva- 
lišče raznega grmovja. Tu rastejo gorski sipek (Rosa pen- 
dulina = alpina), glog, moka (Sorbus Aria) in brinje. Po 
grmovju se vspenja modrocvetna gorska srebot (Clematis 
alpina), ker hrepeni po svetlobi. S smrekovih vej visijo zlasti 
v višjem pasu gozda bledi bradovci (Usnea barbata). Med 
smreke so nameščeni mecesni, jelke, javorji, bolj v nižini 
pa borovci vekšajo mnogoličnost družbe. 

Mecesnu ugajajo zlasti skrilava tla. Na severnih po- 
bočjih tvori celo samostojne gozdove. Mecesen ima rahel, 
prosojen vrh s sočnozelenimi šopki nežnih igel na mično 
razraslih vejah. Zatorej tvori svetle gaje (v Dolenji Jezerski 
Kotini, v Matkovem Kotu itd.) brez grmičja in tla v njih 
se odenejo s precej gosto trato, da so kakor travnik. 

Severno stran Savinjskih Alp, pa tudi pobočja Ko- 
krske doline, zastirajo širni mešani gozdi. Smreke, me- 
cesni in bukve so njih glavne sestavine. Cemprin (Pinus 
Cembra) je že izginil iz njih, in tisa je sedaj le še redkost 
(v Suhem dolu, nad Solčavo). V višjih oddelkih brežin je 
bukvi podnebje že preosorno. Tem vztrajnejše je igličevje, 
ki zatorej tvori v teh gozdovih ozek gorenji pas. Mešani 
gozd na§ih Alp je domovje najraznoličnejšega rastlinskega 
življenja. Odpadlo uvelo listje ne pokriva tal tako na gosto 
kakor v bukovem gozdu. Zatorej hitreje strohni in tvori 
izdatno plast rodovitne, črne prsti. Vrhovi dreves se ne 
strinjajo tako na gosto kakor v bukovem gozdu in vsled 
tega pripuščajo več svetlobe do tal. Ob teh ugodnostih se 
razvije v mešanih gozdovih ne le sencoljubno rastje bu- 
kovih gozdov, nego tudi mnogotero rastje iglatih gozdov, 
in v obilni črni prsti uspeva še mnogokaj drugih rastlin. 
Od vlažnih tal gori do svetlih visokih vrhov drevesnih 
orjakov se razvrsti bujna rast po vseh nadstropjih v pestri 

gnječi. Po strminah in težje pristopnih krajih, ki jih še ni 
dosegla sekira, stoje pravi pragozdi. 

Neizmerni zakladi lesa se doslej malo izkoriščajo. Le 
ponekod je gozd popolnoma izsekan. (Olej rastjepisni 
zemljevid). V takih posekah se praznega prostora brž 
polasti krasno cvetoči vrbovec iChamaenerium angustifo- 
lium) in druge cvetne rastline. Vendar v borbi za življenske 
pogoje kmatu zmaga gozdno drevje in poseka zaraste, ako 
mladega drevesnega naraščaja ne zaduši gozdarju neljuba 
siva jelša (Alniis incana), ki trajno zagospodari, ako je 
zmagala. 

Pogostoma porabi človek poseko v višini za pašnik, 
v nižjih oddelkih gorovja pa za lastni dom in skromno 
polje ter prostrano senožet. 

V gozdnem pasu je človek naseljen po dolinah v 
vasehj malih zaselkih in samotnih kmetijah, in sicer go- 
stejše v predgorju, zlasti na ugodni geološki podlagi (Sent- 
urška gora, Štefanja vas itd. glej str. 117 in 118). Po od- 
daljenih gorskih brežinah, zlasti na prisojnih, so le še mali 
zaselki in raztreseni kmetski domovi. Tako v gorenji Ko- 
krski in Savinjski dolini ter njih stranskih oddelkih, V oko- 
lišu Solčave, v Logarski dolini, v Matkovem Kotu so za- 
selki nameščeni v nadmorski višini povprečno 850 m. Okoli 
hiše in gospodarskih poslopij je človek odvzel gozdu pro- 
stor ter ga je izpremenil v polje in senožet. Polje rodi v 
ondišnjem hladnem podnebju večinoma le jaro žito (rž, 
oves, pšenico). Najvišje ležeče kmetije imajo Matko (1200 m), 
PianinŠek nad Lučami (1087 m). Štajerski Rak (1050 m) in 
Rekar v dolini LomšČice nad Tržičem (1020 m). 

V višini nad 800 m daje poljedelstvo le pičel pridelek. 
Prebivalstvu kaže bolje, da se bavi z živinorejo in izkori- 
ščanjem gozdov. Največjo vrednost imajo senožeti po do- 
linah. Krasnejših travnikov pa ni po vsem ozemlju Savinj- 
skih Alp, nego so v širni kotlini Oornjejezerski na prostoru 
nekdanjega jezerišča. Meseca junija stojijo te dolinske 
trate na višku svojega življenskega razvoja. Med gosto 
vzraslo, bujno, visoko travo, ki jo veščak uvršča v razna 
plemena, vidimo vse potno mnogoterega pestrega cvetja: 

rumeno zlatico (Raruiuculus acer), rudečo lučico (Melan- 
dryum rubrutn), razne orhideje, obilico detelj (Trifolium 
pratense, T. repens, Lotus comiculatus itd.), ivanjščico (Chry- 
aanthemum leucanthemum) in posebno značilni vijoličasti 
repušec (Phyteunia Halleri). Po prvi košnji se razvije na 
tisoče rastlin navadne smetlike (Euphrasia Rostkoviana), ki 
ni priljubljena živinorejcu, oko pa razveseli s čudovito lepo 
barvanimi, malimi cveti. Poznejši, poletni lišp teh senožetij 
tvorijo : kadulja (Salvia pratensis), razne kobulnice, med njimi 
dežen (Heracleum Sphondylium), razne osatnice (Cirsium 
palustre, C. oleraceum) in druge. Po drugi košnji se po- 
kaže podlesek (Coichicum autumnale), znanilec jeseni in 
zimskega počitka. 

Dosti manje vrednosti so gorski pašniki, ki se 
prostirajo v gozdnem pasu na mestu iztrebljenega gozda. 
Ampak potrebni so. Dolinski travniki namreč ne proizvajajo 
toliko krme, da bi je bilo dovolj za vse leto. Zatorej je 
treba iskati nadomestila v višavi, v gorskih senožetih in 
pašnikih, ki jih zovejo »planine«. Visoko ležeči pašniki 
seveda nudijo hrane živini le v poletju. Zatorej se preselijo 
pastirji z živino v poletnih mesecih na planine. Ondi stojijo 
pastirske koče in hlevi ter staje za živino. Tu se razvije 
planšarstvo. Po širnih pašnikih se živina prosto giblje v 
čistem gorskem zraku in uživa izborno krmo gorskih trav 
in zelij. Zatorej izvrstno uspeva in daje poobiljeno korist 
Pastirji — mladi in stari — živijo z jedino skrbjo za ži- 
vino, ki jim je poverjena od vse vasi ali občine. Preprosta 
koča, preprosto nomadsko življenje, skupna last, skupno 
delo in vzajemna pomoč v boju s protivnimi prirodnimi 
silami, nesebična gostoljubnost in bivanje v gorskem svetu 
ki širi očesu obzorje, budi smisel za prirodo in krepi truplo 
— vsi ti činitelji so ustvarili stavljeno poezijo planšarstva. 

V srednjeevropskih Alpah se v obče prostirajo prave 
prirodne visokogorske trate še le nad gornjo mejo go- 
zdov. Ondi je pravo domovje planin in planšarstva. Še le 
nad pasom alpskih trat vlada malo obraslo ali celo golo 
skalovje vrhov in robov. V Kamniških Alpah je položaj 
nekoliko drugačen. Tu se večinoma že tik iznad gornje 

ločnice gozdnega pasa dvigajo skalne strmine. Le malokje, 
tako na Poljanski planoti, na Dolgi njivi in na Krvavcu se 
prostirajo širne alpske trate za govejo živino, skaine livade 
alpskega pasa so le še za ovčjo pašo uporabne. Vsied tega 
neugodnega položaja je planšarstva v Savinjskih Alpah 
razmeroma malo* Planine ležijo skoro vse še v gozdnem 
pasu v višavi 1000 — 1500 m. (Štularjeva planina 1300 m^ 
Mu rije va planina 1200 m, Jenkova planina 1493 m, Icmani- 
kova planina 1515 m, Belšekova planina 1169 m, Ravni 
nad Lučami 1493 m, Jezero 1664 m, Vodole 1568 m, Pod- 
vežakova planina 1528 m, Grohatova planina na Raduhi 
1456 m, Velika planina in Mala planina 1500 m, Osredek 
na Kamniškem vrhu 1091 m, v pravem alpskem pasu ležijo 
Molička planina 1774 m in Polšekova planina 1698 m). 
Pašniki so torej večjidel le na prostoru iztrebljenega gozda 
in niso posebno obsežni (glej rastjepisni zemljevid)* Pašniki 
na posekah so pa navadno slabi. Prejšnje grmičje in drevje 
si izkuša svoj prvotni prostor zopet pridobiti, in prebo- 
hotno se razraščajo po teh pašnikih cipresasti mleček 
(Euphorbia ciparisšias), škrobotec (Alectorolophus) in osat; 
to so rastline, ki jih živina ne mara. 

Drugačna rastlinska družba je zbrana po gorskih 
tratah (glej rastjepisni zemljevid), ki pokrivajo strma po- 
bočja do gornje meje drevesne rasti in še čez. Merodajne 
so tu razne trave, zlasti modrika (Sesleria varia), v višjih 
legah že alpska bilnica (Festuca calva); vmes cvete rumeni 
ranjek {Anthyllis affinis), rudeča grebenuša (Polygala amara) 
in poleg škrobotca (Alectorolophus angustifolius) redilni 
mlečec (Leontodon autumnalis) in druge zeli. Take gorske 
trate pokrivajo južno pobočje Kamniškega vrha, zapadne 
brežine Poljanskega roba in večje prostore v Krvavčevi 
skupini, nekoliko manjše pa pod vrhom Lucijana in nad 
Rožnim vrhom pri Solčavi. 

Prav posebno rastje se je ustanovilo na planinskih 
pašnikih tik okoli staj ondi, kjer živina leži čez noč in tla 
obilno gnoji. Tu odstopijo trave in na njih mestu se raz- 
vijejo visoke in nizke bujne rastline s sočnimi, širokimi, 
senčnimi listi. Tako planinska kislica {Rumex alpinus), 

omamno strupene preobjede (Aconitum dolomiticum, Aco- 
nitum rostratum) in hribska resa (AIchimilla). V višjih legah 
n. pr. okoli Kocbekove koče prevladuje preobjeda. Vso to 
družbo rastlin zovemo stajsko rastje. 

Že površni motrilec zapazi, da gozd neha v Alpah 
vserod v neki višini, nad njo pa se prostira brezdrevesni 
visokogorski ali pravi alpski pas. Gorenja meja 
gozda*) je znakovita poteza v rastlinski odeji naših Alp, 
obenem pa tudi v licu krajine. Košati gozdovi zakrivajo 
kolikor toliko oblike kamenenega gorskega gradiva, ko se 
nad njim prostirajo ; svetloba in senca se nad morjem dre- 
vesnih vrhov prelivata polagoma. V brezdrevesnem alpskem 
pasu pa se bolj in bolj uveljavljajo obrisi kamenene pod- 
lage, ki celo gola zagospoduje, svetloba in senca se me- 
njavata čvrsto, ustanovi se krepka realistika in sicer v na- 
sprotjih barv in oblik, kakoršnih nismo vajeni v gozdnem 
pasu. Svobodna se razvije vsa krasota alpskega sveta, ki 
smo jo poizkusili označiti na str. 134—138. 

Povod, da drevesna rast neha v višini, je pred vsem 
osorno podnebje. Dolga zima, sneženo breme, pogostni 
viharji in kratko, hladno poletje branijo soglasno, da drevo 
ne more vršiti svojega življenskega dela. Premagano obne- 
more. Gozdna meja ni ostro zarisana črta, nego je 100—200 m 
širok pas. V njem vidimo vse stopnje v trdem boju oma- 
gujočega drevesnega življenja. Najprej se gozd zrahlja, po- 
tem razpade v skupine dreves, še višje stojijo le pojedina 
drevesa krepkega debla, a razčesanega vrha; še višje se 
vzdržijo le pohabljenci bolj in bolj grmaste rasti (glej sliko 
štev. 11). 

Tik nad drevesno mejo v spodnjem oddelku alpskega 
pasa so širni prostori naseljeni z nizkim grmičjem posebnih 
rastlinskih vrst, ki so se znale tako urediti, da so kos 
osornostim podnebja. V tem smislu sta se čudovito prila- 



*) Gorenjo drevesno mejo kaže slika Št. 8. V ospredja se vidi 
mešan gozd. sestavljen iz smrek, mecesnov in bukev; ozadje je v ob 
moč j a brezdrevesnega alpskega pasa. 



godila pritlikavi bor, ruš ali košutnik (Pinus Mughus)*) in 
pa sleč, le-ta v dveh oblikah: dlakavi sleč (Rhododendron 
hirsutum) in pa pritlikavi sleč (Rhodothamnus Chamaecistus). 

V Kamniških ali Savinjskih Alpah se prostirajo nad 
gornjo mejo gozdov bujni, neprehodni, pritlikavi pragozdovi 
gospodujočega rušja, zlasti na Dleskovški planoti, na Dolgi 
njivi, Košutni in Krvavcu. Skalnata pobočja Babe, Mrzle 
gore. Dedca, Krofičke in sosednjih gora so na vseh po- 
molih in policah naseljena z večjimi in manjšimi otoki ru- 
ševja. Njegova žalobna, temnozelena barva tvori ostro 
nasprotje belim skalnatim stenam, ki so mu okolica. 
Žilavo rušje je naselilo tudi odsojne sklepe severnih in 
severozapadnih dolin, v gorovju pa se polasti neizbirčno 
vesin, strmalij in krmolov gori do višine 2000—2100 m. 
Celo na gibljivem grušču se zna zasidrati in poseže z 
njim doli do nadmorske višine 1200 m. V njegovi družbi 
kaj radi bivajo pritlikavi brin (Juniperus nana), pritlikavi 
skorš (Sorbus Chamaemespilus), sleč (Rhododendron hir- 
sutum), bela čemerika (Veratrum album), orlicolisti talin 
(Thalictrum aquilegiaefolium) in precejšnje število alpskih 
cvetlic, ki blagodejno oživljajo mrklo zelenilo rušja. 

Poleg rušja tvori sleč (Rhododendron) tuintam goste 
samostojne naselbine. (Olej rastjepisni zemljevid). V višini 
poseže do 2100 m, navzdol pa se pomakne celo do višine 
900 m. 

Cvetoče slečje je krasota vseh krasot alpske flore. 
Daleč tja žari nasičeno rudečilo bujno nagnječenih cvetov 
in obsežna pobočja se blestijo v njih bagru. Plemenito 
slečevo cvetje mogočno povzdigne poezijo alpskega sveta, 
ko združuje čilost svojega alpskega izvora z južno ognje- 
vitostjo. Vzhičeno zažari oko, ko ga zagleda, in nikdo ne 
zamudi prilike, da si ga natrga, hoteč ž njim najzgovornejše 
sporočiti svojcem v dolini ali v daljnem mestu, da je uži- 
val sijaj in čar, svobodo in zmagoslavje alpskega sveta in 
da se vrača na vsakdanje delo okrepčan z veličastnimi vtiski. 



*) Slika Št. 11 kaže ruš, v levem spodnjem kotu. Glej l)e8edilo k 
tej sliki! 

V družbi dlakavega sleča biva pogostoma nežno grmičje 
sorodnega pritlikavega sleča (Rhodothamnus Chamaecistus). 
Ima sicer večje in krasne rožaste cvete, pa vendar v veljavi 
ne doseže svojega imenitnejšega sorodnika. V soseščini 
blesti tu pa tam npr. na Logarskem okrešlju gosto cvetje 
mičnega, še nežnejšega golega volčina (Daphne striata), ki 
v obliki posnema dlakavi sleč, pa ob enem sladko duhti 
kakor priljubljena lipovka (Syringa) naših vrtov. 

Pas slečja in rušja je obenem terišče precejšnjega šte- 
vila v pestrih barvah cvetočih alpskih rastlin, ki se tu naj- 
bujnejše razvijejo ali celo izključno bivajo ondi (Dianthus 
Sternbergii, Aconitum dolomiticum, razne vrste iz rodov 
Saxifraga, Soldanella, Pedicularis, Potentilla, Primula, nadalje 
Saussurea pygmaea, Aster alpinus in druge.) 

Iz golega belega grušča prirastejo zlatorumeni cveti 
alpskega maka (Papaver Kemeri), da se strmeči vprašamo, 
kako si pač mična rastlina ustvari iz kamenene puščave 
snovi za veliki, duhteči cvet?! Poleg maka se prerije istotako 
iz robatega grušča alpska madronščica (Linaria alpina) in 
nastavi na koncu stebelc skupino prelestnih, izvirno prikro* 
jenih, z ostrogo olepšanih cvetov, ki imajo sredi svoje mo- 
drine pomarančasto-rumeno liso. Njeno živahno, pa vendar 
umerjeno barveno nasprotje je izboren kažipot čebelam, da 
najdejo vhod do željenega medu. Na pustem grušču se 
zna zmagovito naseliti tudi velesa ali srebrni koren (Drya8 
octopetala) in ga pokrije s temnozelenimi blazinami ter z 
velikimi, belimi cveti. 

Neizmerno bogastvo alpske flore pa se nam kaže šele 
na alpskih pašnikih in tratah. V Osrednji skupini Savinjskih 
Alp so oboje razvite najbujnejše na Poljanski planoti, na 
Košutni in Krvavcu, na Dleskovški planoti in na južnih 
obronkih Kamniškega sedla. 

Na rodovitnih, položnih tleh Poljanske planote (glej 
stran 116) se prostira po velikem obsegu tik nad gozdno 
mejo izborni mlečev pašnik. Privabil je kar dve na- 
selbini pastirjev (Velika in Mala planina), ki so postavili 
nad 100 koč. Poglavitna rastlina je tu mleč (Leontodon da- 
nubialis in L. autumnalis). Živina rada posmuče njegove 

sočne liste, ki so ji redilna hrana, dočim pusti stebelca in 
rumeno cvetje na njih* Vmes brstijo med gosto travo razne 
detelje (Lotus corniculatus, Trifolium pratense) in druge, 
pestro cvetoče rastline (Alchimilla, Euphrasia, Oymnadenia 
mbra idr,) 

V višjih legah, nekako od višine 1700 m pa do 2000 
m se razvijajo alpske trate v ožjem pomenu besede v 
vsej svoji krasoti. One so najmnogovrstnejša in ob času 
cvetja najbolj pestra, najbolj občudovana rastlinska družba 
alpskega pasa. Nizke, v gostih rušah rastoče travnate rast- 
line (Phleum alpinum, Poa alpina, Festuca fal!ax, Carex firma 
idr.) tvorijo osnovno tkanino širne zelene preproge. Vanjo 
so v bogati obilici vpletene v živih barvah cvetoče alpske 
rastline in sicer ali posamezno, ali pa združene v nizke, 
goste blazinaste ruše. Med temi zagledamo kaj kmalu sma- 
ragdnozelene blazinice brezstebelne lepnice (Silene acaulis), 
ki so potrošene z neštetimi rožastorudečimi zvezdicami; 
kamenje ljubijo raznoliki kr^či (Saxrfraga); tik iznad tal pri- 
dviguje pritlikava vrbica (Salix retusa) svoje vejice, okrašene 
z rudečimi ali rumenimi mačicami; razni petoprsiniki (Po- 
ten ti Ha Clu stana, R aurea) nastavijo bele ali nasičeno ru- 
mene cvete; precejšnje prostore prepreza velesa ali srebrni 
koren (Dryas octopetala) in jih nakiti z velikimi belimi cveti, 
v veliki množini se prikažejo mični rudeči klinčiči (Dianthus 
Sternbergii) in modrocvetoči svedre! (Gentiana), ljubke in 
mile trobentice (Primula Auricula, P, Wulfeniana idr.) in njim 
podobni, le dosti manjši, srčkani oklepi (Androsace villosa). 
Vmes rastejo priljubljene dišeče murke {Nigritella rubra), 
bele in rumene zlatice (Ranunculus Traunfellneri idr), alpski 
rmani (Achillea atrata, A. Clavennae), jasno vijoličasta gorska 
detelja (Oxytropis Jacquini), zanimiva žužkojeda alpska mast- 
niča (Pinguicula alpina), alpska ločika (Homogyne alpina, H. 
discolor), razne rumene škrzolice (Hieracium villosum i. dr,), 
bodičasti osat (Cirsium spinosissimum), ki ima v čudoviti 
ornamentiki rezane liste, slavljena planika in mnoge druge 
cvetne rastline 

Naseljevalna sila rastlinstva je v alpskem pasu tolika, 
da mnoge rastline prestopijo s trat na male pomole in 

težko pristopne, tesne police strmih sten in tvorijo ondi 
ozke zelene panoge, ki ugodno in očesu blagodejno preki- 
njajo mrtvo skalovje. Na takih krajih se pojavi med trav- 
nato rušo in drugimi skalnimi rastlinami tudi sloveča pla- 
nika, pečnica ali očnica (Leontopodium alpinum). Njene 
snežnobele, velike zvezde so nekam po tuje, pa vendar lepo 
prikrojene in nimajo tekmeca v vsej alpski flori. To in pa 
težka pristopnost njenega bivališča na strmem skalovju je 
povod, da je planika menda najbolj zaželjena izmed vseh 
alpskih cvetlic. 

Nekatere cvetnice se naselijo na skalovju, kjerkoli se 
je nabralo na njem količkaj redilne zemlje. Zatorej se nam 
zdi, da raste mična Zois-ova zvončica (Campanula Zoisii) 
naravnost iz skale; enako, da imajo raznovrstni kreči (Saxi- 
fraga incrustata, S. squarrosa i. dr.) svoje v šopke tesno 
združene pritalne liste podobno malim gnezdecem tik na 
skalo prilepljene. V tej skalni družbi nahajamo še razne 
druge cvetlice (Potentilla Clusiana, Veronica lutea, Aehillea 
Clavennae i. dr.). 

V gornjem oddelku alpskega pasa prekinjajo skalne 
stene, snežišča in griže bolj in bolj zeleno preprogo alpskih 
trat. Vrzeli v njih se javljajo čim višje pridemo, tem pogo- 
stejše. Redilne prsti je manj in manj, mrtva kamenina za- 
čenja prevladovati, rastline sklenjenih trat zaostajajo. Le še 
žilavi šaš (Carex firma) tvori tu in tam večje brezsočne, 
bodeče blazine. Zato pa nastopajo s svežo življensko silo 
druge, nove oblike pritlikavih rastlinic. Tako preide alpska 
trata v pas skalovja in skalnih livad, ki sega do 
najvišjih vrhov (2100 — 2450 m). Cvetne rastline se vzdr- 
žujejo le še v razpokah in globelicah hrapavega skalovja 
in so ondi v resnici ganljive priče nepremagljive sile živ- 
ljenja. Pogumno se spustijo v neprestan trd boj z osor- 
nostimi podnebja. Sneg in vihar, žgoče solnce in mrzel dež, 
posipajoče se kamenje in divje plohe jim pretijo v brez- 
končni, iznenadni menjavi. In vendar vztrajajo ter oživljajo 
mrtvi kamen s svežim zelenjem in krasnim, žarnim cvetjem. 
Z neizmerno radostjo zazre oko te pogumne predstraže 

rastlinstva, ki jim ni nobena stena prestrma, nobena rez 
previharna, in nas zmagovito pozdravljajo z vseh kotičkov 
in pokotin hrapavega skalovja. Ondod še najdemo osam- 
ljene blazinice že imenovanega šaša (Carex firma) in ne- 
katerih skromnih trav (Sesleria sphaerocephala, Festuca alpina), 
do najvišjih vrhov pa še tudi pridejo nizke, rahle blazinice 
belo cvetočega vejicatega peskovca (Arenaria ciliata), nadalje 
mični lilasti žmikelj (Petrocallis pyrenaica), redki nasprotno- 
listi kreč (Saxifraga oppositifolia) (le na Orintavcu), z ro- 
žastimi in vijoličastimi cveti, redki svederci: Gendiana tri- 
glavensis in G. Froelichii, pritlikavi potočnici podobni, krasni 
Eritrichium triglavense in še nekatere druge cvetnice. Celo 
redka Potentilla nitida se najde včasih na Grintavcu; njene 
goste, belo blesteče blazinice se tesno oklenejo skale in jo 
pokrijejo z rožasto nadahnjenimi cvetovi. Izmed najvišjih 
vrhov ima Grintavec na južnem pobočju še dokaj rastja, 
skoro brez njega pa je vitka vrhnja piramida osorne, sa- 
motne Kokrske Kolčine. V obče zaostane večina cvetnih 
rastlin 150—100 m pod najvišjimi vrhovi. Navpične, bele, 
do tisoč metrov visoke severne stene glavnega slemena 
Kamniških Alp so skoro popolnoma brez zelenja, enako 
strmine visoko ležečih okrešljev, n. pr. gruščevitega in od- 
Ijudnega, širokega Dolca med Grintavcem in Kolčino in pa 
divje razorani Gornji Podi. Po teh ogromnih skalnih stenah 
in širnih kamenitih puščavah so siromašni lišaji, ki tvorijo 
na površju kamenin malo znatne bele in sive, vmes tudi 
modre lise, edini sledovi ugašajočega rastlinskega življenja. 
Nemo uživa oko to veličastno sliko visokogorske, 
življenju sovražne samotnosti; z naslado pa se obrača na- 
zaj po čarobnem območju čudovite alpske flore. Pozorni 
motritelj je neizmerno iznenadjen, ko prestopi mejo enako- 
merne gozdne rasti in višje v gorovje korakajoč na mah 
zapazi okoli sebe obilico rastlin v pestrem cvetju. Pa to ni 
morda le oslabljeno rastje nižav in ravnin, omagajoče v 
neugodnih razmerah gorskega podnebja ! Nasprotno ! Raz- 
novrstnost alpske flore presega ono ravninske flore, še 
bolj pa ono gozdnega pasa. Mnoge alpske rastline so prave 
domačinke v Alpah; pa tudi te niso siromašne vnanjosti. 

Alpsko rastje je vseskozi čilo in krepko,*— je plemenit 
nakit, da se radi ponašamo s šopkom natrganih alpskih 
cvetlic! Kar nas posebno iznenadja, je to, da so alpske 
rastline kljubu veliki raznovrstnosti vendarle skoro vse istega 
kroja. Pritlikave rasti so, listi in veje se držijo nizko pri 
tleh.; na malo trupelce pa so nastavljeni razmemo veliki 
cveti v nasičenih barvah, ali pa kar skupine cvetov, lično 
združenih v priroden šopek. Z enotnim krojem vplivajo 
širne družbe alpskih rastlin enotno, ubrano in slogovito na 
lice alpske krajine. Še le v višjem oddelku alpskega pasa 
naletimo na oblike, ki budijo vtisk prav skrčenih razmer, 
pa tudi tu razodeva še popolnoma pravilni cvet sveži po- 
gum in v živih barvah vriskajoče . zmagoslavje alpske flore 
po zmagoviti borbi zoper osornosti podnebja in skopost 
tal. Enaka borba je tisti činitelj, ki je zenačila kroj alpskemu 
rastju; rastline so primorane, v bran postaviti se z enakimi 
ukrenitbami. Preuredile so svcj vnanji in notranji ustroj z 
mojstrsko tehniko, da se prilagodijo trpkim življenskim 
pogojem svojega bivališča. 

Drevje je res najkrepkejši pojav rastlinskega življenja, 
toda noben rastlinski organizem ne zahteva toliko za vzdr- 
ževanje svojega življenja, kolikor drevo. Tla in podnebje 
alpskega pasa tolikim zahtevam ne moreta ugoditi, zatorej 
neha drevesna rast ob meji tega pasa. Na njegovo mesto 
stopi najprej grmičasto rušje. 

Ruš je boru podoben, ampak da se izogne nevarno- 
stim, ki jim je izpostavljeno kvišku rastoče drevo, raste v 
širino. Kratko, grčavo deblo poganja zgolj križem po tleh 
plezajoče, semtertje zvite veje, ki se dvignejo šele proti 
koncu kvišku, da svetlobi izpostavijo trde, temnozelene 
igličaste liste. Če debela snežena odeja potisne veje doli 
do tal, nič ne d€ ; saj so iz tako prožnega lesa, da jih 
ne stare težko breme ; ko jim ga pomlad odvzame, se zopet 
dvignejo neoškodovani. Pod seboj si napravi rušev grm 
toplo odejo od odpadlih igel, viharjem pa soglasno klju- 
bujejo pritlikavi stas, prožnost vej in družna rast. Zadovolja 
se s počasno rastjo in ima temu primerne zahteve. Zatorej 

odoleva neprijaznostim svojega bivaliča nad drevesno mejo 
in celo i zborno uspeva. 

Premnoge izmed alpskih rastlin imajo blazinasto rast. 
Globoko v tesno skalno zev segajoča korenina požene 
kratka stebelca na vse strani ; stebelca se se razcepijo in 
tako se naredi gosta blazinica podobna polutki. Njeno po- 
vršje tvorijo konci vej s šopkom vedno zelenih listov. Za- 
mrli starejši listi pokrivajo vejice tja do središča blazine. 
Večkrat se združi po več blazinic, potem tvorijo malo rušo, 
Slednjič se odpre na kratkih pecljih obilica živobarvenih 
cvetov, da imamo pred seboj mičen vrtec na skalnem po- 
vršju (Silene acaulis i. dr.). Človeku se milo stori, ko vidi, 
kako si je znala rastlina z umnim razpolaganjem prigos po- 
dariti pristno in bogato svatovsko obleko. Zoper surovo 
silo viharja varuje rastlino pritlikava rast in pa dolga, raz- 
cepljena korenina, ki jo je čvrsto zasidrala v podlagi. Zoper 
pesek, ki ga pri pod i veter s seboj, varuje gladko površje 
blazinice in pa čvrsti ustroj golih ali pa v gosto dlako 
oblečenih listov. Blazinica čepi tik nad svojo trohico prsti, 
da je veter ne razpiha, ne razsuši in ne razmrazi* Oosfa 
gnječa vejic v blazini in pa zamriih listov na njih skupno 
služi kakor goba, ki se ob dežju željno napije in potem 
oživljaj očo vodo drži skopo v zalogi* Ves notranji ustroj 
listov je pa tudi po tem, da z vodo varčijo kar najbolje. 

V alpskem pasu se zbudi rastje iz zimskega spanja v 
višini 1400—1500 m šele proti koncu maja, v višini 2000 m 
stoprv ob početku julija. Sredi septembra pa že zopet 
zimski sneg pregrne višave. Rastlinstvo mora torej živi jen- 
sko delo vsega leta zvršiti v kvečjem treh alt štirih mesecih. 
Na srečo so ob času alpske pomladi dnevi dolgi in noči 
kratke. Zatorej se rastje, kakor hitro se je probudilo, izne- 
nadno hitro razvije. V vseh lističih, vejicah in koreninicah 
se zgane ter nevidno giblje živa snov in se žuri, da opravi 
svojo nalogo. In ta ni mala. 

Saj ima alpska rastlina isti življenski smoter kakor 
njene srečnejše sestre v nižavi. Ko namreč življenja vesela^ 
alpska rastlinica doraste in stoji dovršena v vseh svojih 
delih na svojih tleh^ ko čuti v sebi dovolj moči ne le, da 

se sama vzdrži v trdem boju za obstanek, nego ima tudi 
dovolj imetja naloženega v steblu, v koreninah in listih, 
hoče ž njim kakor skrbna rastlinska mati ustvariti nov čvrst 
zarod, ki ostane, ako bi njo ugonobile od vseh stranij pre- 
teče nevarnosti. Skratka : dospevši na višek svojega bitja, 
omisli si alpska tako kakor dolinska rastlina v nežnem, pestrem 
cvetju svatovsko obleko. V njem zasnuje ona drobna, ži- 
votvoma zrneca, ki jih imenujemo semena. Ta se ob svojem 
času odločijo od svoje rastlinske matere in so usposobljena, 
da iz njih vzklije novi zarod. 

Enoletne rastline bi vsega tega obširnega dela ne 
zmogle v kratkem alpskem poletju. Zatorej se uredijo alpske 
rastline tako, da morejo s skromnimi sredstvi prezimovati : 
imajo namreč večinoma podzemeljsko deblo, to je koreniko 
in pa vedno zelene liste. Cvetne brste ali popke zasnuje 
rastlina vse že v poletju. Skrbno zavarovani potem prezi- 
mijo. Ko sneg skopni, se cvetje hitro razvije s pomočjo 
hranilnih snovij, ki so založene v koreniki in v listih. Sedaj 
še le lanski listi odpadejo in novi nastanejo. 

Znano dejstvo je, da je toplotni in svetlobni učinek 
solnčnih žarkov v višavi večji, nego v nižini. Kajti skozi 
ozračje prodirajoči žarki oddajejo spotoma svetlobo in to- 
ploto ter pridejo oslabljeni do nižinskih [tal. Uspeh jakih 
solnčnih žarkov v alpskih višavah pa je, da se barve cvetju 
razvijejo bolj nasičene, in da je cvetje na pritlikavih steblih 
iznenadno veliko. Z obojim pa je usposobljeno, da tem 
uspešnejše vabi čebele in druge v višini itako redke žu- 
želke, da prenašajo cvetni prah (pelod) od cveta do cveta 
in s tem omogočujejo, da zasnovana semenska zrna morejo 
zoreti in se z njimi doseže življenski smoter. 

Treba je le še skrbeti, da pridejo semena na ugodna 
tla, kjer morejo vzkliti in se dalje razviti. V ta namen upo- 
rablja večina alpskih rastlin — veter. Pač jim je veter 
nemil sovražnik, kedar naraste do viharne sile, sicer pa se 
da izborno izkoristiti za prenašalca semenskih zrn. Rast- 
linska mati zatorej ustvari mala, lahka zrnca (slečevo 
seme n. pr. tehta 0-000.025 g) v obilnem številu in z letal- 
nimi napravami jih preskrbi, to je s šopom trde dlake, ali 

S kožasto peroijo. Zatorej ni nobena skala prenasamna, 
noben pomol v stimi steni pretesen, da bi ga ne bil naselil 
veter z životvomim semenskim zmcem in s tem povekšal 
območje nevzdržno prodirajočega živega stvarstva. 

Tako se menjavajo v življenju alpske rastline težave 
in slasti, borbe in zmage. Določile so ji v tisočletjih ge- 
ološkega razvoja vso sedanjo čudovito prikladno notranjo 
in vnanjo uredbo in so ustvarile iz nje odličen nakit vi- 
sokogorskega sveta. 

41. Solčava ... 49 

42. Igla 50 

43. Luče 51 

B. Geološke podobe. 

a) Geološki krajinski načrt. 

1. Pogled na levo pobočje Bistriške doline pri Dolža- 
novi soteski 18 

b) Geološki prorezi (profili). 

1. Prorez Bistriške doline pri Tržiču 17 

2. Prorez od Pristovnikovega Storžiča do Križa . . 20 

3. Prorez od Žarka čez Skubrov vrh do vrha Grintav- 

čevega 21 

4. Prorez od Črnega vrha pri Gorenjem Tuhinju preko 

Menine do Gornjega grada 22 

5. Prorez čez Veliki Rogatec 23 

6. Prorez od Črne doline pri Žagi preko Ojstrice do 

Savinje pri Solčavi 24 

Štev. 

7. Prorez od Križa čez Tunjice in Šenturško goro . . 55 

8. Prorez čez Predoselj nad slapom 54 

9. Prorez čez presihajoči studenec pod Iglo in njegov 

mehanizem 52 

c) Geološki zemljevidni načrti in zemljevidi. 

1. Jezersko in njegova okolica 19 

2. Predoselj z okolico 53 

3. Osrednja skupina Kamniških ali Savinjskih Alp v 

ledniški dobi 56 

4. Geološki zemljevid Kamniških ali Savinjskih Alp v 

barvah ... 57 

C. Rastjepisni zemljevid. 
1. Razvrstitev rastja v osrednji skupini Savinjskih Alp . 58 

Kazalo krajevnih imen. 



Altarna peč 168. 
Apno 118. 
Araš 75. 
Arničev vrh 126. 

Baba 233. 

Bašelj 222. 

Begunje 154. 

Begunjščica 143, 188. 

Bela, kopališče 80, 81. 

Bela peč 110. 

Belska Kolina (Kočna) 186, 

203, 206, 211, 226. 
Belšak 209. 

Belšakova planina 231. 
Bistriška Bela 158, 159, 180, 

203, 206. 
Bistriška planina 103. 
Bočna 173. 

Bornov grad (Puterhof) 1 10. 
Boskovec 100, 111. 
Bošikov vrh 75. 
Brana 141, 203, 212, 226. 
Braslovče 220. 
Brežniške peči 100, 221. 
Bukovec 103. 

Celar 120. 



Čreta 119. 

Črna dolina 52, 82, 83, 105, 

131, 226. 
Črna peč 88. 
Črnilec 82. 
Črni vrh na Dieskovški 

planoti 202. 
Črni vrh pri Oor. Tuhinju 

112. 
Črnjevka 116, 203, 206. 

Davovšek (Davšek) 105, 106. 
Dedec 55, 202, 233. 
Dleskovec 202. 
Dleskovška planota 177, 202, 

211, 233, 234. 
Dobje 109. 
Dobrča 95, 100, 103. 
Dobrovlje 131, 177. 
Dol nad Kopiščem 160. 
Dol pri Pečovniku 203. 
Dolec (Dolški okrešelj) 211 

213, 215, 237. 
Dolga njiva 132, 177, 203, 

231, 233. 
Dolgi most 121. 
Dolžanova soteska 44, 87. 
Dreta 186. 
Dvorje pri Cerkljah 221. 



fieška koča 206, 210, 215. 
Češki okrešelj 211, 212. 



Frischaufov dom 210, 215. 
Fuchs 103. 

fiolarjeva peč 112. 

Goli vrh 85. 

Oomilsko 173. 

Gorenji Tuhinj 118, 121, 

123. 
Oornjigrad 123, 153. 
Greben, Kalški, 102, 211, 

212, 221, 226. 
Grintavec 46, 47, 101, 131, 

203, 205, 218, 226, 237. 
Grmada 119. 
Orohatova planina 203, 231. 

Hlev 132, 133. 

Huda peč 107, 108, 113. 

Icmanikova planina 56, 107, 

112, 139, 231. 
Igla 111, 177, 183. 
Izvirek Kamniške Bistrice 

214. 
Izvirek Savinje na Okrešlju 

210. 



lagošče (Jagodišče) 118. 
Javornik 95. 
Jenko 204, 208. 
Jenkova planina 231. 
Jermanov rob 213. 
Jezera 203. 
Jezero 231. 
Jezernica 188, 205. 
Jezerska Kotina(Kočna) 141, 

226. 
Jezerski vrh 59, 79, 85. 
Jezersko, Spodnje 44. 



Kaleč 111. 

Kamen (Kameneni vrh) 168. 
Kamnik 154, 169 — 172, 219. 
Kamniški vrh 105. 
Kamniško sedlo 141, 203, 

213, 221, 234. 
Kamnjek nad Tržičem 108. 
Kasni vrh 78, 82. 
Kazino 79, 204, 205. 
Kamniška Bistrica 185, 186, 

187, 203, 206, 207, 226. 
Kamniški okrešelj 211, 213. 
Kamniški vrh 231. 
Klemenčevo 105. 
Knebovšek 126. 
Knezova planina 107. 
Kocbekova koča 55, 115, 

177. 
Kočenski potok 102, 108. 
Kokovnica 109. 
Kokra 21, 184, 187. 
Kokrska dolina 96, 142. 
Kokrska Kolčina (Kočna) 

103, 136, 202, 205, 221. 
Kokrsko sedlo 56, 105. 
Konj 55. 

Konjščica 44, 77, 86 
Kopa na Okrešlju 209. 
Kopišče 204, 208. 
Kcrošica 55, 115, 182. 
Korte 86. 

Košutna 132, 233, 234. 
Kotliči 206. 
Kozji vrh 103. 
Kraljev hrib 159. 
Kranjska reber 78, 82, 202. 
Kranjski Storžič 100, 103, 

111, 131, 221. 

Kristan 86, 222. 
Kriška koča 105. 
Krištofova peč 77, 80, 84. 
Križ 141, 211, 212, 221. 
Krofička 56, 141, 233. 
Krvavec 131, 233, 234. 
Krvin 103. 
Kuhinjek 105, 123. 

Letuš 185. 

Logarjeva planina 215. 

Logarska dolina 104, 112, 
138—141,180,200,203, 
206, 207, 215, 226, 229. 

Lom 82. 

Lomščica 94, 103, 188. 

Lucijan 231. 

Luče 169, 219. 

Lučenska Bela 55, 111, 186. 
203, 206. 

■ače 222. 

Mačkin kot 83. 

Makek 204, 215. 

Mala Planina 53, 117, 231, 

234. 
Malinček 104. 
Mali vrh nad Sp. Jezerskim 

96. 
Matko 229. 
Matkov Kot 104, 112, 203, 

206, 207, 226, 228, 229. 
Mecesnovec 95, 110. 
Medvode 161. 
Mekine 169. 
Menina 82, 100, 105 123, 

131, 177, 202. 



Mlački vrh 168. 
Mlinar 204. 
Molička peč 55. 
Molička planina 202, 231. 
Mošnjik 116. 
Motnik 154, 169. 
Mozirje 168, 173, 185. 
Mozirska vdrtina 165, 168. 
Možjanica (Možanka) 117. 
Mrzla gora 141, 212, 233. 
Murijeva planina 44, 89, 231. 

Na Vodinah 206, 211. 

Obirsko 75. 

Ojstrica 47, 55, 101, 131, 

141, 203, 211,212,221. 
Okrešelj logarski 209 212, 

234. 
Olševek 222. 
Orglice 216. 

Oriovec (Vriovec) 112, 139, 
Oriov vrh 75. 
Osekani vrh 75. 
Osredek 231. 
Ovčji stan na Menini 123, 

129. 

Pastirk 84. 

Pastirkov vrh 77. 

Pavličeva stena 77, 85. 

Pečevnik 77. 

Piračica 172. 

Pirmanec 95. 

Piskernik 139, 140, 216. 

Planinščica (Rijavica) 220. 

Planinšek 116, 229. 

Planjava 132, 140,203,212, 

221. 
Pleča 100. 
Plesnik 140, 216. 
Plesniški vrh 86. 
Plešivec 75, 78, 82, 88. 
Počivalnik 94. 
Podbrežnik 203. 
Podi 132, 177, 211, 213, 

215, 221, 237. 
Podlog 205. 

Podvežakova planina 231. 
Podvolovljek 105, 153, 154. 
Poljanska planota 202, 231, 

234. 
Poljanski rob 53, 111, 231. 
Poljšekova planina 231. 
Poišnar 120. 
Poženik 169. 
Predoselj 156—161, 181, 

207. 
Presedljaj (Sedlica) 55, 116. 
Prihova 112, 185. 
Prirodni most, glej Predoselj. 
Pristovnikov Storžič 77, 84, 

91, 92, 183. 
Prižnica pri Rakežu 83, 183. 
Prosek 203, 206. 



Badmirje 168. 
Radovljica 168. 
Raduha 131, 153, 203. 
Rak, štajerski 229. 
Rakež 80. 
Rapold 84. 86. 
Razbor, spodnji 75. 
Ravne 118. 



Ravni (Češki okrešeljl 210, 

212, 215, 221. 
Ravni nad Lučami 231. 
Rečica 168. 
Rekar 229. 
Repov Kot 203. 
Resenik 55. 
Rinka 151, 221. 
Robanova planina 107. 
Robanov Kot, 112, 141, 203, 

206, 226. 
Roblek pod Dolgo njivo 204, 

206. 
Roblek na Zg. Jezerskem 

79, 80, 208. 
Rodinjske peči 221. 
Rogatec 100, 105, 111, 

124—129, 155. 
Rogovilec 209. 
Rožni vrh 57, 104, 112,231. 
Ruš 84. 



Samiiša 77, 95. 

Sava (Savska dolina) 165, 
215. 

Savinja 188, 189, 207, 215. 

Savinjsko sedlo 215. 

Sidraž 118. 

Skornov vrh 111. 

Skubrov vrh 97, 103, 104, 
122, 204. 

Skuta 202, 203, 205, 21 1, 226. 

Slap Savinje v Logarski do- 
lini 206, 216. 

Slevec 105. 

Slovenji gradeč 145. 

Smrekovec 168. 

Solčava 44, 104, 112, 228, 

229. 
Soteska ob Hudini 161, 162. 
Soteska pod Mozirjem 112. 
Spodnja (Dolenja) Jezerska 

Kotina(Kočna) 186,200, 

204, 205, 206, 207, 208, 

211, 228. 
Srednja vas 222. 
Srnji vrh 122. 
Stahovica 207. 
Stakneli vrh 75. 
Stegovnik 77, 83, 85, 92. 
Stiska vas 118. 
Storžič, kranjski 47, 131. 
Storžičev potok 102. 
Stranje 169. 
Strcičeva peč I07, 112. 
Strelovec 56, 140, 141. 
Struški jarek 204. 
Suhi dol 228. 

Suhodolnik 108, 204, 206. 
Sv. Ambrož 131. 
Sv. Andrej 205, 208, 215. 
Sv. Duh 77, 81. 
Sv. Katarina 94, 103, 108. 
Sv. Lenart 131. 
Sv. Martin 119. 
Sv. Ožbalt 79, 204, 208. 



Šent Lenart 77. 

Šenturška gora 117, 171, 

182. 
Škarje 183. 
Šoštanj 173. 
Špeglarica 116. 
Špeh 127, 129, 153, 156. 



Štefanja vas 118. 
Štiftar 81. 
Štular 204, 208. 
Štularjeva planina 231. 



Tabor 169. 

Tešova gora 119. 

Tolsti vrh 75. 

Tolstovršnik 104. 

Trata 222. 

Travnik 168. 

Trobevski vrh 78. 

Trstenik 222. 

Tržič 108, 121, 154, 165 166. 

Tržiška Bistrica 44, 87, 93, 

109, 185, 188. 
Tunjice 50, 169. 
Turška gora 221. 



Hgovske peči 126. 

Uršič (turistovska hiša) 116, 

204. 



Velenje 173. 

Velika Planina 53, 116, 177, 

182, 202, 231, 234. 
Veliki vrh (1546 m) 112. 
Veliki vrh (1634 m Koroški) 

77, 84, 92, 222. 
Virnik 80, 220. 
Virnikov Orintavec 77, 84, 92. 
Vodole 231. 
Vodotočnik 215. 
Vranji vrh 168. 
Vransko 173. 



— 255 — 



Vrlovec (Orlovec) 112, 139. 
Vršiči 55. 



Završnica 188. 

Zeleni vrh 104. 

Zgornja (Gorenja) Jezerska 
Kotina (Kočna) 186, 
200, 204, 205, 206, 207, 
208. 



Zgornje Jezersko 79, 229, 
glej tudi : Jenko, Makek, 
Roblek, Sv. Andrej, Sv. 
Ožbalt, Štular, Virnik. 

Znojile 121. 

Žagana peč 203. 
Žark 79. 
Žibovt 81. 

26, Prirodnl most čez Kamniško Bistrico nad Velikim 

Predosljem. Fotogr. F. Pavlin. -- (Glej str, 156—159 

in str. 207). 

2% Pogled z Velikih ali Gornjih Podov na Griti- 
tavec (2558 m.) in na začetek Spodnjih Podov ali Kam* 
niŠkega okrešlja. Široko in oblastno se dviga skalnata 
zgradba iznad doline Kamniške Bistrice in Kokrskega sedla, 
strmo in smelo pa vzkipeva iznad Jezerske Koline in vrhuje 
v ponosni piramidi Grintavca, najvišjega vrha Kamniških 
ali Savinjskih Alp (glej str. 132 in 218). Od vrhunca se na- 
daljuje rogljato glavno sleme — v podobi na desno — 
proti Dolgemu hrbtu. Na njegovi južni strani — v podobi 
spredaj — se prostirajo Veliki ali Gornji Podi (glej str 133, 
177 in 237), ki so od lednika obrušena in pozneje od 
kraških pojavov divje razorana pustinja. Pod Griritavčevim 
vrhom vidimo v podobi polukrožni strmi sklep (pravzaprav 
začetek) Kamniškega okrešlja (glej str. 211). 

32. Pogled s Kamniškega sedla na Turško goro in 
proti Savinjskemu sedlu. Slika nam predočoje tisti del 
glavne panoge Kamniških Alp, ki se prostira med Brano 
in Skuto, in sicer s stališča na Kamniškem sedlu. Višino sta- 
lišča (1884 m) znači brezdrevesna alpska trata v ospredju, 
bogata živobojnih alpskih cvetlic, pogostoma prekinjena s 
kamenjem. Strmo se dviga orjaška gmota svetlega gornje- 
trijadnega apnlka, naloženega v debelih skladovlh, ki visijo 
povprečno 35' proti jugu, In vzkrpeva v veličastne vrhove 
Turške gore, Štajerske Rinke, Križa (2429 m) in Kranjske 
Rinke. Od severnih strmin Križa je odcepljena stranska pa- 
noga, ki nudi v Savinjskem sedlu (2001 m) visoko ležeči 
prehod od Logarske doline na Jezersko, m se (že izven ob- 
sega naše slike) razcepi na panogo Mrzle gore in panogo 
Babe* Strma, gola pobočja, ki se prostirajo od Turške gore 
proti Savinjskemu sedlu, se spuščajo navzdol proti Logar- 
skemu okrešlju. Njih spodnji oddelek je še strmejši, ker je 
tvoril nekdaj obstenje lednikove struge; sedaj je založen 
z gruščem, ki omiljuje vesine prav izdatno. S skalnih str- 
min Turške gore, Rinke in Križa se krušijo še vedno od- 
lomki in zdrkavajo nizdoK To svedoči, da se gorovje pre- 
obrazuje se dandanes. Zatorej segajo griže čimdaije vise. 
Njih površje je v zgornjem delu gibljivo in kaže golo, belo, 
kameneno kruševino. Spodnji oddelki so se kolikor toliko umi- 
rili in nudijo že rastlinstvu ugodna tla. Seveda more nase- 
liti pusto grižo ob meji drevesne rasti le žilavo in vztrajno 
ruševje in pa rastline, ki tvorijo njegovo družbo (glej stran 
233j. Otoki temnega ruševja ob desnem spodnjem robu 
slike so dobro vidni. 

33. Turški žleb. Med Turško goro in Štajersko Rinko 
delijo blesteče belo kamenino skoro navpične razpoke. Na- 
stale so, ko so orjaške gorotvorne sile premeščale ogromno 
gorsko gmoto, Jedno izmed razpok je perenje razširilo in 
naredilo iz nje ozko, skalnato ulico ali tokavo med strmimi 
pečinami. 

To je znameniti Turški žleb, V njem prestopi zani- 
miva turistovska pot glavno sleme Savinjskih Alp, ko vodi 
iz Logarske doline preko Okrešlja na Pode in dalje na Ko- 
krsko sedlo. V osredjii leži raztresen debel in droben grušč, 
ki ga je nakrhala večinoma zmrzal. Ob odsojnih podankih 
skalnih strmin se držijo mala snežišča. Tik poleg njih pa 
zmagovito brsti temnozeleno gosto ruševje in oživlja sliko 
s krepkimi kontrasti. 







33. Turški žleb. 

Slika je last Zvezne tiskarne v Celju, 

34. V Turškem žlebu. V jako strmi ožini Turškega žleba 
leži sneg zelo dolgo, včasih vse poletje- Pot po snegu, ali če je 
stajan^po rahlem, debelem grušču je bila zelo težavna, ali celo 
nevarna. Zatorej je Slovensko Planinsko društvo napravilo 
pot ob zapadni steni, Ta pot je kaj nenavadna- V navpično 
skalno steno so namreč pritrjeni železni klini, da se stopa 
na nje, Nad njimi je napeta žica, da se je stopajoči opri- 
jemlje. Nadalje se gre po izklesanih in po zloženih kame- 
nitih stopnjicah. Tako privede pot brez nevarnosti do viso- 
kega prelaza. 

34 V Turškem žlebu. 

Slika je last Zvezne tiskarne v Celju, 




p 



I 



35- Turistovska koča na Kamniškem sedlu in Pla- 
njava. — Kamniško sedlo (1884 m) je globoka in široka 
zareza v glavno sleme Savinjskih Alp ter deli njih osrednjo 
skupino v dva mogočna oddelka. Zatorej je turistom važen 
prehod s kranjske strani Kamniških Alp na njih štajersko 
stran, pa tudi imenitno izhodišče za posete sosednih alpskih 
višav. Že iz daljave je vidna pol kilometra dolga črta Kam- 
niškega sedla^ Njegova rahlo usločena, mirnapoteza je sliko- 
vito, dobrodejno nasprotje strminam Planjave (2399 m) na 
vzhodni in Brane (2253 m) na zapadni strani ter mamljivo 
vabi k sebi^ Južno pobočje Kamniškega sedla je odeto v 
zeleno alpsko trato, ki je pretkana z belimi zvezdami ple- 
menite planike in z neštevilnimi drugimi alpskimi cvetlicami. 
Zatorej se v okviru srebrnosivih skalnih strmin Brane in 
Planjave očarljivo predočuje. Mnogobarveno sliko trate po- 
veličujejo skupine z bagrenim cvetjem bujno nališpanega 
slečja, otoki temnozelenega ruŠja in skupine belega ka- 
menja, ki pa ni mrtvo, nego goji po globelicah, hrapah in 
vrzelih liki v mičnih vrtičih mnogotere živobojne cvetlice 
alpskih skalnih livad (glej stran 236). Vznožje strmin na 
desni i in levi spremljajo bele griže, ki svedočijo, da pri- 
roda izpopolnjuje oblikovanje gorovja Še sedaj- Ker vodovje 
ne more sproti odnesti teh odkruškov, poizkuša rastlinstvo J 
naseliti jih ter zakriti njih sicer mirno začrtano, pa pusto 
površje. 

Ogromna skalnata gmota Planjave, ki nam jo kaže slika, je 
zgrajena iz na videz neskladovitega apnenca. Premrežena je v 
divjem neredu z razpokami, ki so jih začesnile orjaške goro- 
tvornesile. Najbolje izobražene med njimi visijo za 70^ proti 
severu (v sliki dobro vidno). Severni konci proti jugu visečih 
ap ni ko vi h skladov se o d krha vaj o ob teh razpokah najlaglje. 
Zatorej so severne strmine Planjave in Bistrice očitno vzpo- 
redne tem razpoklinam (glej stran 212). ■ 

Zmrzal je izklesala orjaški gori rogljate obrije z nav- 
zgor proti vrhu stremečimi, trdimi črtami. Sneženi plazovi 

so zaokrožili marsikatere izmed navzven molečih rtičev. 
Zatorej so čudno pomešane rogljate in kopaste oblike in 
vsied tega nudi površje Planjave nenavaden, fantasten pogled. 

Ni še dolgo, odkar je Kamniško sedlo lahko pristopno, 
in že slovi krasni razgled, ki se nudi ondi na vse strani; 
na jug proti Kamniku in Ljubljani, na sever v sloveče Lo- 
garsko dolino, na zapad proti Okrešlju in slapu Savinje in 
na vzhod mimo Planjave proti Ojstrici na omotično visoke 
strme severne stene glavnega slemena Savinjskih Alp (gtej 
slike 32, 36, 37 in 38). 

Kamniško sedlo ima potemtakem brez primere odličen 
položaj. Vpričo tega je prijazno zavetišče na njem dobro- 
došla opora turistom in prirodoslovcem. Število onih^ ki že- 
lijo ondi uživati in spoznavati krasoto alpskega sveta, se 
množi od leta do leta. 

37. Pogled na severne strmine in na vrh Ojstrice. 
Vitki vrli Ojstrice je skrajno alpsko razgledišče, pomaknjeno 
na vzhodno mejo Južnih Alp. Na jug in vzhod zre na va- 
lovito srednje gorovje in brezmejno nižavje, na nasprotno 
stran pa na nepregledno morje vrhov in slemen Južnih in 
Osrednjih Alp. Ta nasprotja so odlično svojstvo razgleda 
z Ojstrice. Gornjetrijadni apnik je naložen v Ojstrici od 
omotične globočine v Logarski dolini do ohlipnega vrha v 
neštetih skladih, ki jih je mogočna gorotvorna sila vse na- 
gnila proti jugu za približno 35*. Med nagibanjem so se 
načesnili ob razpokah, ki visijo za 70" proti severu. Ob teh 
razpokah se krhajo konci skladov izza ledene (če ne že 
izza tercijarne) dobe, in to krhanje je izobrazilo Ojstrici se- 
danje sila strme, ogromne severne stene. 

37, Pogled na severne strmine in na vrh Ojstrice s pota 
iz Logarske doline na Škarje, 

Fotog. L Žnidarčič. — (Glej str. 140). 





00 



Hrt 

L« 

O 



O 

a 

> 
Cd 

G* ^ 

^ 1 Z 

:> ' 

> s5 '^ 

trt u S 

:=* o 
'^^ o 

»en 

t#3 



O 
D. 

00 




Ojstrica. 



Krofička. 



»'s 




'-■- m^^ 




Sfeggji 




^'^. 




^3^ 




' ■*> * ' 










4 




39. Kocbekova koča in jubilejna kapela sv. Cirila in 
Metoda na Moličkl planini. 

Fotogr. L Žnidarčič. — (Glej str. 232). 

44. Slap bavinje v sklepu Logarske doline. 

Slika je last Zvezne tiskarne v Celju. 
(Glej stn 206 in 216). 



45. Logarska dolina pri Plesni ku z Ojstrico in 
Planjavo. Slika kaže v ospredju na ravnem dnu Logarske 
doline domovanje Plesnikovo. Iznad dolinskega dna se (na 
levi) neposredno dviga vzhodna stranica nekdanje lednikove 
struge. Nad ni en i m gornjim robom je pobočje položnejše 
(glej stran 207). Iz gozdovitega pobočja zre debela, precej 
razgaljenai proti jugu viseča plast školjkovitega apnika (glej 
str. 130), Nad njim ležijo enako viseči skladi belega, gor- 
njetrijadnega apnika. Iz njega je zgrajeno v čudoviti plasliki 
mogočno ozadje Ojstrice, Škarij in Planjave- Izpred Škarij 
je odcepljen kratek gorski odrastek; Planinšica. Ob njenem 
vznožju se nabira velik stožec belega grušča. Tu so se 
vršili dogodki, ki so začeli dne 28. januarja 1877 (glej stn 
220). Proti gledalcu je odprl znamenit okrešelj, ki ima dno 
za Klemenšekovo planino: levo strmino mu tvori Planin- 
šica, desno Škrbina, sklepno pa Ojstrica (glej stran 211)^ 

47. Izvirek Savinje v Logarski dolini (drugi izvireJc 
Savinje), Dno Logarske doline je pokrito na debelo z gru- 
ščem (iz diluvijalne ia iz aluvijalne dobe). V njegovih vrzelih 
se izgubi vodovje slapa Savinje pod Okrešljem in nevidno 
odteka proti severu pod površjem Logarske doline, pridru- 
ženo drugi podtalni vodi. Pri tem se njegova gladina bolj 
in bolj primika položno nagnjeaemu zemeljskemu povrŠju- 
Doseže ga nad Logarjevim domovanjem in ondi sanjavo 
privre na dan v višini 732 m v krasni okolici. To je drugi 
izvirek Savinje, 






47. Izvirek Savinje v Logarski doiini (drugI izvirek 

Savinje), 

Fotogr. I. Žnidarčič, 

48. Savinja nad Iglo. Z nebrzdano silo mladega gor- 
skega vodotoka hiti Savinja od Solčave proti znameniti Igli. 
Tu ji je zastavljal nekdaj (glej str- 188) pot mogočni zapah 
svetlega gornjetrijadnega apnika, ki sega od Velikega vrha 
preko njene struge pri Igli proti Raduhi, Zarezala je vanj 
globoko, ozko tokavo z navpičnimi stenami, ki spremljajo 
ondi sedanjo strugo skoro tikoma. Svetlosive stene, ki jih 
vidimo v podobi, so slikovito razčlenjene in olepšane z 
roglji in stebri ter oživljene s smelo na Čeri in pomole prodira* 
jočim, temnozelenim iglatim drevjem. Savinjo nam predo- 
čuje slika tik pred vhodom v tesan. Tu je zarezala že v 
podlago sveti osi vega gornjetrijadnega apnika. Tvori jo temno- 
siv apnik srednjega oddelka iste dobe (glej str. 112), na- 
ložen v drobne plasti, ki visijo proti jugu. V sliki jih vi- 
dimo ob desni obali Savinje. V strugi ležijo skale svetlega 
apnika, ki so se odtrgale s pobočij Raduhe. Mogočno bobni 
in Šumi valovje^ ko premaguje te ovire. — Navpične svetle 
stene, ki nalahko odsevajo modrino neba, temnozeleno drevje 
in bobneče, bistro, belo razpenjeno vodovje se strinjajo kljubu 
nasprotjem v barvah in oblikah v ubrano, krasno sliko, ki 
povsem zajame zanimanje pozornega motriica. 

48. Savinja nad Iglo. (Fotogn I ŽnidarčičJ. 




49. Solčava. Slika predočuje pogled od juga preko 
vasi Solčave proti severu v Jurčev jarek in na Olševo* 
Mična gorska vasica Solčava s starodavno gotsko cerkvijo 
stoji v komaj znatno razširjenem oddelku sicer ozke go- 
renje Savinjske doline na diluvijalnem produ, kijeoddeljen 
na stopnje (police). Spodnji del pobočja tvorijo na obeh 
obalih nagubani in nagneteni laporasti werfenski skladi, 
ki so prvotno z gozdom porasli- Iztrebljene prostore zav- 
vzemajo trate in polja. —Nad M^erfenskimi skladi je naložen 
sivi školjkoviti apnik v debelih, proti severu visečih plasteh, 
ki gradijo v sliki vidni spodnji oddelek Hude Peči. Jurče/ 
jarek jih je prerezal. Njih strmo proti jarku odkrhani 
konci kažejo precej mrktosivih golic, ki zro izmed temno- 
zelenega smrečja. — V ozadju vidimo dolgi, nad drevesno 
mejo segajoči hrbet Olševe. Po njenem pobočju se spu- 
ščajo bele drče dolomitovega grušča. Med Olševo in Hudo 
Pečjo se prostira v višini 1000 m in čez pas skrilavcev iz 
silurske in karbonske dobe. Na njegovem valovitem, zeleno 
obraslem površju vidimo v sliki kmetijo Olševnikovo v pri- 
jazni, prisojni legi. Trije mogočni prelomi in pa premiki ob 
njih so učinili, da so zagozdeni siiurski skrilavci poleg kar* 
bonskih in oboji med srednjetrijadne sklade Hude Peči in, 
pa gornjetrijadne sklade Olševe. (Dva izmed njih sta ome- 
njena na strani 167 in sicer 7. in 8. Glej tudi geološki 
zemljevid). 

50. Igla, Jasna brazgotinasta kamenina v ospredju je 
koraljni apnik gornjega oddelka trijadne dobe. Temna bre- 
žina za njim je zgrajena iz školjkovitega apnika. Porasla je 
v obče z gozdom. Na položnejšem odstavku prisojnega po- 
bočja blesti iz jase v dolino samotno domovanje Radušni- 
kovo. Nad RaduŠnikom se dviga strmina in iz nje gledajo 
golice mrklega apnika. V ozadju vidimo dolgi hrbet zelene 
Olseve. — 

Gornjetrijadni apnik v ospredju je naložen v neraz- 
ločnih, skoro vodoravnih^ nalahko proti Savinji visečih skla- 
dih. Navpične razpoke se križajo v njem in so ga raz- 
delile v oddelke, podobne robatim stebrom (prizmam). 
Okoli jednega teh stebrov je perenje razširilo razpoke, tako 
da je osamljen. To je znamenita ^Igla«, mogočen prirodni 
obelisk. M 

Na njeni zapadni strani si je Savinja izdolbla struga' 
Tu ob vznožju Igle je še druga, nič manj občudovana zna- 
menitost Savinjskih Alp — presihajoč sudenec (glej sliko 52). 



L 





50. Igla nad Ločami 

Slika je last Zvezne tiskarne v Celju. Fotogr. S. Magolič„ 



51. LuČe z Dleskovško planoto v ozadju. Vas Luče 
(520 m) stoji na mladi, diluvljalni naplavini ob (v sliki vid- 
nem) izlivu Lnčnice v Savinjo, Ker se Ločnica izteka v Sa- 
vinjo skoro v pravem kotu, umanjša hitrost vode v Savinji 
tako zelo, da Savinja spusti na dno svoje struge precej s 
seboj prinesenega proda. Ž njim je obrobljena njena struga v 
ospredju slike* Široki, mehko zaokroženi grič (925 m) za Lu- 
čami je zgrajen iz zelenega vulkanskega groha, ki se je 
nagrmadil v miocenskem oddelku tercijarne dobe (glej stran 
168). V ozadju vidimo po obliki in snovi drugačno krajino 
namreč Dleskovško planoto z Dleskovcem (1971 m), Ojstrim 
vrhom in Polšakom. Snov temu gorovju je gornjetri- 
jadni apnik. Planota je spredaj strmo odkrhnjena. Gornji 
rob prelomine znači v sliki dobro vidna vrsta belih, skalnih 
golic, držeča od leve proti desni, Prelomina je del zameni- 
tega dolgega, skoro premočrtnega preloma, ki začenja pri 
Žagi v Črni dolini in se nadaljuje mimo Ojstrega vrha za 
Lučami do Bistre na Koroškem (glej str. 167). Ta črta tvori 
v krajini zelo očitno, ostro zarisano mejo med alpskim .in 
izvenalpskim svetom, (glej str. 169), pravo prirodno mejo 
Savinjskih Alp na tem kraju. 

52. Prorez čez presihajoči studenec pod Iglo in 
njegov mehanizem. Narisal F. S e i d I. — Mal pa vendar 
tako zanimiv pojav, da nikakor ne izgine med velikimi po- 
tezami znamenite soteske pri Igli nad Lučami. Prostor med 
skalnimi stenami, ki so ogromni temelj skalnemu obelisku 
Igle, in med Savinjo, ki jim obliva vznožje, je prav tesen. 
Toliko, da ga je za ozko cesto. Tik ceste ob vznožju pre- 
viseče skale je v tleh mala jamica, ali pravzaprav s kame- 
nitim okvirjem umetno ograjen jarin (v naši podobi zazna- 
movan s črko j). Med tem, ko stojimo poleg njega in ga 
opazujemo, privre z dna gori čista studenčnica. Pa komaj 
je poln, že jame gladina vode upadati in kmalu izgine vsa 
v tla. Kratek čas na to privre na novo, a zopet odteče, od- 
koder je prišla. Vsaki prizor traja le nekaj minut. Ta izne- 
nadni pojav se ponavlja — razven ob suši in trdi zimi — 
dan in noč, leto za letom. Človeku se zdi, kakor da utriplje 
v trdem skalovju neko čudno, neznano življenje. Ali pa je 
to le nenavadna igrača, ki jo tu uprizarja sicer toli resna 
priroda ! 

Mehanizem te zagonetke je našemu pogledu nedo- 
stopen, ampak raztolmačiti si ga poizkusimo domnevno. Ko 
premišljamo o njem, moramo upoštevati nekoliko dejanske, 
od zunaj vidne posebnosti prizorišča, za drugo pa njih 
verjetne posledice. Iz obojih se res da sestaviti preprost 
mehanizem, ki je bržkone pogoj presihajočemu studencu 
na tem kraju. 

Skladovi apnika (.4 v podobi) v stenah pod Iglo visijo 
vzporedno črti biy torej nalahko proti Savinji. Voda, ki 
curlja v lezikah (to je v presledkih med skladom in skladom) 
prihajajoča iz gorovja za Iglo, je lezike tuintam razglodala 
ter razSirila in si utrla zložen odtok proti Savinji. Navpične 
razpoke so razcepile skalovje. Mislimo si, da je skalna gruda 



zdrknila tikoma nekoliko nizdol ob eni taki razpoklini (ff v 
podobi). Potem je bila prekinjena prvotna prema pot vodne 
žile. Ali voda je razpoko ob zgibu (ab) razglodala in si tako 
zopet odprla pot. Prišedši po leziki pa krene voda ob za- 
skoku ab navzgor, ker leži točka p više nego 6, in more 
potem nadaljevati prvotno pot ob leziki bi. Tako priteče do 
točke / in tam izvira. Del pota pa si je voda razširila in 
naredila ondi malo votlinico n. Smemo si misliti, da je od- 
točna cev bi nekoliko širša, nego pritočna pc. Ko se je bilo 
vse to ustanovilo, je bil ustvarjen mehanizem, ki je izpre- 
menil prejšnji navadni izvirek pri / v sedanji presihajoči 
studenec. 

Kolenasta cev abi namreč deluje tako kakor zavita 
natega (glej Senekovič, Fizika, Ljubljana 1883, stran 121 in 
122), ki izpraznjuje vodno shrambico n. 

Stvar se vrši tako: Kakor hitro je shrambica napol- 
njena do točke r, je napolnjen tudi kratki navpični krak 
natege ab do b. Voda začenja sedaj odtekati po daljšem 
kraku biy ki skončava pri / niže od b. Zračni tlak ima 
pristop do shrambe n po razpokah skalovja in pritiska vodo 
v n tako dolgo, dokler ne pade gladina od c do aa. Voda 
priteka po nategi abi v jariny in ga napolni. Jarin pa vode 
ne drži, ker je njegovo dno prodnato. V vrzelih proda od- 
teče voda iz njega k podtalni vodi Savinje (v smeri puščice 
pod j). Jarin se izprazni. Tačas se pa že začenja shramba 
n polniti po ozki cevi pc^ ki privaja vodo iz gorovja za 
Iglo. Ako bi se polnila tako, da vanjo toliko priteče, koli- 
kor tačas odteče, imeli bi pri / navaden studenec, ki izvira 
neprenehoma. Ali zavita natega je širja nego pritočna cev. 
Zatorej natega izprazni shrambo primeroma hitro, potem 
pa jo napolnjuje tesni pritok počasneje. Tako nastane pre- 
nehljaj v izviranju. Jarin propušča vodo, pa tako da je med 
pritokom vendar še več pride, nego je ponikne. Med pre- 
nehljajem pa se celo izprazni. Tačas se pa shramba napolni 
in začne se iznova čudna igra redkega mehanizma. Preprost 
je sicer, ampak njegove podrobnosti se morajo ujemati, da 
deluje pravilno. 





53. Predoselj z okolico. — Merilo 1:7500 približno. 
Narisal F. S e i d 1. — agt je apnik gornjega oddelka trijadne 
dobe. - oa je oligocenski apnik z nuliporami, numuliti itd. 

— 00 je oligocenska opoka. - m je prirodni most. — 
j je jezerce. — 5. je sedanji slap. - s^ 5,. je mali Predoselj. 

— d je globel, ki jo je izdolbla Bistrica nad prirodnim 
mostom. — vv je oddelek struge Bistriške Bele, ki je 
opremljen s slapiči. — Poleg črte AB je risan »Prorez čez 
Predoselj tik slapa ^ štev. 54. — Podobica v levem, spod- 
njem kotu hoče pokazati, kako slap izpodgloduje sprednji 
del svoje stopnjice in se zatorej pomika nazaj. — Glej 
str. 156—159. 




54. Prorez čez Predoselj tik slapa. — Narisal 
F. S e i d I. - agt je apnik gornjega oddelka trijadne dobe. 
— ao je apnik oligocenske dobe. — oo je opoka oligocenske 
dobe. — Ig je ledniška groblja. - 5 je skalnata stopnjica, 
čez njo pada vodovje slapa. — Prorez je risan poleg črte 
AB podobe št. 53. — Olej str. 157—158. 

Podobe št. 1—16 in 25—51 je natisnil Dragotin Hribar v Ljubljani 

Podobe in zemljevide št. 17— 2'^, 52—56 in št. 53 je natisnila 
„GorišKa tisKarna'* A. GabrščeK v Gorici. 

GeološKi zemljevid št. 57 je v barvah natisnil j. BlazniK-a nasl. 
v Ljubljani. 

Klišejc za podobe št 1-U, 16,20—22 in 2^ je izdelala tvrdKa „Unie" 
v Pragi. 

Klišeje za podobe 25-28, 30, 31, 35, 37-«, ^7, ^f8, 51-56 in 58 Je 
izdelala „DioničKa tiskarna" v Zagrebu. 



Slovenska zemlja. 



Opis slovenskih pokrajin 

v prirodo2nan5kem, statistiškem, kulturnem 
in zgodovinskem obziru. 






Peti del: 

Kamniške ali Savinjske Alpe. 

Priloge: 43 krajinskih podob, 1 geološki krajinski načrt, 
2 geološka zemljevidna načrta, 9 geoloških prorezov, 
1 ledenodobni, 1 barveni geološki in 1 rastjepisni zemljevid. 



Ljubljana 1907 in 1908. 
Izdala „Matica Slovenska". 

Natisnila ..(Joriška tiskarna" A. (JabrS^ek. 



Poljuden geološki in Krajinski opis. 




Ferdinand SeidI, profesor državne realke v Gorici, 

dopisujoči Član jugoslovansKe aKademlje znanostij in umetnostij v Zagrebu, 



Priloge: ^3 Krajinskili podob, 1 geološki Krajinski nacrl, 
2 geološka zemljevidna načrta, 9 geoloških prorezov, 
1 ledenodobni, 1 barveni geološki in 1 rastjepisni zemljevid. 



Ljubljana 1907 in 1908. 
Izdala , (Mat i ca Slovenska". 

Natisnila »norifika tiskarna'* A. GabrSček. 

